ধনীগোষ্ঠীকে প্রণোদনা, মধ্যবিত্তের সঞ্চয়ে হাত | প্রথম আলো\nধনীগোষ্ঠীকে প্রণোদনা, মধ্যবিত্তের সঞ্চয়ে হাত\nপ্রকাশ: ০২ অক্টোবর ২০২১, ১২: ৩৪\nসরকার বিভিন্ন ধরনের সঞ্চয়পত্র ও বন্ডে বিনিয়োগের ওপর মুনাফার হার হ্রাস করেছে। কয়েকটি ধাপে বিভক্ত করে নিম্নতম ধাপের মুনাফা রাখা হয়েছে অপরিবর্তিত। চার ধরনের সঞ্চয়পত্র ও ডাকঘর সঞ্চয় কর্মসূচির মোটামুটি সবই এর আওতায় এসেছে। সর্বনিম্ন¤স্তরের ওপরের বিনিয়োগকারীদের মুনাফার হার কমেছে গড়ে ১ থেকে ২ শতাংশ। এ বিষয়ে প্রজ্ঞাপনে বলা হয়েছে, যাঁরা নতুনভাবে সঞ্চয়পত্র কিনবেন, তাঁদের জন্য এ হার প্রযোজ্য হবে। সব সঞ্চয়পত্রই নির্ধারিত সময়ের জন্য ইস্যু করা হয়। এখন মেয়াদ ফুরিয়ে গেলে কিনতে হবে কম মুনাফার নতুন সঞ্চয়পত্র। এ সিদ্ধান্তের পেছনে কারণ হিসেবে বলা হয়, সরকারের সুদ খাতে ব্যয় হ্রাস করতে এ উদ্যোগ নেওয়া হয়েছে। বলা হয়, মুনাফার হার এর আগে কমানো হয়েছে ২০১৫ সালে। অর্থাৎ ছয় বছর পর এটা আরও নিম্নগামী করা হলো। বক্তব্যটি অসম্পূর্ণ। কেননা মাত্র দুই বছর আগে সঞ্চয়পত্রের মুনাফার হার ‘অপরিবর্তিত’ রেখে উৎসে মীমাংসিত আয়কর ৫ থেকে ১০ শতাংশ করা হয়েছিল। এর অর্থ কমিয়ে দেওয়া হয়েছিল মুনাফা।\nবিনিয়োগকারীদের ওপর নতুনভাবে চালু মুনাফার হারের প্রভাব কী হতে পারে, এটা বহুল আলোচিত। এ দেশে বিনিয়োগের বিশ্বাসযোগ্য তেমন কোনো ক্ষেত্র নেই। এমএলএম কোম্পানি বা এ ধরনের বিভিন্ন নামে অধিক মুনাফার লোভ দেখিয়ে কত লোককে পথে বসতে দেখলাম নিকট অতীতে। শেয়ারবাজারের রমরমা অবস্থার হাতছানিতে অনেকে ঢুকে পড়েছিল। এমনকি ভেঙে ফেলেছিল সঞ্চয়পত্র ও ব্যাংকের আমানত। তাঁদের একটি অংশ ফতুর হয়ে গেছেন। কারও আত্মহত্যা বা পাগল হয়ে যাওয়ার কথাও শুনেছি। তাই নিরাপদ বিনিয়োগের স্থান হিসেবে সরকারের সঞ্চয়পত্রকেই বেছে নেন বিনিয়োগকারীরা। এঁদের বিরাটসংখ্যক অবসরজীবী, বিধবা, গৃহবধূ কিংবা এ ধরনের কেউ। এই সঞ্চিত টাকার মুনাফা থেকেই চলে তাঁদের নিত্যদিনের খাওয়া–পরা, চিকিৎসা, কারও সন্তানের লেখাপড়া। এমনিতেই পণ্য ও সেবার মূল্য ক্রম ঊর্ধ্বমুখী। এখন সঞ্চয়পত্রের মুনাফার ওপর নির্ভরশীল মানুষগুলোকে এ ব্যবস্থা নিয়ে আরও অনিশ্চয়তার মধ্যে ফেলে দেওয়া হলো।\nসঞ্চয়পত্রে বিনিয়োগকারীরা সংঘবদ্ধ কোনো জনগোষ্ঠী নয়। রাষ্ট্রযন্ত্রকে প্রভাবিত করার কোনো ক্ষমতা নেই তাঁদের। সুতরাং বরাবর দেখা যাচ্ছে, ব্যাংক বা সঞ্চয়পত্রে আমানতকারীদের মুনাফা কমানো বা এতে করের হার বাড়ানোর দিকে প্রবল ঝোঁক থাকে কর্তৃপক্ষের। সফলও হয়। এ বিষয় নিয়ে আগে সংসদে কিছুটা বাদানুবাদ চললেও ইদানীং সে বালাই উঠে গেছে।\nসরকারকে তার আয়–ব্যয় নিয়ে সাবধানী হতে হয়, এ বিষয়ে ভিন্নমত নেই। তবে কোথায় ব্যয় কমানো হবে বা আয় বাড়ানো হবে—এ নিয়ে বিতর্ক থাকে সব সময়ই। তবে বরাবর লক্ষ করা গেছে, দুর্বল শ্রেণিকেই বেছে নেওয়া হয় আয় বৃদ্ধি কিংবা ব্যয় কমানোর ক্ষেত্র হিসেবে। সঞ্চয়পত্রে বিনিয়োগকারীরা সংঘবদ্ধ কোনো জনগোষ্ঠী নয়। রাষ্ট্রযন্ত্রকে প্রভাবিত করার কোনো ক্ষমতা নেই তাঁদের। সুতরাং বরাবর দেখা যাচ্ছে, ব্যাংক বা সঞ্চয়পত্রে আমানতকারীদের মুনাফা কমানো বা এতে করের হার বাড়ানোর দিকে প্রবল ঝোঁক থাকে কর্তৃপক্ষের। সফলও হয়। এ বিষয় নিয়ে আগে সংসদে কিছুটা বাদানুবাদ চললেও ইদানীং সে বালাই উঠে গেছে।\nসাংসদেরা বর্তমানে সাধারণত ধনিক শ্রেণিভুক্ত অথবা তাঁদের দ্বারা সমর্থনপুষ্ট। এ কয়টি টাকা বিনিয়োগকারীদের লাভ–ক্ষতি হয়, তা বোঝার ক্ষমতা তাঁদের নেই। এমনকি নেই প্রয়োজন। জনগণের কাছে তাঁদের ভোটের জন্য যেতে হয় না ২০০৮ সালের পর থেকে। সুতরাং নেই কোনো দায়ভারও। অথচ সমাজের বিত্তশালী অংশের জন্য উৎপাদন ও প্রবৃদ্ধির নামে দেওয়া হচ্ছে বিভিন্ন প্রণোদনা ও রেয়াত।\nসরকারি তথ্যেই জানা গেছে, কোভিড চলাকালে কোটিপতির সংখ্যা অনেক বেড়েছে। ঠিক তেমনি বেড়েছে দারিদ্র্যের হার। সরকারি কর্মচারীদের যাঁরা ছোট চাকরি করতেন, অবসর নিয়েছেন ২০০৯ সালের জুলাইয়ের আগে, হলফ করে বলা যায়, তাঁরা আজ পেনশনের টাকার হিসাবেও দরিদ্রশ্রেণিতে চলে গেছেন। সে পেনশন সঞ্চয়পত্রও মুনাফা হ্রাসের উদ্যোগ থেকে রেহাই পেল না। আমরা প্রবৃদ্ধির হার নিয়ে গর্ব করি। দারিদ্র্যের হার কমিয়ে আনা নিয়েও গর্ব আছে আমাদের। এগুলো একদম অমূলক, এমনটা বলা যাবে না। তবে এ বিষয়ে ড. আকবর আলি খান অতিসম্প্রতি প্রথম আলোকে দেওয়া এক সাক্ষাৎকারে বলেছেন, আমাদের দারিদ্র্যের সংজ্ঞাটি ১৯৭১ সালের পরিস্থিতিতে করা। নতুনভাবে করা হলে সেটা অনেক বেশি হবে। বিষয়টির আলোচনা প্রাসঙ্গিক এ কারণে যে সঞ্চয়পত্রনির্ভর মধ্যবিত্ত শ্রেণিটিকে ক্রমান্বয়ে দারিদ্র্যের দিকে ঠেলে দেওয়া হচ্ছে, এটা দেখাতে। এখনো লাখ কোটি টাকার ওপরে খেলাপি ঋণ আদায়ের তেমন প্রচেষ্টা নজরে আসে না। বরং বারবার খেলাপির সংজ্ঞা পরিবর্তন করে তাঁদের নতুন নতুন সুযোগ করে দেওয়া হচ্ছে। সরকারি ব্যাংকগুলোর মূলধন ঘাটতি মেটাতে দেওয়া হচ্ছে করদাতার টাকা।\nসঞ্চয়পত্রনির্ভর মধ্যবিত্ত শ্রেণিটিকে ক্রমান্বয়ে দারিদ্র্যের দিকে ঠেলে দেওয়া হচ্ছে, এটা দেখাতে। এখনো লাখ কোটি টাকার ওপরে খেলাপি ঋণ আদায়ের তেমন প্রচেষ্টা নজরে আসে না। বরং বারবার খেলাপির সংজ্ঞা পরিবর্তন করে তাঁদের নতুন নতুন সুযোগ করে দেওয়া হচ্ছে। সরকারি ব্যাংকগুলোর মূলধন ঘাটতি মেটাতে দেওয়া হচ্ছে করদাতার টাকা।\nসঞ্চয়পত্রে এ ধরনের মুনাফা দেওয়া একটি ভর্তুকি। এ ভর্তুকিকে সামাজিক নিরাপত্তাবলয়ের অংশ হিসেবে কি বিবেচনা করা যায় না? নিশ্চয়ই যায়। পাঁচ বছর মেয়াদি বাংলাদেশ সঞ্চয়পত্রের কথা বাদ দিলাম। বাকি সঞ্চয়পত্রের জন্য এমনটা অবশ্যই বিবেচনা করা চলে। আরও উল্লেখ করতে হয়, সরকারব্যবস্থায় এর চেয়ে অধিক হারে আমানতে মুনাফা দেওয়ার নজির চলমান রয়েছে। সরকারি কর্মচারীদের প্রভিডেন্ট ফান্ডে মুনাফা দেওয়া হয় শতকরা ১৩ টাকা। তাঁরা বেতনের ২৫ শতাংশ পর্যন্ত প্রভিডেন্ট ফান্ডে রাখতে পারেন। এখানে সুদ ব্যয়ের হিসাবটা ননফান্ডেড বলা হলেও অবসর গ্রহণকালে কড়ায় গন্ডায় পরিশোধ করে দিতে হয় চক্রবৃদ্ধি হারে। এর জন্য তাঁদের দিতে হয় না কোনো আয়কর। সেটা চলুক। দরকার হলে আরও বাড়ানো হোক। সে বিবেচনায় চলমান মুনাফা দিয়ে চলতে থাকুক সরকারি সঞ্চয়পত্রগুলো। এগুলো থেকে আয়করও নেওয়া হয়। এমনটা চলতে থাকলে রাজকোষে টান পড়ার কোনো ঝুঁকি তেমন নেই। অবশ্য আমাদের দেশে আইএমএফ, ওয়ার্ল্ড ব্যাংক ঘরানার কিছু অর্থনীতিবিদ বরাবরই এ ধরনের সঞ্চয়পত্রের বিরুদ্ধে। এ সংস্থা দুটি কৃষিতে ভর্তুকির বিরুদ্ধেও অনমনীয় অবস্থানে ছিল। ১৯৯৬ সালে সরকারে এসে শেখ হাসিনা সেসব আপত্তিকে কোনো আমলে না নিয়ে কৃষিতে উদারভাবে চালু করেন ভর্তুকি। এর সুফল দেশ আজ ভোগ করছে। হতে পারে সঞ্চয়পত্রের মুনাফা তেমন কোনো উৎপাদনশীল খাত নয়। তবে এ আয়টাও বাজারেই যায় এবং যুক্ত হয় অর্থনীতিতে।\nসঞ্চয়পত্রের জন্য সরকারের সুদ ব্যয় বৃদ্ধি ভাবনার ব্যাপার নয়, এমনটা বলব না। অনেক ক্ষেত্রেই সরকারের ব্যয় ও ভর্তুকি বৃদ্ধি পাচ্ছে। সরকার বিদু্যৎ থেকে শুরু করে বেশ কিছু ক্ষেত্রে বহু টাকা ভর্তুকি দেয়। নগদ প্রণোদনা দেওয়া হয় রপ্তানিকারকদের। এমনকি রেমিট্যান্স প্রেরকদেরও। আর সেটা দেওয়া হয় ভাবনাচিন্তা করেই। অর্থনীতির স্বার্থ ও জনগণের ক্রয়ক্ষমতা বিবেচনা গুরুত্বপূর্ণ বিষয়। ঠিক তেমনি সঞ্চয়পত্রে নতুন স্থিরিকৃত মুনাফার হারেও রয়ে যাবে ভর্তুকি। এটা কমিয়ে খুব বেশি টাকা বাঁচানো যাবে না। বরং ক্ষতিগ্রস্ত হবেন হাজার হাজার আমানতকারী।\nএ কথা ঠিক, সরকারের অগ্রাধিকারে আছে ধনিক শ্রেণি। শিল্প–বাণিজ্যের প্রসারে এঁদের প্রয়োজনীয়তা অবশ্যই রয়েছে। তবে ভোক্তা ও করদাতা জনগণ দেশের অর্থনীতির মৌল ভিত্তি। সঞ্চয়পত্রের মুনাফানির্ভর জনগণও করদাতা। তাঁরা নিম্ন¤ বা মধ্যবিত্ত শ্রেণিরও ভোক্তা। তাঁদের চাওয়া–পাওয়ার দিকে সরকারের নজর আরও জোরদার হওয়া দরকার। পাঁচ বছর মেয়াদি বাংলাদেশ সঞ্চয়পত্র বাদে অন্য সঞ্চয়পত্রগুলোর মুনাফার হার অপরিবর্তিত রাখুন।


Published : Monday, 23 December, 2019 at 3:32 PM\nপররাষ্ট্রমন্ত্রী ড. একে আবদুল মোমেন বলেছেন, ‘রাশিয়া যদি রোহিঙ্গাদের ফিরিয়ে নিতে মিয়ানমারকে চাপ দেয়, তা হলে দেশটি রোহিঙ্গাদের ফিরিয়ে নিতে রাজি হবে। কারণ মিয়ানমারের ওপর রাশিয়ার যথেষ্ট প্রভাব রয়েছে।’\nরোহিঙ্গাদের ফিরিয়ে নিতে বাংলাদেশকে সহযোগিতা করার জন্য রাশিয়া এবং রাশিয়ান ফেডারেশনকে আহ্বান জানান পররাষ্ট্রমন্ত্রী একে আবদুল মোমেন।\nআজ সোমবার রাজধানীর হোটেল সোনারগাঁওয়ে সোভিয়েত-রাশিয়ায় গ্র্যাজুয়েটদের পঞ্চম এশিয়ান কনফারেন্সের উদ্বোধনী অনুষ্ঠানে রাশিয়ার প্রতি এ আহ্বান জানান তিনি।\nআরও সংবাদ বিষয়: পররাষ্ট্রমন্ত্রী ড. একে আবদুল মোমেন রাশিয়া মিয়ানমার


সারাকে নিয়ে বাইক চালিয়ে মামলার শিকার ভিকি!\nপ্রকাশিত : ১৫:৩৬, ২ জানুয়ারি ২০২২\nসারা আলী খান ও ভিকি কৌশল\nশুনানির জন্য আদালতে পরীমণি\nকিছুদিন আগেই বেশ জাঁকজমকের সঙ্গেই বলিউড নায়িকা ক্যাটরিনা কাইফকে ঘরণী করেন অভিনেতা ভিকি কৌশল। এরপরই একটি ছবির জন্য ইন্দোরে শ্যুট করতে যান ভিকি আর সারা খান। যার একটা ছবিও ভাইরাল হয়েছে ইতোমধ্যেই। যাতে দেখা যায়- ইন্দোরের রাস্তায় মোটর বাইক চালাচ্ছেন অভিনেতা। আর পিছনে জাপটে ধরে বসে আছেন সইফ-কন্যা।\nআর এ বিষয়টি নিয়েই ভিকি কৌশলের নামে পুলিশে অভিযোগ জানিয়েছেন ইন্দোরের এক বাসিন্দা। অবৈধ গাড়ির নম্বর প্লেট ব্যবহার করার অভিযোগ এনেছেন জয় সিং যাদব নামের ওই ব্যক্তি।\nভারতীয় সংবাদ সংস্থা এএনআইকে তিনি জানিয়েছেন, ‘শ্যুটে গাড়ির জন্য যে নম্বর ব্যবহার করা হয়েছে, তা আমার। আমি জানি না সিনেমার টিমের কাছে এই খবর আছে কি না, তবে এটা বেআইনি। আমার অনুমতি নিয়ে ওঁদের ওই নম্বর প্লেট ব্যবহার করা উচিৎ ছিল। আমি এ নিয়ে ইতিমধ্যেই অভিযোগ করে ফেলেছি। এই ব্যাপারে আশা করি, খুব জলদি ব্যবস্থা নেওয়া হবে।’\nঅভিযোগ প্রসঙ্গে ইন্দোরের বনগঙ্গার সাব ইনসপেক্টর রাজেন্দ্র সোনি জানান, ‘হ্যাঁ আমাদের কাছে এরকম অভিযোগ জমা পড়েছে। আমরা দেখব অবৈধভাবে নম্বর প্লেটটি ব্যবহার করা হয়েছিল কি না! মোটর ভেহিকল অ্যাক্ট অনুসারে ব্যবস্থা নেয়া হবে। যদি সিনেমার টিম বর্তমানে ইন্দেরোই থাকে, তবে তাঁদেরকে এটা নিয়ে জিজ্ঞাসাবাদও করা হবে।’\nজানা যায়, মাঝে বেশ কিছুদিন ইন্দোরে শ্যুট করেছে এই জুটি। সিনেমার নাম এখনও সামনে আনা না হলেও, মনে করা হচ্ছে- লক্ষণ উতেকরের পরিচালনায় কোনও রোম্যান্টিক ড্রামার কাজ চলছে। সেইসঙ্গে এই প্রথমবার কোনও সিনেমায় জুটি বাঁধতে চলেছেন সারা আলি খান ও ভিকি কৌশল। সূত্র- হিন্দুস্তান টাইমস।\nপৃথিবীর সৌন্দর্য রক্ষায় কাজ করবেন জয়া আহসান\nমুম্বাইয়ের ভিড়ে অটো চালালেন সালমান!\nশাড়ি চুরি করে বন্ধুর বিয়েতে গেলেন অভিনেত্রী!\nউদ্দাম নাচে সালমানকে জন্মদিনের শুভেচ্ছা জেনেলিয়ার!\nকবে বিয়ে করছেন? ক্যাটরিনার প্রশ্নে কী বললেন সালমান\nফিরে আয় মজনু, লায়লার সঙ্গেই তোর বিয়ে দেব!\nধর্মীয় রীতিতে নয়, সংবিধান ছুঁয়ে বিয়ে করলেন ভারতের পাত্র-পাত্রী\nসাপের ছোবলে সালমানের লাভ!\nসাপের তিন ছোবল, ঘটনার বর্ণনা দিলেন সালমান নিজেই\n২০২১ এ বলিউড সেরা ১০ সিনেমা\nশাহরুখের পথ তৈরি করে দিয়েছিলেন সালমান! কীভাবে?\nস্ত্রীকে ডিভোর্স না দিয়েই নতুন বিয়ের পিঁড়িতে ইলিয়াস (ভিডিও)


# বেশিরভাগ সড়কেরই বেহাল দশা\n# অবৈধ ইটভাটায় সয়লাব গোটা এলাকা\n# চিকিৎসাসেবা নেয়ার ভালো ব্যবস্থা নেই\nএকজন আদর্শ জনপ্রতিনিধি জনগণের সুখে দুখে তাদের পাশে দাঁড়িয়ে তাদের আগলে রাখে, নিজেকে জনপ্রতিনিধি হিসেবে প্রতিষ্ঠিত করে। জনপ্রতিনিধি যদি জনগণের কোন কল্যাণেই আসতে না পারে তবে সে জনপ্রতিনিধির একটি পদ ব্যবহার করতে পারে, কিন্তু জনগণের আদর্শ প্রতিনিধি হতে পারে না। বন্দরের উপজেলা ও ইউনিয়ন পরিষদ পর্যায়ের যে প্রতিনিধিরা আছেন তারা নিজেদের জনগণের প্রতিনিধি হিসেবে জনবান্ধব মনে করলেও স্থানীয় জনগণ বলছে ভিন্ন কথা। তারা কখনো সাধারণ মানুষের কথা চিন্তাও করে না, বরং তাদের ভান্ডার ভারী করার ফিকিরে থাকে।\nবন্দর উপজেলা চেয়ারম্যান এমএ রশীদ ভাইস চেয়ারম্যান সানাউল্লাহ সানু এবং মহিলা ভাইস চেয়ারম্যান সালিমা হোসেন শান্তা। তারা শুধু কোন নির্দিষ্ট জনগণ বা এলাকার লোকের জনপ্রতিনিধি না, তারা জনপ্রতিনিধি গোটা উপজেলা পরিষদের। বিশেষ করে ইউনিয়ন পরিষদগুলো তাদের আওতাভ‚ক্ত। জনগণের প্রতিনিধি হিসেবে তারা কতটুকু জনগণের হতে পেরেছেন।\nবন্দর উপজেলার বিভিন্ন ইউনিয়ন পরিষদ এলাকা ঘুরে দেখা যায়, এখানকার সড়কগুলোর যাচ্ছে তাই অবস্থা। কলাগাছিয়া ইউনিয়ন পরিষদের ফরাজীকান্দা থেকে কলাগাছিয়া সড়ক, কল্যান্দী থেকে জিউধরা ও আদমপুর হয়ে সাবদী সড়ক, বন্দর ইউনিয়ন পরিষদের বন্দর বাস স্ট্যান্ড থেকে কাইকারটেক ও সাবদী সড়ক, মুছাপুর ও ধামগড়ের ইস্পাহানী থেকে লাঙ্গলবন্দ সড়ক এবং মদনপুর ইউনিয়ন এলাকার গোলদাসেরবাগ জাঙ্গাইল সড়কসহ স্থানীয় গ্রামগুলোর ভিতরকার বেশীরভাগ সড়কেরই খুব করুণ অবস্থা। এই সব রাস্তায় যানবাহন দিয়ে চলাচল করা সাধারণ মানুষের পক্ষেই খুব কষ্টকর হয়ে দাঁড়ায়। সেখানে রুগী, বৃদ্ধ ও শিশুসহ গর্ভবতী মায়েদের চলাচল যে কতটুকু ঝুকিপূর্ণ তা এই রাস্তাঘাট একবার দেখল যে কেউ বলে দিতে পারবে। এখানকার বেশীরভাগ ইউনিয়ন পরিষদের চেয়ারম্যানই একাধিকবার নির্বাচিত হয়েছেন।\nএতে তাদের ভাগ্যের পরিবর্তন হলেও পরিবর্তন হয়নি স্থানীয়দের ভাগ্য। এখানকার স্বাস্থ্য সেবাকেন্দ্র গুলোর কথাতো কল্পনাও করা যায় না। স্থানীয় কোন স্বাস্থ্য সেবাকেন্দ্রেই নাই কোন চিকিৎসার পরিবেশ। মা ও শিশু স্বাস্থ্য সেবা দেয়ার জন্য নুন্যতম যে চিকিৎসা সামগ্রীর প্রয়োজন তার কোন ব্যবস্থা না থাকায় ঠান্ডা-জ্বর কিংবা সর্দির মত সাধারণ রোগের চিকিৎসা নিতে শুধু রোগীরা এখানে আসে। এসব উন্নয়নের দিকে এখানকার জনপ্রতিনিধিদের সাফল্য না থাকলেও সাফল্য আছে তাদের ব্যাক্তিগত উন্নয়নে। এখানকার যোগাযোগ ব্যবস্থা, স্বাস্থ্য সেবার উন্নয় না হলেও উন্নয়ন হচ্ছে অবৈধ ইটভাটার, উন্নয়ন হচ্ছে অবৈধ বালু ব্যবসার।\nএখানকার অনেক জনপ্রতিনিধির নামেই আছে একাধিক অবৈধ ইটভাটা কিংবা বালুর সিন্ডিকেট। এতে পরিবেশ দূষণ কিংবা নদী ভাঙন হলেও তাদের কোন ক্ষতি নাই। যা ক্ষতি তা শুধু জনগণের। তারা জানতে চান, স্থানীয় জনপ্রতিনিধি ছাড়াও উপজেলায় যারা জনপ্রতিনিধি হিসেবে চেয়ার দখল করে আছেন তারা কয়দিন এসব সমস্যার খবর নিতে এসেছেন ? আর এখানে যে ব্যাঙের ছাতার মত ইটভাটাগুলো হচ্ছে অবৈধ বালুর ব্যবসা হচ্ছে এসব খবর কি তাদের কানে পৌছেনি ? তারাতো কখনো এখানে এসে জনগণের সমস্যা জানতে চাননি ? তারা চেয়ার দখল করে এসি রুমে বসে আছেন। এইসব জনপ্রতিনিধিদের জনগণের কোন খোজ খবর নেয়ার প্রয়োজন হয় না।\nস্থানীয় বিভিন্ন এলাকার মানুষের সাথে কথা বলে জানা যায়, প্রায় দেড় বছরের কাছাকাছি সময় যাবত দেশে করোনা মহামারী চলছে। বন্ধ আছে সকল প্রকার শিক্ষাপ্রতিষ্ঠান, কমে গেছে প্রায় সব শ্রেণির মানুষের উপার্জন। এতে স্বচ্ছল ও বিত্তবানদের অন্তত দৈনন্দিন চলাচলে সমস্য হয় না। কিন্ত সমস্যায় পড়ে নি¤œ আয়ের সাধারণ মানুষ। তারা প্রশ্ন করেন, যেসব জনপ্রতিনিধি চেয়ার দখল করে টু পাইস কামিয়ে গাড়ি-বাড়ি, জায়গা-জমি, অর্থ-সম্পদ উপার্জনসহ নিজেদের আধিপত্য ও প্রাধান্য বিস্তারে বিস্তর পয়সা খরচ করছেন তারা তাদের জনগণের পাশে এই বিপদে কতটুকু দাঁড়িয়েছেন! তাদের উপার্জন তো আর বন্ধ নাই। শুধু তাদের কেন? তাদের নামের প্রভাব বিস্তার করে তাদের ভাই-ভাতিজা, নিকটাত্মীয়সহ তাদের তোষামোদকারীরা দেদারসে উপার্জন করছে। কিন্তু জনগণের বেলায় কাঁচকলা। জনগণ এইসব জনপ্রতিনিধিদের কাছ থেকে সাহায্য সহযোগিতা চাইবে তো দুরের কথা, তাদের সাথে দেখা করারও সাহস বা সৌভাগ্য কোনটাই তাদের কপালে জুটে না। এসব জনপ্রতিনিধিদের চারপাশ ঘিরে রাখে তাদের পোষা কিছু তোষামোদকারী। এখানে জনগণের ব্যক্তিগত সমস্যাতো দুরের কথা স্থানীয় সমস্যার কথাও জানানোর জন্যও তারা কাউকে পাশে পায় না।\nস্থানীয় জনগণের আক্ষেপ, আওয়ামী লীগ সরকারের মতো একটি উন্নয়নবান্ধব সরকার ক্ষমতায়, স্থানীয় সাংসদ যিনি উন্নয়ন ও জনসেবার জন্য দানবীর হিসেবে পরিচিত তারও সুদৃষ্টি আছে তাদের উপর। অথচ এইসব ইউনিয়ন গুলোর রাস্তাঘাটের অবস্থা দেখলে মনে হয় অন্তত দশ বছরের মধ্যে রাস্তার উপর কোন প্রকার সংস্কারের ছোঁয়া পর্যন্ত লাগেনি। এসব ইউনিয়ন পরিষদের চেয়ারম্যানদের বক্তব্য, এলজিইডি’র কোন ফান্ড না থাকায় এসব রাস্তার কিছু অংশের সংস্কার কাজ করা হবে তবে কোন সড়কেরই সম্পুর্ণ সংস্কার কাজ করা সম্ভব হবে না।


Health benefits of drinking black tea regularly dgtl - Anandabazar\nHealth benefits of drinking black tea regularly dgtl\nBlack Tea: দুধ ছাড়াই চা পছন্দ? কী হচ্ছে এর ফলে\nএই যে প্রতি দিন এত এত চা খাচ্ছেন, কী হচ্ছে এর ফলে? শরীরের উপর কেমন প্রভাব পড়ছে?\nকলকাতা ০৮ নভেম্বর ২০২১ ২০:৩০\nকালো চা খেলে কী হয়?\nকিন্তু এই যে প্রতি দিন এত এত চা খাচ্ছেন, কী হচ্ছে এর ফলে? শরীরের উপর কেমন প্রভাব পড়ছে? এ প্রসঙ্গে প্রথমেই বলে রাখা দরকার, চায়ের সঙ্গে অল্প দুধ মিশিয়ে খেলে খারাপ কিছু হয় না। কিন্তু বেশি দুধ মেশালে অ্যাসিডিটির সমস্যা হতে পারে। আর চিনি মিশিয়ে চা খেলে, তা স্বাস্থ্যের পক্ষে মোটেই ভাল নয়। কিন্তু দুধ-চিনি ছাড়া কালো চা? প্রতি দিন এই চা খেলে কী হয়? রইল তালিকা।\nমাংস রান্নার ক্ষেত্রে কোন ভুল করলে স্বাস্থ্যের ক্ষতি হতে পারে?\n• শরীর থেকে দূষিত পদার্থ বার করতে চা সাহায্য করে। যাঁরা ধূমপান করেন, তেলে ভাজাভুজি বেশি খান— তাঁরা নিয়মিত চা খেলে শরীর ভাল থাকে। ধূমপান বা অতিরিক্ত তেলের ভাজাভুজির প্রভাব শরীরের কম পড়ে।\nচায়ের সবটুকু গুণ পাওয়ার জন্য কয়েকটি কথা মনে রাখা দরকার।\n• চা পাতা ৫ মিনিটের বেশি সময় ভিজিয়ে রাখবেন না। তা হলে এই পাতা থেকে বেশি মাত্রায় ট্যানিন বেরোতে থাকে। ওই পরিমাণ ট্যানিন শরীরের জন্য ভাল নয়।\n• চা পাতা দেওয়ার আগে জল ফুটিয়ে নিন। তার পরে আঁচ বন্ধ করেই তার মধ্যে চা পাতা দিন। চা পাতা জলে দেওয়ার পরে, সেই জল ফোটাবেন না। তাতেও অতিরিক্ত ট্যানিন বেরোয় চা পাতা থেকে। সে ক্ষেত্রেও বেশি ক্ষণ পাতা ভিজিয়ে রাখার মতোই সমস্যা হবে।\nTea Health Benefits Metabolism


৫ মিনিটে ৬০০ বাঙালি হত্যায় ওয়াহিদুল হক : চাকুরি ফিরিয়ে দিয়ে পুরষ্কৃত করেছিল জিয়া | | বাংলার দর্পন\n৫ মিনিটে ৬০০ বাঙালি হত্যায় ওয়াহিদুল হক : চাকুরি ফিরিয়ে দিয়ে পুরষ্কৃত করেছিল জিয়া\nগ্রেপ্তার হওয়া জাতীয় নিরাপত্তা গোয়েন্দা সংস্থা (এনএসআই) ও পাসপোর্ট অধিদপ্তরের সাবেক ডিজি মেজর (অব.) মোহাম্মদ ওয়াহিদুল হকের বিরুদ্ধে একাত্তরে ভয়ংকর গণহত্যায় সম্পৃক্ততার অভিযোগ পেয়েছে আন্তর্জাতিক অপরাধ ট্রাইব্যুনালের তদন্ত সংস্থা। মুক্তিযুদ্ধ চলাকালে যে কয়জন বাঙালি সেনা কর্মকর্তা পাকিস্তানের পক্ষে অস্ত্র ধরেছিলেন, ওয়াহিদুল হক তাঁদের অন্যতম।\nতাঁর বিরুদ্ধে রংপুর সেনানিবাস এলাকায় পাঁচ মিনিটে প্রায় ৬০০ মুক্তিকামী বাঙালিকে হত্যার ভয়ংকর চিত্র উঠে এসেছে চলমান তদন্তে। তাঁর আরো অপরাধ সম্পর্কে জানতে তাঁকে জিজ্ঞাসাবাদ করবে তদন্ত সংস্থা। এ জন্য অনুমতি দিয়েছেন আন্তর্জাতিক অপরাধ ট্রাইব্যুনাল।\nসংশ্লিষ্ট তদন্ত কর্মকর্তা তদন্ত সংস্থার সেফ হোমে আগামী ১৫ মে সকাল ১০টা থেকে বিকেল ৪টা পর্যন্ত ওয়াহিদুলকে জিজ্ঞাসাবাদ করতে পারবেন। বিচারপতি মো. শাহিনুর ইসলামের নেতৃত্বাধীন তিন সদস্যের ট্রাইব্যুনাল গতকাল বৃহস্পতিবার এ আদেশ দেন।\nআন্তর্জাতিক অপরাধ ট্রাইব্যুনাল গ্রেপ্তারি পরোয়ানা জারি করার পর গত ২৪ এপ্রিল পুলিশ গ্রেপ্তার করে মোহাম্মদ ওয়াহিদুল হককে।\nপুলিশের সাবেক অতিরিক্ত মহাপরিদর্শক ও এনএসআইয়ের সাবেক ভারপ্রাপ্ত মহাপরিচালক ওয়াহিদুলের বিরুদ্ধে মানবতাবিরোধী অপরাধের অভিযোগ তালিকাভুক্ত করা হয় ২০১৬ সালের ৫ ডিসেম্বর। সেই অভিযোগের ওপর ভিত্তি করে তদন্ত চলছে। তদন্ত পরিচালনা করছেন তদন্ত সংস্থার জ্যেষ্ঠ কর্মকর্তা মতিউর রহমান।\nমতিউর রহমান গতকাল কালের কণ্ঠকে বলেন, এ মামলা তদন্ত করতে এবং আরো তথ্য জানতে ওয়াহিদুল হককে জিজ্ঞাসাবাদ প্রয়োজন। সেই অনুযায়ী ট্রাইব্যুনালের অনুমোদন সাপেক্ষে আগামী ১৫ মে ধানমণ্ডিতে তদন্ত সংস্থার সেফ হোমে তাঁকে জিজ্ঞাসাবাদ করা হবে।\nওয়াহিদ ১৯৬৬ সালের ১৬ অক্টোবর পাকিস্তান সেনাবাহিনীর ১১ ক্যাভালরি রেজিমেন্টে কমিশন পান। ১৯৭০ সালে ২৯ ক্যাভালরি রেজিমেন্টে বদলি হয়ে রেজিমেন্টের সঙ্গেই পাকিস্তান থেকে রংপুর সেনানিবাসে চলে আসেন। ১৯৭১ সালে স্বাধীনতাযুদ্ধকালে তিনি ২৯ ক্যাভালরি রেজিমেন্টে অ্যাডজুট্যান্ট হিসেবে কর্মরত ছিলেন।\nজানা যায়, ১৯৭১ সালের ২৫ মার্চ রাতে পাকিস্তানি হানাদার বাহিনী হত্যাযজ্ঞ শুরু করার পর রংপুরের রাজনৈতিক নেতারা সর্বদলীয় স্বাধীনতা সংগ্রাম পরিষদের ব্যানারে পাকিস্তানি হানাদার বাহিনীকে প্রতিরোধ করার একটি উপায় বের করার পরিকল্পনা করছিলেন। তখন রংপুর সেনানিবাসে কর্মরত একজন বাঙালি সৈনিক তাঁদের কাছে এক গোপন বার্তা পাঠান। ওই গোপন বার্তায় তিনি বিপুলসংখ্যক বাঙালি সমাবেশ করে রংপুর সেনানিবাসকে চারদিক থেকে ঘেরাও করার জন্য রাজনৈতিক নেতাদের কাছে অনুরোধ করেন। বার্তায় আরো জানানো হয়, সেনানিবাসে কর্মরত সব বাঙালি সেনা সদস্য তাঁদের নিজ নিজ অস্ত্র নিয়ে ওই ঘেরাও অভিযানে অংশ নেবেন এবং সেনানিবাস দখল করবেন। রাজনৈতিক নেতারা ওই বার্তা পাওয়ার পর সর্বসম্মতিক্রমে ২৮ মার্চ সেনানিবাস ঘেরাও করার সিদ্ধান্ত নেন।\nবরখাস্ত হয়েছিলেন ওয়াহিদুল হক : তদন্ত সংস্থা সূত্রে জানা যায়, দেশ স্বাধীন হওয়ার পর ১৯৭৪ সালের শেষ দিকে ২৩ সেনা কর্মকর্তার সঙ্গে ওয়াহিদুল হকও চাকরিচ্যুত হয়েছিলেন। ১৯৭৬ সালে জিয়াউর রহমান তাঁকে পুলিশ বাহিনীতে চাকরি করার সুযোগ দেন।\n« সর্ব ইউরোপীয় ছাত্রলীগের প্রথম কমিটির সাধারন সম্পাদক শিবির কর্মী : অভিযোগ যুক্তরাজ্য ছাত্রলীগের (Previous News)\n(Next News) বিএনপির প্রার্থী রোজ নাটক করছেন – খালেক তালুকদার | বাংলারদর্পন »


হাটহাজারীতে দুর্ধর্ষ ডাকাতি,ডাকাতদের হামলায় আহত ৫\n২১ সেপ্টেম্বর ২০২১, মঙ্গলবার ১১:১০:৩৯ পিএম\n১২ সেপ্টেম্বর ২০২১ ১১:৩৯:৩১ পিএম রবিবার\nচট্টগ্রামের হাটহাজারী পৌরসভা এলাকায় এক কাপড় ব্যবসায়ীর ঘরে দুর্ধর্ষ ডাকাতি সংগঠিত হয়েছে। এ সময় সশস্ত্র ডাকাত দলের সদস্যদের হামলায় আহত নারী ও শিক্ষার্থীসহ ৫ আহত হয়েছে। এ ঘটনার পর থেকে স্থানীয় এলাকাবাসীর মাঝে আতঙ্ক বিরাজ করছে। ঘটনার খবর পেয়ে থানা পুলিশ ঘটনাস্থল পরিদর্শন করেছে।\nগত শনিবার (১১ সেপ্টেম্বর) দিবাগত রাত ২টা ৩০ মিনিটের দিকে হাটহাজারী মডেল থানা থেকে দুই কিলোমিটার দূরে পৌরসভা এলাকার ২নং ওয়ার্ড দেওয়ান নগর এলাকায় কাপড় ব্যবসায়ী মো. নাছির উদ্দিনের বাড়িতে এই ডাকাতির ঘটনা ঘটে। ওই সময় ডাকাতদলের সদস্যরা ৬ লক্ষ ৭৫ হাজার নগদ টাকা ও ৬ ভরি স্বর্ণালংকারসহ ৩টি এন্ড্রয়েড মোবাইল লুট করে নিয়ে গেছে।\nসরেজমিনে ঘটনাস্থলে গেলে স্থানীয় এলাকাবাসী ও ব্যবসায়ীর পরিবার সূত্রে জানা যায়, শনিবার রাতে পৌরসভার দেওয়ান নগর এলাকায় ওই কাপড় ব্যবসায়ী বাড়িতে হাফপ্যান্ট ও মুখোশ পরা ১০-১২ জনের সশস্ত্র একদল ডাকাত হানা দেয়। বাড়ির সীমানা প্রাচীর টপকে ঘরের প্রধান গেটের তালা ভেঙ্গে ঘরের ভেতরে প্রবেশ করে তাদের পরিবারের পুরুষ সদস্যদের বেঁধে ফেলে।\nএরপর ঘরের মহিলা সদস্যদের শরীরে পরিহিত স্বর্ণালংকার খুলে দিতে বলে। দিতে দেরী হওয়ায় ষাটোর্ধ্ব নুরজাহান বেগম, তাঁর ছেলে বউ রুম বেগম (৩৭) ও কারিমন নেছা (২৯) কে লোহার ধারলো অস্ত্র দিয়ে আঘাত করে মাথা ফাটিয়ে দেয়। এ সময় ষাটোর্ধ্ব নুরজাহানের ছেলে কাপড় ব্যবসায়ী নাসির উদ্দিন (৪৭) ও তাঁর নবম শ্রেণি পড়–য়া শিক্ষার্থী মো. শামসুজ্জামান (১৪) তাদের রক্ষা গিয়ে ডাকাত দলের সদস্যদের সশস্ত্র হামলার শিকার হন।\nআহত গৃহকর্তী নুরজাহান বেগম জানান, ডাকাতেরা ঘরে ঢুকেই তাঁর ছেলে চোখ-মুখ বেঁধে ফেলে এবং ছেলের বউ ও নাতিকে লোহার ধারলো অস্ত্র দিয়ে আঘাত করে। এ সময় ৬ ভরি স্বর্ণালংকার ও ৩টি মোবাইলসহ ডাকাতেরা তিনটি আলমারি ও সিন্দুক ভেঙে ৬ লক্ষ ৭৫ হাজার টাকা লুট করে নিয়ে যায়। এ ঘটনায় ডাকাত কবলিত পরিবারের পক্ষ থেকে থানায় মামলা দায়ের করবে বলে জানান।\nএদিকে, আহতরা ভোরে উপজেলা স্বাস্থ্য কমপ্লেক্সে গিয়ে চিকিৎসা সেবা গ্রহন করেছেন বলে বিষয়টি নিশ্চিত করেছেন হাটহাজারী উপজেলা স্বাস্থ্য কর্মকর্তা ডা: আবু সৈয়দ মো. ইমতিয়াজ হোসাইন। অন্যদিকে, ঘটনার খবর পেয়ে হাটহাজারী সার্কেলের অতিরিক্ত পুলিশ সুপার মো. শাহাদাৎ হোসেন, মডেল থানার পুলিশ পরিদর্শক (তদন্ত) রাজিব শর্মা ও থানা পুলিশের কর্তারা ঘটনাস্থল পরিদর্শন করেছেন।\nএ ব্যাপারে জানতে চাইলে পুলিশ পরিদর্শক (তদন্ত) রাজিব শর্মা জানান, ঘটনাস্থল আমি ও আমার জ্যেষ্ঠ কর্মকর্তারা পরিদর্শন করেছে। ডাকাত কবলিত পরিবারের পক্ষ থেকে অভিযোগ পাওয়া সাপেক্ষ তদন্ত পূর্বক আইনানুগ ব্যবস্থা নেয়া হবে।


করোনা: বাসায় 'মিনি ক্লিনিক'! সিজারে নবজাতকের মৃত্যু | বরিশালটাইমস\nকরোনা: বাসায় ‘মিনি ক্লিনিক’! সিজারে নবজাতকের মৃত্যু\n২:৩১ অপরাহ্ণ, জুন ৩০, ২০২০\nবার্তা পরিবেশক, অনলাইন :: করোনাভাইরাসের ভয় দেখিয়ে লক্ষ্মীপুরের রায়পুরে স্বাস্থ্যকর্মীর বাসায় গড়ে তোলা ‘মিনি ক্লিনিক’-এ এক প্রসূতিকে সিজার করতে গিয়ে নবজাতককে মেরে ফেলার অভিযোগ উঠেছে।\nগতকাল সোমবার বিকালে উপজেলা স্বাস্থ্য কমপ্লেক্সের স্বাস্থ্যকর্মী মায়া বেগমের রায়পুর পৌর শহরের টিসি সড়কের বাসায় এ দুর্ঘটনা ঘটে। আজ সকালে মৃত নবজাতকের মা মরিয়ম বেগম সাংবাদিকদের কাছে এ অভিযোগ করেন।\nমঙ্গলবার সকালে ক্ষতিগ্রস্ত পরিবার সূত্র জানায়, সোমবার দুপুরে উপজেলার রায়পুর ইউনিয়নের শায়েস্তানগর গ্রামের প্রবাসী দেলোয়ারের স্ত্রী মরিয়ম বেগমের প্রসব ব্যাথা উঠে। এনিয়ে পরিবারের পক্ষ থেকে স্বাস্থ্যকর্মী মায়া বেগমের সঙ্গে যোগাযোগ করা হয়। এসময় তাদেরকে সরকারি হাসপাতালে নেওয়া হলে করোনার ভয় ও টাকা বেশি খরচের কথা বলে মায়া।\nএকপর্যায়ে রায়পুর পৌর শহরের টিসি মোড়ে মায়ার নিজ বাসার মিনি ক্লিনিকে ওই প্রসূতিকে ভর্তি করা হয়। এসময় ৩ হাজার টাকা অগ্রিম নিয়ে ওই প্রসূতির চিকিৎসা শুরু করা হয়।\nছোট সিজারের আগে পেটে বাচ্চা জীবিত ছিল। এরপরই মৃত বাচ্চা প্রসব করিয়ে স্বাস্থ্যকর্মী নিজেই স্বজনদের জানায়। কিন্তু স্বজনরা ঘটনাটি তাৎক্ষণিক ইউএনও এবং পুলিশকে জানিয়েছে।\nএদিকে খবর পেয়ে সন্ধ্যায় উপজেলা নির্বাহী কর্মকর্তা (ইউএনও) সাবরীন চৌধুরী পুলিশ নিয়ে ঘটনাস্থল পরিদর্শন করেন। এসময় তিনি পুলিশ ও ক্ষতিগ্রস্তদের আইনগত ব্যবস্থা নেওয়ার পরামর্শ দেয়। একইসঙ্গে স্বাস্থ্যকর্মীর উপযুক্ত বিচার করার আশ্বাস দিয়ে নবজাতকের স্বজনদের শান্তনা দেন তিনি।\nতবে ময়নাতদন্ত ছাড়াই শিশুটির মরদেহ দাফন করা হয়েছে। মামলা হলে ময়নাতদন্তের জন্য শিশুটির মরদেহ কবর থেকে উঠানো হবে বলে জানা গেছে।\nপ্রসঙ্গত, টাকার বিনিময়ে স্বাস্থ্যকর্মী মায়া তার বাসায় প্রসূতিদের সিজারসহ বিভিন্ন রোগীদের চিকিৎসা দিয়ে আসছে। এজন্য স্থানীয়দের কাছে বাসাটি মিনি ক্লিনিক হিসেবে পরিচিত।


সুরমানিউজ টুয়েন্টিফোর ডটকম | সিলেটে মুক্তিযুদ্ধের স্মৃতিবিজড়িত স্থান ও সৌধ : প্রজন্মের অহংকার\nপ্রকাশিত হয়েছে : ৬:০৩:১৫,অপরাহ্ন ০৬ জানুয়ারি ২০২০\nমুক্তিযুদ্ধ আমাদের প্রজন্মের অহংকার। মহান এই মুক্তিযুদ্ধের মাধ্যমে আমরা একটি স্বাধীন জাতির মর্যাদা পেয়েছি। সর্বোপরি আমরা একটি স্বাধীন সার্বভৌম রাষ্ট্র পেয়েছি। যত সহজে আমরা আজ স্বাধীন দেশের নাগরিক ততো সহজে আমাদের স্বাধীনতা আসেনি। শতাব্দীর পর শতাব্দী পাড়ি দিয়ে স্বাধীনতা শব্দটি আমাদের হয়েছে। বাণিজ্যের দোহাই, ধর্মের দোহাই, দ্বিজাতি তত্ত্বের দোহাই, সাম্প্রদায়িকতার অজুহাত, স্বৈরাচারের নীপিড়ন, এরকম আরো কতো রহস্যের মোড়কে আমাদের পরাধীন করে রাখা হয়েছিল, তার কোনো হিসেব নেই।\nএকটি দীর্ঘপথ অতিক্রম করে আজ আমরা স্বাধীনতার স্বাদ আস্বাদন করছি। একটি সুষ্ঠু পরিবেশ, সমাজ ও রাষ্ট্রের নাগরিক মর্যাদায় আমাদের অভিষিক্ত করে দিতে যাঁরা অকাতরে, সবার অগোচরে কেউ কেউ প্রাণ দিয়ে গেছেন তাঁদের আত্মার সর্বময় কল্যাণ হোক। জাতির এই শ্রেষ্ঠসূর্য সন্তানদের স্মৃতি আমাদের হৃদয়ে চির অমলিন থাকবে। তাঁরা দেশের যেখানে থেকে মুক্তির লড়াই করে গেছেন, তাঁদের স্মৃতিকে নতুন প্রজন্মের কাছে পৌঁছে দিতে সেইসব স্থানে আমরা স্মৃতিসৌধ নির্মাণ করেছি। বাংলাদেশের প্রতিটি আন্তজেলায় এরকম স্মৃতিসৌধ ও ভাস্কর্য আমাদের চোখে পড়ে। সবরকমের বিতর্কের উর্ধ্বে থেকে এই সৌধ, সমাধি ও ভাস্কর্যগুলো আমাদের শ্রদ্ধাস্থাপত্যের অহংকার।\nসিলেটে মুক্তিযুদ্ধের স্মৃতিবিজড়িত স্থান ও সৌধ গ্রন্থটি লিখেছেন স্বনামধন্য গবেষক আনোয়ার শাহজাহান। বিলাতবাসী এই লেখক তাঁর মননশীল লেখালেখি ও ইতিহাসচর্চার জন্য ইতোমধ্যে দেশে-বিদেশে বেশ খ্যাতি অর্জন করেছেন। সাম্প্রতিক সময়ে তিনি অত্যন্ত গুরুত্বের সঙ্গে জাতির কুলীনসন্তানদের স্মৃতিবিজড়িত স্থান ও সৌধ নিয়ে একটি মূল্যবান গ্রন্থ লিখেছেন। তাঁর এই গ্রন্থ সময়ের দাবি মেটাতে সক্ষম। মুক্তিযুদ্ধ নিয়ে আমাদের গবেষকরা দিনরাত শ্রম দিয়ে যাচ্ছেন। না জানা অনেক ইতিহাস ক্রমান্বয়ে বেরিয়ে আসছে। প্রতিদিন আমরা মুক্তিযুদ্ধের নতুন তথ্যে নিজেদের সমৃদ্ধ করছি।\nআমাদের প্রজন্ম সচেতন ও প্রশিক্ষিত হয়ে ওঠছে মুক্তিযুদ্ধের চেতনায়। আনোয়ার শাহজাহানের সময়োপযোগী গ্রন্থটির ভূমিকা লিখে দিয়েছেন আরেক বিখ্যাত গবেষক ও শিক্ষাবিদ নন্দলাল শর্মা। লেখকের গ্রন্থ নিয়ে তাঁর ভূমিকায় তিনি লিখেছেন ‘আনোয়ার শাহজাহান মুক্তিযুদ্ধের স্মৃতিবিজড়িত স্থান ও সৌধের বিবরণ দিতে গিয়ে সেই স্থানে সংঘটিত মুক্তিযুদ্ধের বিশদ বর্ণনা দিয়েছেন। এটি আমাদের জাতীয় ইতিহাসের অবিচ্ছেদ্য অংশ। নির্মোহ গবেষকের দৃষ্টিতে নির্লিপ্ত ও নিরাসক্তভাবে তিনি ইতিহাসের সঠিক পাঠ নির্ণয়ের চেষ্টা করেছেন এবং একাজে তার সাফল্য প্রশ্নাতীত। দেশের প্রতিটি অঞ্চলের মুক্তিযুদ্ধের স্মৃতিবিজড়িত স্থান ও সৌধ সম্পর্কে গ্রন্থ রচিত ও প্রকাশিত হওয়া প্রয়োজন। মহান মুক্তিযুদ্ধের ইতিহাস রচনার জন্য এটি অপহার্য। আমি জানি না, হয়তো কোনো কোনো অঞ্চলে এ ধরনের গ্রন্থ প্রকাশিত হয়ে থাকতে পারে। যেসব অঞ্চলের গ্রন্থ প্রকাশিত হয়নি, সে সব অঞ্চলের গ্রন্থও প্রকাশিত হওয়া বাঞ্চনীয়।’ এটি খুবই আশার কথা এরকম আরো কিছু গ্রন্থ আমাদের ইতিহাসে সংযোজিত হচ্ছে। ভবিষ্যতে এই লেখকের কাছে মুক্তিযুদ্ধ বিষয়ক আরো গ্রন্থ আমরা দেখতে পাবো আশা করছি।\nসিলেটে মুক্তিযুদ্ধের স্মৃতিবিজড়িত স্থান ও সৌধ লেখক আনোয়ার শাহজাহান তাঁর গ্রন্থটিকে চারটি অধ্যায়ে বিভক্ত করে উপস্থাপন করেছেন। পৃথক চারটি অধ্যায়ে তিনি পর্যায়ক্রমে সিলেট, হবিগঞ্জ, সুনামগঞ্জ ও মৌলভীবাজারÑএ মুক্তিযুদ্ধের স্মৃতিবিজড়িত স্থান ও সৌধ নির্মাণকর্ম নিয়ে তিনি আলোচনা করেছেন। এই অধ্যায়গুলোতে যেমন মুক্তিযুদ্ধের বড় স্থাপনা স্থান পেয়েছে, তেমনি নতুন অনেক স্থাপত্যও যোগ হয়েছে। একই সাথে লেখক পরিচিত স্থানের পাশাপাশি অনেক অপরিচিত বা অজানা স্থান যেখানে একাত্তরে মুক্তিযুদ্ধ সংঘটিত হয়েছে তার বিস্তারিত বর্ণনা তুলে ধরেছেন। আমাদের বর্তমান প্রজন্ম লেখকের এই গ্রন্থটি পাঠের মাধ্যমে মুক্তিযুদ্ধের না দেখা অনেক ইতিহাস জানতে পারবে।\nসিলেটে মুক্তিযুদ্ধের স্মৃতিবিজড়িত স্থান ও সৌধ গ্রন্থটির লেখক আনোয়ার শাহজাহান তারুণ্যে উদ্দীপ্ত বহুমুখী প্রতিভার অধিকারী একজন সফল মানুষ। তিনি শেকড়সন্ধানী লেখক, গবেষক, সাংবাদিক, সংগঠক ও ব্যবসায়ী হিসেবে পরিচিত। সাংবাদিকতা পেশার মাধ্যমে তার কর্মজীবন শুরু হলেও একজন লেখক ও গবেষক পরিচয়ে তিনি উদ্ভাসিত। আঞ্চলিক ইতিহাস চর্চা ও শেকড়সন্ধানী গবেষণা তার মৌলিক কর্মকা-ের অন্তর্ভুক্ত। ছড়া, কবিতা ও প্রবন্ধে তিনি সমান সিদ্ধহস্ত। সাংবাদিকতা জগতে বিচরণরত এই সাহিত্যবান্ধব তার পূর্বসূরিদের নিয়ে কাজ করে যাচ্ছেন। পত্রিকা সম্পাদনায় প্রিন্ট ও অনলাইন দু-মাধ্যমেই তিনি সরব আছেন। সংগঠক হিসেবে তিনি বিভিন্ন সামাজিক ও সাংস্কৃতিক সংগঠন প্রতিষ্ঠার সঙ্গে জড়িত। তার এলাকার শিক্ষাবিস্তারেও তিনি ভূমিকা রেখে চলেছেন। অর্থাৎ আনোয়ার শাহজাহান যেখানেই হাত দিয়েছেন সেখানেই সোনা ফলেছে। তাঁর প্রকাশিত গ্রন্থসমূহ মধ্যাহ্নের কোলাহল (কাব্য সম্পাদিত ১৯৯৩খ্রি.), ক’জন কৃতী সন্তান (ইতিহাস ও জীবনী ১৯৯৪ খ্রি.), সময়ের শ্রেষ্ঠ ছড়া (সম্পাদিত ১৯৯৫ খ্রি.), বিলাতের দিনগুলি ও অন্যান্য প্রসঙ্গ (১৯৯৬ খ্রি.), গোলাপগঞ্জের ইতিহাস ও ঐতিহ্য (১৯৯৬ খ্রি.), স্বাধীনতাযুদ্ধে খেতাবপ্রাপ্ত বীর মুক্তিযোদ্ধা (প্রথম খ–২০১৬ খ্রি.) ও দ্বিতীয় খ–২০১৭ খ্রি. সিলেটের খেতাবপ্রাপ্ত মুক্তিযোদ্ধা অন্যতম। ব্যক্তিগত জীবনে তিনি দুই পুত্র ও দুই কন্যা সন্তানের জনক। তাঁর পুত্রদ্বয় তানভীর শাহজাহান ও সাব্বির শাহজাহান এবং কন্যাদ্বয় আফসানা শাহজাহান ও তায়্যিবা শাহজাহান। তাঁর সহধর্মিণী নাসরিন শাহজাহান যুক্তরাজ্যের কমিউনিটি কর্মকা-ের সঙ্গে জড়িত। সাত ভাই ও ছয় বোনের মধ্যে আনোয়ার শাহজাহান পঞ্চম।\nআনোয়ার শাহজাহান সিলেটের গোলাপগঞ্জ উপজেলার ঢাকাদক্ষিণ ইউনিয়নের রায়গড় গ্রামে জন্মগ্রহণ করেন। তাঁর পিতা হাজী আব্দুল মুতলিব এবং মাতা আনজুমান আরা বেগম। আনোয়ার শাহজাহান ১৯৯০ খ্রিস্টাব্দ থেকে লেখালেখি ও সাংবাদিকতার সঙ্গে জড়িয়ে পড়েন। এ সময় তিনি জাতীয় দৈনিক খবর পত্রিকায় কাজ করেন। ১৯৯২ খ্রিস্টাব্দে তার সম্পাদনায় প্রকাশিত হয় মাসিক জনতার মিছিল। গোলাপগঞ্জ প্রেসক্লাব প্রতিষ্ঠায় তার ভূমিকা অগ্রগণ্য। যুক্তরাজ্যে প্রথমে তিনি পাক্ষিক প্রবাস পত্রিকার নির্বাহী সম্পাদক হিসেবে দায়িত্ব পালন করেন। এরপর তার সম্পাদনায় লন্ডন বিচিত্রা নামে একটি মাসিক প্রকাশিত হয়। ২০০২ খ্রিস্টাব্দে ব্রিটেনের প্রথম অনলাইন বাংলা সংবাদপত্র বাংলালিংক ডটকম প্রকাশ করেন। ২০০৯ খ্রিস্টাব্দ থেকে তিনি যুক্তরাজ্য থেকে প্রকাশিত অনলাইন আমাদের প্রতিদিন-এর সম্পাদকের পাশাপাশি ২০১২ খ্রিস্টাব্দ থেকে ঢাকায় প্রকাশিত ইউনাইটেড নিউজ টুয়েন্টিফোর ডটকম-এর প্রধান সম্পাদক হিসেবে দায়িত্ব পালন করছেন। ২০১২ খ্রিস্টাব্দ যুক্তরাজ্য থেকে আমাদের প্রতিদিন অনলাইন পত্রিকা এবং ২০১৪ খ্রিস্টাব্দ থেকে তার সম্পাদনায় নিয়মিত বের হচ্ছে ত্রৈমাসিক ম্যাগাজিন আমাদের গোলাপগঞ্জ। এছাড়া তিনি ব্রিটেনের প্রথম অনলাইন সাংবাদিকদের সংগঠন ইউকে বাংলা অনলাইন জার্নালিস্ট এসোসিয়েশনের প্রতিষ্ঠাতা আহ্বায়ক, লন্ডন বাংলা প্রেসক্লাবের সক্রিয় সদস্য। তিনি যুক্তরাজ্যস্থ গোলাপগঞ্জ হ্যালপিং হ্যান্ডস-এর প্রতিষ্ঠাতা সদস্য, সহ-সভাপতি ও ভারপ্রাপ্ত সভাপতি হিসেবে দায়িত্ব পালন করেন। আনোয়ার শাহজাহান ১৯৯৪ খ্রিস্টাব্দে জাতীয় লেখক পরিষদ ঢাকা থেকে ‘লেখক সম্মাননা পদক’ এবং ২০১৩ খ্রিস্টাব্দে যুক্তরাজ্যের এসই ফাউন্ডেশন থেকে সাংবাদিকতায় ‘কমিউনিটি জিনিয়াস’ অ্যাওয়ার্ড লাভ করেন।\nসিলেটে মুক্তিযুদ্ধের স্মৃতিবিজড়িত স্থান ও সৌধ গ্রন্থটি প্রকাশ করেছে সিলেটের প্রকাশনা সংস্থা পা-ুলিপি প্রকাশন। গ্রন্থের ছাপার মান চমৎকার। ২০১৮ খ্রিস্টাব্দে প্রকাশিত গ্রন্থটির মূল্য রাখা হয়েছে ৩৫০ টাকা। লেখক আনোয়ার শাহজাহান তাঁর এই কাজের মাধ্যমে শুধু পাঠকের হৃদয়ে নয়, ইতিহাসের সোনালী অধ্যায়েও তিনি মহীয়ান হয়ে থাকবেন। তাঁর এই গ্রন্থটি আমাদের প্রজন্মের ও আগামির বাংলাদেশী প্রতিটি পাঠকের অবশ্যপঠনীয় একটি গ্রন্থ। একই সঙ্গে গ্রন্থটি মুক্তিযুদ্ধের ইতিহাস গবেষকদের কাছেও যথেষ্ট গুরুত্ব পাবে। লেখকের এই সাধনা অব্যাহত থাকবে এটাই প্রত্যাশা।


নামাজ আদায় করেও যারা নামাজের জন্য শাস্তি ভোগ করবেন!\nHome › ইসলামের কথা › ইসলামিক শিক্ষা › নামাজ আদায় করেও যারা নামাজের জন্য শাস্তি ভোগ করবেন!\nইসলামিক শিক্ষা 11th Dec 16 at 8:21am 1,611\nনামাজ একটি গুরুত্বপূর্ণ ফরয ইবাদত। এ ইবাদত কবুল হওয়ার উপরেই অন্যান্য ইবাদত নির্ভর করে। অথচ অনেকেই নামাজ যথার্থ গুরুত্ব অনুধাবন না করে আদায় করে থাকে। এ ধরনের নামাজ আল্লাহর নিকট কবুল হবে না; বরং এমন নামাজ আদায়কারীর জন্য পরকালে কঠিন শাস্তি রয়েছে।\nনামাজ আদায় করার পরেও তিন শ্রেণীর মানুষকে আল্লাহর শাস্তি পেতে হবে। প্রথমতঃ যারা অলসতা বা অবহেলা বশতঃ সঠিক সময়ে নামাজ আদায় করে না। তাদের নামাজ কবুল হবে না। তাদের জন্য পরকালে শাস্তি রয়েছে। মহান আল্লাহ পবিত্র কোরআনে ইরশাদ করেছেন, অতঃপর দুর্ভোগ ঐসব মুসল্লীর জন্য, যারা তাদের নামাজ থেকে উদাসীন’ (মাঊন:৪-৫)।\nদ্বিতীয়তঃ নামাজ আদায় করেও শাস্তি পাবে ঐসব মুসল্লী যারা রাসূল (সা)-এর পদ্ধতিতে নামাজ আদায় না করে নিজেদের মনগড়া পদ্ধতিতে নামাজ আদায় করে। অথচ রাসূলুল্লাহ (সা) বলেন, ‘তোমরা আমাকে যেভাবে নামাজ আদায় করতে দেখ, ঠিক সেভাবেই নামাজ আদায় কর’।\nতৃতীয়তঃ যারা লোক দেখানো নামাজ আদায় করে। মহান আল্লাহ বলেন, ‘যারা লোক দেখানোর জন্য তা করে’ (মাঊন ১০৭/৬)। এটা হচ্ছে মুনাফিকদের নামাজ। যেমন মহান আল্লাহ অপর আয়াতে বলেছেন,‘নিশ্চয়ই মুনাফিকরা আল্লাহকে ধোঁকা দেয়, আর তিনিও তাদের ধোঁকায় ফেলেন।\nযখন ওরা নামাজে দাঁড়ায়, তখন অলসভাবে দাঁড়ায় লোক দেখানোর উদ্দেশ্যে। আর তারা আল্লাহকে খুব কম সময় স্মরণ করে’ (নিসা ৪/১৪২)।\nমূলতঃ লোক দেখানো কোন আমল আল্লাহ কবুল করেন না। রাসূলুল্লাহ (সা) বলেছেন, ‘যে ব্যক্তি লোককে শুনানোর জন্য কাজ করে, আল্লাহ তাকে দিয়েই তা শুনিয়ে দেন। আর যে ব্যক্তি লোক দেখানোর জন্য কাজ করে, আল্লাহ তার মাধ্যমে তা দেখিয়ে দেন’।\nঅর্থাৎ আল্লাহ তাকে লজ্জিত করেন এবং স্পষ্ট করে (বুখারি ও মুসলিম) সঠিক সময়ে খালেছ অন্তরে রাসূল (সা)-এর তরীকায় তথা শুদ্ধভাবে নামাজ আদায় করতে হবে। অন্যথা নামাজ আদায় করেও আল্লাহর শাস্তির মুখোমুখি হতে হবে। আল্লাহ আমাদের সবাইকে সঠিকভাবে নামাজ আদায় করার তাওফীক দান করুন। আমীন!


উবুন্টু ২১.০৪-এ আবারো ডিফল্ট হচ্ছে ওয়েল্যান্ড! - নিয়নবাতি\nউবুন্টু ২১.০৪-এ আবারো ডিফল্ট হচ্ছে ওয়েল্যান্ড!\nপ্রযুক্তি সংবাদ, লিনাক্স\nএর আগে উবুন্টু ১৭.১০-তে উবুন্টু ডিসপ্লে সার্ভার হিসেবে X.Org থেকে Wayland-এ সুইচ করে। তবে তখনও সবকিছু ওয়েল্যান্ডের জন্য যথেষ্ট প্রস্তুত না হওয়ায় পরবর্তী এডিশনে পুনরায় ডিফল্ট হিসেবে X.Org-এ ফিরে আসে উবুন্টু। তবে এবার তারা আবারো ওয়েল্যান্ডে ফিরে যাওয়ার সিদ্ধান্ত নিয়েছে, অর্থাৎ, পরবর্তী উবুন্টু ২১.০৪ সংস্করণে ডিফল্ট ডিসপ্লে ম্যানেজার থাকার কথা ওয়েল্যান্ড।\nওয়েল্যান্ড একটি ডিসপ্লে সার্ভার প্রটোকল, যা এতদিন ব্যবহৃত এক্স.অর্গের একটি সিম্পল ও মডার্ন রিপ্লেসমেন্ট। যদি কারো তাত্ত্বিকভাবে এ বিষয়ে বিস্তারিত জানার ইচ্ছে থাকে, সেক্ষেত্রে উইকিপিডিয়া আপনাকে সাহায্য করতে পারে। তুলনামূলক নতুন হওয়ায় শুরুতে ওয়েল্যান্ড নিয়ে কিছু সীমাবদ্ধতার মুখোমুখি অবশ্যই হতে হয়েছে, যেমন উবুন্টু ১৭.১০-তে জিপার্টেডসহ বিভিন্ন জনপ্রিয় অ্যাপ ব্যবহারের জন্য এক্স.অর্গ সেশনে সুইচ করে নিতে হত।\nতবে ওয়েল্যান্ড খুব দ্রুত ডেভেলোপ হচ্ছে এবং সামনের দিনে লিনাক্সের জগতে হয়ত এটাই সবচেয়ে প্রচলিত ডিসপ্লে সার্ভার হিসেবে জায়গা করে নিতে পারে। ফিডোরাসহ কিছু ডিস্ট্রো আরো আগে থেকেই ডিফল্ট ওয়েল্যান্ড ব্যবহার করে আসছে। এক্স.অর্গ সময়ের সাথে যে ওয়েল্যান্ড দিয়ে রিপ্লেস হয়ে যাবে, এটা অনেকদিন ধরেই ধারণা করা হচ্ছে, এবং এর অংশ হিসেবে উবুন্টু ১৭.১০-র পর ২১.০৪-এ আবারো ডিফল্ট দিচ্ছে ওয়েল্যান্ড।\nঅবশ্য এদের মধ্যবর্তী রিলিজগুলোতেও ওয়েল্যান্ড যুক্ত ছিলো, জাস্ট ডিফল্ট ছিলো না, লগইন স্ক্রিন থেকে সুইচ করে নিতে হত। এবং এখনও এক্স.অর্গ পুরোপুরি বাদ পড়ছে না, কেউ যদি চায়, সহজেই সুইচ করে নেয়ার সুযোগ থাকছে। এছাড়া Nvidia ভিত্তিক সিস্টেমে এখনো ওয়েল্যান্ডে সমর্থন যথেষ্ট ভালো না হওয়ায় সেখানে ডিফল্ট থাকবে এক্স.অর্গ।\nতথ্যসূত্র: OMG! Ubuntu!\nPrevious Post\tSymphony i67: আরো একটি এন্ট্রি লেভেল স্মার্টফোন সিম্ফনির পক্ষ থেকে\nNext Post\tএয়ার চার্জিং: বড় পরিবর্তনের সূচনা আনতে পারে যে প্রযুক্তি


আহ! কি দারুন : টিকফা চুক্তি ও আমাদের রাজনীতি | সাহিত্য বাজার\nআহ! কি দারুন : টিকফা চুক্তি ও আমাদের রাজনীতি\nনভেম্বর ২৫, ২০১৩ - কথামালা, কাব্যে সংবাদ - 1245 বার পঠিত\nহয়ে গেল ছাড়খাড়\nআমেরিকার সাথে-টিকফা চুক্তিতে\nসইটা হয়ে গেল কাল।\nবাণিজ্য সচিব মাহবুব আহমেদের আর\nমার্কিনী বাণিজ্য প্রতিনিধি ওয়েন্ডি কাটলার\nবেলা ১১টায়-করেছেন সাক্ষর যে খাতায় –\nসূধীজন বলেছেন -এ কথা\nএ চুক্তি ; চুক্তিতো নয়, এ যে সর্বনাশা।\nটিকফা নিয়ে নাই কথা প্রধান বিরোধী দল বিএনপি বা জোটের\nতবে বামদলে আর অর্থনীতিবিদসহ রাশেদ খান মেনন জানান প্রতিক্রিয়া তাদের।\nএ চুক্তি জাতীয় স্বার্থ পরিপন্থি বলেন অনেকে – আনু মুহাম্মদ অর্থনীতিবিদ আরো বলেন-\nআনু মুহাম্মদ |\nযুক্তরাষ্ট্রের যে ১০টি দেশের সঙ্গে সবচেয়ে বেশি বাণিজ্য, সেগুলো হলো যথাক্রমে কানাডা, চীন, মেক্সিকো, জাপান, জার্মানি, যুক্তরাজ্য, দক্ষিণ কোরিয়া, ব্রাজিল, সৌদি আরব ও ফ্রান্স। তালিকায় ভারত ত্রয়োদশ। ভেনেজুয়েলা ও ইতালি এর পরে। এদের মধ্যে যুক্তরাষ্ট্রের টিফা চুক্তি আছে শুধু সৌদি আরবের সঙ্গে। দক্ষিণ কোরিয়ার সঙ্গে সম্প্রতি স্বাক্ষরিত হয়েছে মুক্ত বাণিজ্য চুক্তি।\nআফ্রিকায় টিফা চুক্তি স্বাক্ষরকারী দেশগুলোর অগ্রগণ্য নাইজেরিয়া। ২০০০ সালে তারা টিফা চুক্তি স্বাক্ষর করেছে। তাদের অভিজ্ঞতা আমাদের জন্য পাথেয় হতে পারে। এ ছাড়া আছে ঘানা, অ্যাঙ্গোলা, রুয়ান্ডা। মধ্যপ্রাচ্যে বাহরাইন, মিসর, কুয়েত, ওমান, সৌদি আরব। এর বাইরে দক্ষিণ এশিয়ায় আছে আফগানিস্তান, নেপাল, পাকিস্তান, মিয়ানমার, শ্রীলঙ্কা। দক্ষিণ এশিয়ায় সবচেয়ে বেশি বাণিজ্য ভারতের সঙ্গে, তার সঙ্গে যুক্তরাষ্ট্রের কোনো টিফা বা টিকফা চুক্তি নেই। পাকিস্তানের সঙ্গে আছে এবং সেখানে নিয়মিত মার্কিন ড্রোন বোমা পড়ছে। এশিয়ায় সবচেয়ে বেশি বাণিজ্য চীন ও জাপানের সঙ্গে, তাদের সঙ্গেও এই ধরনের চুক্তি নেই। সুতরাং বাণিজ্য সম্প্রসারণের জন্য এই চুক্তি দরকার—এই যুক্তি ধোপে টেকে না।\nআনু মুহাম্মদ আরো বলেন, যুক্তরাষ্ট্রের সঙ্গে বাণিজ্যের পরিমাণ বিবেচনায় বাংলাদেশের অবস্থান ৫৯তম। যুক্তরাষ্ট্র থেকে বাংলাদেশে আমদানির পরিমাণ রপ্তানির তুলনায় প্রায় ১০ ভাগের ১ ভাগ, মাত্র ৫০ কোটি ডলার। রপ্তানি ৪৯০ কোটি ডলার। যুক্তরাষ্ট্র থেকে বাংলাদেশে আমদানি হয় সুতা, কাপড়, যন্ত্রপাতি, স্টিল, বৈদ্যুতিক সরঞ্জাম, কিছু গমসহ খাদ্যশস্য। আর বাংলাদেশ থেকে যুক্তরাষ্ট্রে যায় প্রধানত তৈরি পোশাক। এর বাইরে সিরামিকসহ কিছু সামগ্রী। আমদানি পণ্যগুলোর বেশির ভাগ গার্মেন্টস রপ্তানির সঙ্গে সম্পর্কিত। যুক্তরাষ্ট্র থেকে বাংলাদেশের অস্ত্র ছাড়া আমদানি বাড়ানোর সুযোগ খুবই কম। কিন্তু বাংলাদেশ থেকে যুক্তরাষ্ট্রে রপ্তানি বাড়ানোর সুযোগ অনেক। তৈরি পোশাক রপ্তানিই আরও অনেক বাড়ানো সম্ভব। এ ছাড়া খাদ্যশস্যসহ আরও অনেক পণ্য রপ্তানি সম্ভব। কিন্তু তার পথে বাধা কী? বাধা যুক্তরাষ্ট্র নিজেই। (বিস্তারিত পড়ুন : ২৪ নভেম্বর ২০১৩ দৈনিক প্রথম আলো)\nএদিকে এ নিয়ে বামেরা দেখালেন সত্যিকারের দেশপ্রেম\nযাদের কাছে (বিএনপি-আলীগ জোট-মহাজোট) প্রতিবাদ আশা করে জাতি তারা খেলে নির্বাচণী গেম।\n‘জনগণকে কিছু না জানিয়ে টিকফা চুক্তি করছে সরকার’\nএ কথা বলেছে সিপিবি আর বাসদ গত বুধবার।\nদেশ রক্ষার স্বার্থে – এই চুক্তির বিরুদ্ধে -আন্দোলনে নামার ছিল তাদের আহ্বান\nছাড়া দিলনা কেউ\nসবাই করে ঘেউ ঘেউ\nকাজের বেলা সব ঠন ঠনা ঠন।\nবাপকা বেটা বটে বাংলাদেশের ওয়ার্কার্স পার্টির রাশেদ খান মেনন।\nসরকারে থেকেও সে তীব্র প্রতিবাদে করেছেন রাস্তা গরম।\nবলেছেন মেনন, টিকফা চুক্তির ফলে বাংলাদেশের বাণিজ্য খাত মার্কিন যুক্তরাষ্ট্রের অধীনস্ত হয়ে পড়বে। সোমবার ২৫ নভেম্বর এক বিবৃতিতে দলটির পলিটব্যুরোর পক্ষ থেকে সভাপতি রাশেদ খান মেনন এবং সাধারণ সম্পাদক আনিসুর রহমান মল্লিক এ কথা বলেছেন। তাঁরা আরও বলেন, প্রধানমন্ত্রীর কিছু আমলা, উপদেষ্টা ও বাণিজ্যমন্ত্রীর বিশেষ আগ্রহের ফলে এই খসড়া চুক্তির স্বাক্ষরের বিষয়টি অনুমোদিত হয়েছে। এ ক্ষেত্রে মার্কিন যুক্তরাষ্ট্র এত দিন জিএসপি সুবিধার প্রশ্নটি সামনে নিয়ে এসেছে। কিন্তু মার্কিন যুক্তরাষ্ট্র কখনো বাংলাদেশের মূল রপ্তানিপণ্য পোশাকশিল্পকে জিএসপি সুবিধা দেয়নি এবং এই খাতে জিএসপি সুবিধা দেওয়ার প্রশ্নকে বিভিন্ন রকম শর্তের অধীন করেছে। অন্য খাতে যে জিএসপি সুবিধা এত দিন পাওয়া গেছে, তা খুবই নগণ্য। অথচ এ ধরনের সুবিধার কথা বলে টিকফা চুক্তি স্বাক্ষরের যে উদ্যোগ গ্রহণ করা হয়েছে তাতে বাংলাদেশের বাণিজ্য খাত মার্কিনের অধীনস্থ হয়ে পড়বে। তাঁরা বলেন, টিকফা চুক্তি স্বাক্ষর হওয়ার আগেই মার্কিন যুক্তরাষ্ট্র জিএসপি সুবিধা বাতিল করে দিয়েছে। এর থেকেই বোঝা যায় যে টিকফা চুক্তির মধ্য দিয়ে বাংলাদেশ কী অর্জন করবে।\nটিকফা স্বাক্ষরের উদ্যোগকে জাতীয় স্বার্থবিরোধী আখ্যায়িত করে এ চুক্তি স্বাক্ষরের বিরুদ্ধে ২৭ নভেম্বর ঢাকাসহ সারা দেশে বিক্ষোভ ও সমাবেশের ঘোষণা দিয়েছে ওয়ার্কার্স পার্টি।


‘ইউএনও ধুনট’ ফেসবুক আইডি হ্যাক করে টাকা হাতিয়ে নেওয়ার চেষ্টা ! - পুন্ড্র কথা\n‘ইউএনও ধুনট’ ফেসবুক আইডি হ্যাক করে টাকা হাতিয়ে নেওয়ার চেষ্টা !\nপঠিত হয়েছে ১৬৭ বার। প্রকাশ: ১৭ সেপ্টেম্বর ২০১৯ ।\nবগুড়ার ধুনট উপজেলা নির্বাহি কর্মকর্তার (ইউএনও) অফিসিয়াল ফেসবুক আইডি ‘ইউএনও ধুনট’ হ্যাক করে টাকা হাতিয়ে নেবার অভিযোগ পাওয়া গেছে। সোমবার রাতে ওই আইডিটি হ্যাক করে ফ্রেন্ডলিস্টে থাকা বন্ধুদের কাছে ম্যাসেঞ্জারের মাধ্যমে বিকাশ ও রকেট একাউন্ট নম্বর দিয়ে টাকা হাতিয়ে নেয়ার চেষ্টা করা হয়। এ ঘটনায় মঙ্গলবার দুপুরে ধুনট উপজেলা নির্বাহি কর্মকতা (ইউএনও) রাজিয়া সুলতানা থানায় একটি সাধারণ ডায়েরী করেছেন।\nধুনট প্রেসক্লাবের সভাপতি রফিকুল আলম জানান, সোমবার রাত নয়টায় ‘ইউএনও ধুনট’ ফেসবুক আইডি থেকে তাঁর ‘রফিকুল আলম’ নামের আইডিতে নক করা হয়। সেখানে তাঁর কাছে মেসেঞ্জারে ২হাজার টাকা চেয়ে মেসেজ পাঠানো হয়।\nমেসেজে বলা হয় ‘ইমার্জেন্সি ২হাজার টাকা পাঠানোর কোন ব্যবস্থা আছে? টাকা সকাল ১০টায় পাঠিয়ে দিবো। টাকা দিতে রাজি হলে হ্যাকাররা একটি বিকাশ নম্বর (০১৯১১৬৩৫৮০১) ও একটি রকেট নম্বর (০১৬২৪০০৩৬৩২) পাঠিয়ে দেয়। রকেট নম্বরের শেষে ৮ যোগ করতে বলা হয়।\nএ ঘটনাটি ইউএনও রাজিয়া সুলতানাকে জানানো হলে তিনি ফেসবুক আইডি লগইন করতে ব্যর্থ হোন। তখনই তিনি নিশ্চিত হয়েছেন ‘ইউএনও ধুনট’ নামের অফিসিয়াল ফেসবুক আইডিটি হ্যাক হয়েছে। পরে তিনি তাঁর ব্যক্তিগত ফেসবুক আইডি থেকে এ বিষয়ে সতর্কতামূলক পোষ্ট দেন।\nধুনট উপজেলা নির্বাহি কর্মকর্তা (্ইউএনও) রাজিয়া সুলতানা এ তথ্য নিশ্চিত করে বলেন, ফেসবুকে ‘ইউএনও ধুনট’ নামের আইডিটি অফিসিয়ালী ব্যবহার করা হয়ে থাকে। সোমবার ওই আইডিটি হ্যাকারদের কবলে পড়েছে। হ্যাকাররা সেটা ব্যবহার করে অনেকের কাছে টাকা চেয়ে মেসেজ দিয়েছে বলে অভিযোগ পেয়েছি।\nধুনট থানার পুলিশ পরিদর্শক (তদন্ত) ফারুকুল ইসলাম জানান, উপজেলা নির্বাহি কর্মকর্তার অফিসিয়াল ফেসবুক একাউন্ট হ্যাক হওয়ার বিষয়ে থানায় একটি সাধারণ ডায়েরী (জিডি) করা হয়েছে। বিষয়টি সাইবার ক্রাইম বিভাগে পাঠানো হয়েছে।


বিনোদন – Channel 69\nআন্তর্জাতিক চলচ্চিত্র উৎসবে ‘ছিটমহল’\n4 days ago\tবিনোদন ০\nউপমহাদেশের ৬৮ বছরের এক অবরুদ্ধ ইতিহাসের নাম ‘ছিটমহল’। চারিদিকে অন্যদেশের বেষ্টনীর মাঝে আরেকটি দেশ। এই গল্প নিয়ে কমন হোম এটাচারের প্রযোজনায় এইচ আর হাবিব নির্মাণ করেছিলেন চলচ্চিত্র ‘ছিটমহল’। গত ১৪ ই জানুয়ারি বাংলাদেশের প্রেক্ষাগৃহে মুক্তি পায় চলচ্চিত্রটি। অন্যদিকে গত রোজার ঈদে ‘ছিটমহল’ ওয়ার্ল্ড প্রিমিয়ার হয় চ্যানেল আই তে। এবার ছবিটি …\nশঙ্কার মুখে শাকিব অভিনীত সিনেমার মুক্তি\n6 days ago\tবিনোদন ০\nআসছে ঈদুল আজহায় নায়ক শাকিব খানের অভিনীত ‘লিডার: আমিই বাংলাদেশ’ সিনেমার মুক্তি হওর কথা ছিলো। সব কাজ প্রায় শেষ হয়ে গেলেও অনিশ্চিত হয়ে পড়েছে সিনেমাটির মুক্তির দিন। গণমাধ্যম সূত্রে জানা যায়, গল্পের শুটিং, ডাবিং, এডিটিং সবকিছু শেষ হলেও সিনেমাটির গানের দৃশ্যের শুটিং এখনো বাকি থাকায় মুক্তি নিয়ে তৈরি হয়েছে শঙ্কা। গানের …\nশুক্রবার ৫৩টি প্রেক্ষাগৃহে ‘তালাশ’\n2 weeks ago\tবিনোদন ০\nঅপেক্ষার অবসান ঘটিয়ে অবশেষে মুক্তি পাচ্ছে আদর-বুবলি অভিনীত সিনেমা তালাশ। শুক্রবার (১৭ জুন) দেশের ৫৩টি প্রেক্ষাগৃহে মুক্তি পাচ্ছে সিনেমাটি। এই সিনেমার মাধ্যমে নায়ক হিসেবে প্রথমবারের মতো রূপালি পর্দায় অভিষেক হচ্ছেন আদর আজাদ। তার বিপরীতে অভিনয় করেছেন চিত্রনায়িকা শবনম ইয়াসমিন বুবলী। প্রেম নেশাগ্রস্ত একজন রকস্টারের গল্পকে কেন্দ্র করে নির্মিত হয়েছে ‘তালাশ’। …\nমিথিলার ওপর কেন চটলেন সৌরভ?\n3 weeks ago\tবিনোদন ০\nসৌরভ দাস নাকি খুবই ঠান্ডা মাথার মানুষ। অন্তত অভিনেতার তেমনই দাবি। সে কথা মুখ ফস্কে তিনি রাফিয়াত রশিদ মিথিলাকে বলেও ফেলেছেন। ব্যস, আর যায় কোথায়? সঙ্গে সঙ্গে এমন জ্বালাতন শুরু করলেন ‘মন্টু পাইলট ২’-এর নায়িকা যে, নায়ক রেগে লাল। মাথার টুপি ছুঁড়ে ফেলে দিয়ে, চেঁচিয়ে মাথা খারাপ করে দিয়েছেন মিথিলার। …\nভক্তের হেনস্থায় অভিনয় ছাড়েন যে নায়িকা\n‘সংসার’ ছবিটির কথা মনে পড়ে? ৯০-এর দশকে ফ্যামিলি ড্রামা নির্ভর সিনেমার মধ্যে এই ছবি বেশ জনপ্রিয় হয়। রেখা, অনুপম খের, রাজ বব্বরের পাশাপাশি যিনি অভিনয়ের মাধ্যমে সকলের মনে জায়গা করে নিয়েছিলেন, তিনি আর কেউই নন, অর্চনা জোগলেকর। দূরদর্শন টেলিভিশন চ্যানেলে ‘ফুলবন্তী’ নামে একটি জনপ্রিয় হিন্দি ধারাবাহিক দেখানো হত। ধারাবাহিকের মুখ্য …\nলগ্নার নতুন গান ‘জল’\nপ্রায় এক যুগ ধরে গানের জগতে বিচরণ করছেন রাহিদা লগ্না। প্রকাশ করেছেন বেশ কয়েকটি একক গান। তবে প্রচারের আলোয় খুব বেশি দেখা যায়নি তাকে। ফোক ও আধ্যাত্মিক ঘরানার গানেই বেশি স্বাচ্ছন্দ্য এ গায়িকার। তেমনই একটি নতুন গান নিয়ে শ্রোতাদের সামনে হাজির হচ্ছেন লগ্না। গানের শিরোনাম ‘জল’। এটি লিখেছেন ও সুর …\nMay 14, 2022\tবিনোদন ০\nনিজ বাড়ি থেকে উদ্ধার হল কেরালার জনপ্রিয় মডেল তথা দক্ষিণী ছবির অভিনেত্রী সাহানার মরদেহ। সাহানার মায়ের অভিযোগের ভিত্তিতে তার স্বামীকে আটক করেছে পুলিশ। শুক্রবার কেরালার কোঝিকোড় শহরে সাহানার বাড়িতে তাকে ঝুলন্ত অবস্থায় পাওয়া যায়। হাসপাতালে নিয়ে গেলে চিকিৎসকেরা মৃত বলে ঘোষণা করেন।সাহানা আত্মহত্যা করেছেন, না কি তাকে খুন করে ঝুলিয়ে …\nক্যাটরিনা ২ মাসের অন্তঃসত্ত্বা!\nMay 12, 2022\tবিনোদন ০\nদীর্ঘ প্রেমের পর গাঁটছড়া বেঁধেছিলেন ক্যাটরিনা কাইফ এবং ভিকি কৌশল। তাদের বন্ধনে খুশিতে মেতে উঠেছিলেন ভক্তরাও। এ বার আরও এক ‘নতুন খবরে’ যার পর নাই উচ্ছ্বসিত অনুরাগীরা! সত্যিই কি মা হতে চলেছেন ক্যাটরিনা? প্রেমে মশগুল দম্পতির নানা মুহূর্তের ছবি প্রতিনিয়ত আসতেই থাকছে নেট দুনিয়ায়। মাতৃদিবসে লন্ডনে ক্যাটরিনার মা সুজানের কাছে আশীর্বাদ …\nআমি নাকি মারা যাচ্ছি! অবাক খরাজ মুখ খুললেন\nMarch 17, 2022\tবিনোদন ০\nটলিউডের জনপ্রিয় অভিনেতা খরাজ মুখোপাধ্যায়। গুঞ্জন ওঠেছে তিনি হৃদরোগে আক্রান্ত হয়ে হাসপাতালে ভর্তি হয়েছেন। তার অবস্থা আশঙ্কাজনক। বৃহস্পতিবার সকালে গুরুতর অসুস্থ হলে সঙ্গে সঙ্গে তাকে শহরের প্রথম সারির হাসপাতালে নাকি ভর্তি করা হয়। এমনই কথা ছড়িয়েছে। এ বিষয়ে অভিনেতার ছেলে বিহু মুখোপাধ্যায় আনন্দবাজারকে বলেন, ‘বাবা পেটের সংক্রমণে অসুস্থ। তবে ভয়ের …\nমুক্তির ৫ম সপ্তাহে মনিহারসহ ৪ প্রেক্ষাগৃহে ‘শ্বশুরবাড়ি জিন্দাবাদ ২’\nMarch 13, 2022\tবিনোদন ০\nবিশ্ব ভালোবাসা দিবস উপলক্ষ্যে ১১ ফেব্রুয়ারি মুক্তি পায় বেঙ্গল মাল্টিমিডিয়া লিমিটেডের চলচ্চিত্র ‘শ্বশুরবাড়ি জিন্দাবাদ ২’। দেবাশীষ বিশ্বাস পরিচালিত জনপ্রিয় চিত্রনায়ক বাপ্পী চৌধুরী ও অপু বিশ্বাস জুটির এ চলচ্চিত্রটি মুক্তির পর থেকেই হাসি ফুটেছে হলমালিকদের মুখে। মুক্তির ৫ম সপ্তাহে দুটি নতুন চলচ্চিত্র মুক্তি পেলেও যশোর মনিহারসহ চার হলে চলবে ‘শ্বশুরবাড়ি জিন্দাবাদ …\nউলিপুরে বানভাসিদের মাঝে কেন্দ্রীয় যুবলীগ নেতা আঃ রহিম ভুইয়ার ত্রান বিতরণ\nভুরুঙ্গামারীর ফিরোজ হত্যার দায়ে দুইজন গ্রেফতার\nচিলমারীতে বন্যার্তদের মাঝে আর্থিক সহায়তা প্রদান\nচিলমারীতে জালনোট প্রতিরোধে জনসচেতনতা বৃদ্ধিমুলক ওযার্কশপ অনুষ্ঠিত


মে 28, 2018 শীর্ষ বাইনারি বিকল্প লেখক তানজিলা হাসান 16553 দর্শকরা\nএর বাস্তব যাক – অর্থনীতি অধিকার এখন বড় আকৃতির হয় না. বেকারত্বের হার প্রায় 8% ঝুলে হয়, এবং DuPont এবং কোডাক মত কোম্পানি এবং আরো আরো পরিমাণে চাকরি থেকে ছাঁটাই ঘোষণা রাখা. আপনি যেখানে তার জানা যদি নিয়তি এবং বিষাদ অন্তরে, তবে … কিছু ইতিবাচক লক্ষণ আছে. (আরো দেখুন: 25 সন্ত্রস্ত ওয়েবসাইট আপনি একটি কাজ পেতে সাহায্য করার জন্য) গত আসরে আমরা গণিত, জ্যোতির্বিজ্ঞান, পদার্থ বিজ্ঞান এবং যন্ত্রকৌশলবিদ্যার মতোই বিষয়গুলোর গুরুত্ব নিয়ে কথা বলার চেষ্টা করেছি। সেইসাথে এইসব বিদ্যায় মুসলমান বিজ্ঞানীদের অবদান নিয়ে খানিকটা কথা বলার চেষ্টা করেছি। আজকের আসরে চিকিৎসা বিদ্যায় ফরেক্স ট্রেডিং সুবিধা মুসলিম চিকিৎসক ও বিজ্ঞানীদের অবদান নিয়ে খানিকটা কথা বলার চেষ্টা বলবো।\nনতুন: ডিস্ক ড্রিল এনক্রিপ্টযুক্ত আইওএস ব্যাকআপগুলি খুলতে কীচেইনে সংরক্ষিত পাসওয়ার্ড ব্যবহার করে আশার কথা প্রতি বছরই প্রথম পুরষ্কারটি আগের প্রোগ্রাম থেকে উন্নত হচ্ছে। ফলে আমরা অচীরেই টুরিং টেস্টে উত্তীর্ণ কম্পিউটার প্রোগাম দেখতে পাবো, এমন আশা করতেই পারি।\nটেবিল থেকে এক অক্ষর এনকোড করতে, 8 বিট (1 বাইট) বরাদ্দ করা হয়। পাঠ্য তথ্য প্রক্রিয়াকরণের সময়, একটি বাইটের মধ্যে একটি নির্দিষ্ট চরিত্রের কোড থাকতে পারে - অক্ষর, সংখ্যা, বিরাম চিহ্ন, কর্ম লক্ষণ ইত্যাদি। প্রতিটি চরিত্র একটি পূর্ণসংখ্যা হিসাবে তার কোড অনুরূপ। এই ক্ষেত্রে, সমস্ত কোড বিশেষ টেবিল, কোডিং বলা হয় সংগ্রহ করা হয়। তাদের সহায়তায়, চরিত্র কোডটি মনিটর স্ক্রীনে তার দৃশ্যমান ফরেক্স ট্রেডিং সুবিধা উপস্থাপনা রূপে রূপান্তরিত হয়। ফলস্বরূপ, কম্পিউটার মেমরির যে কোনও পাঠ্য অক্ষর কোড সহ বাইটের ক্রম হিসাবে উপস্থাপিত হয়। একটি হার্ড regimen সঙ্গে ডায়াবেটস। এই সব ক্ষুধা এবং খাদ্য সীমাবদ্ধতা কারণে হয়।\nউন্নত নৈতিক চরিত্রের মানুষের সঙ্গে মেলামেশা করুন। সুতরাং, বিটকয়েন সর্বোচ্চ হ্রাস সঙ্গে, 1 ইউরো খরচ সমান 0,0036 Bitcoin ছিল। 0,0028 - উত্থানের অন। বিনিময় জন্য সর্বোত্তম সময় চয়ন করুন - এক্সচেঞ্জ পর্যবেক্ষণ ট্রেডিং এবং বিশ্লেষণ অবশ্যই নেভিগেট করতে পারবেন।\n৮৭। একটি মিনারের পাদদেশ হতে ২০ মিটার দূরের একটি স্থান হতে মিনারটির শীর্ষবিন্দুর উন্নতি কোণ ৩০ ডিগ্রি হলে মিনারটির উচ্চতা কত ? প্রমিত উইন্ডোজ ইনস্টলেশনে, কম্পিউটার ব্যবহারকারী GIF এক্সটেনশনটি দেখতে পান না। এটি সেটিংসে সফলভাবে পরিবর্তিত হতে পারে। শুধু "কন্ট্রোল প্যানেল" লিখুন এবং "দেখুন এবং ব্যক্তিগত করুন" নির্বাচন করুন। তারপর আপনি "ফোল্ডার বিকল্প" লিখতে হবে, এবং "দেখুন" খুলুন। "ভিউ" ট্যাবটিতে "পরিচিত ফাইল প্রকারগুলির এক্সটেনশানগুলি লুকান" বিকল্পটি রয়েছে - এই অপশনটি নির্বাচন করুন এবং "ওকে" বাটনে ক্লিক করে অপারেশন নিশ্চিত করুন। এই মুহুর্তে, GIF সহ সমস্ত ফাইলগুলির এক্সটেনশানগুলি ফাইলের নামের দ্বারা সাজানো হওয়া উচিত।\nসংশ্লিষ্ট পেশায় অন্তত ২ বছরের আন্তর্জাতিক মানের অভিজ্ঞতা থাকতেহবে।অথবা দুই ফরেক্স ট্রেডিং সুবিধা বছরের সেল্ফ এমপ্লয়মেন্ট হিসাবে কাজ করার বা দুই বছরের ফার্ম ম্যানেজমেন্ট অভিজ্ঞতা থাকতে হবে। সেই সঙ্গে এক লাখ কানাডিয়ান ডলার ইনভেস্টমেন্ট করার ক্ষমতাও থাকতে হবে। সিফিলিসের প্রথম লক্ষণ হিসাবে, প্রদাহিত লিম্ফ নোডের একটি ছবি একটি বড় ফুসকুড়ি দিয়ে সংক্রমণের স্থান থেকে দূরে নয়, এবং নোডের উপরের এলাকার ত্বক রঙ পরিবর্তন করবে না।\nটনি রজার্স (Tony Rogers) তার একটি আর্টিকেলে না.সা. -কে সংজ্ঞায়িত করেছেন, এভাবে – A2,। তথ্য সত্য রাষ্ট্র প্রতিফলিত তথ্য বলা হয়\nপ্রতিবেদনের মাঠ পর্যায়ের অবস্থা মনিটরিং করা এবং অতিরিক্ত পরিচালক (পেস্ট ম্যানেজমেন্ট, ফোরকাস্টিং ও সার্ভিলেন্স) সহ সংশ্লিষ্টদের অবহিতকরণ। চিঠি ই - "দেখতে এবং সক্ষম হতে"। এটি একটি লাইন গঠিত যা একটি খোলা বৃত্ত গঠন করে, যার মধ্যে এটি সমানভাবে একটি অনুভূমিক লাইন দ্বারা বিভক্ত। চিঠি বাম bends এবং একটি বাঁকা শীর্ষ এবং নীচে আছে। শক্তি পরিষ্কারভাবে পৃথক ফরেক্স ট্রেডিং সুবিধা করা হয়, তাই ইতিবাচক বা নেতিবাচক প্রবাহ prevail হতে পারে। এই চিঠিটি ঘটনাগুলির লুকানো সার, মৌখিক ও লিখিত বক্তৃতা, অত্যধিক কৌতূহল, একটি ভাল সমাজের সাথে তাদের সম্পর্ক দেখানোর ইচ্ছাকে দেখতে সক্ষমতার প্রতীককে প্রতীক করে।\nআমি ব্যক্তিগতভাবে এখনও প্রত্যাহার করা হয় নি, কিন্তু শীঘ্রই আমি চেষ্টা এবং টাকা প্রত্যাহার কিভাবে সম্পর্কে লিখুন। আইন অনুযায়ী, একাধিক প্রার্থী হলে সংসদের অধিবেশন কক্ষে নির্বাচনী কর্মকর্তা ভোটের আয়োজন করবেন। নির্ধারিত ব্যালট পেপারে পছন্দের প্রার্থীর নাম লিখে নিজের সই দিয়ে তা জমা দেবেন সংসদ সদস্যরা। ভোটের দিন গ্যালারিসহ সংসদ কক্ষে প্রার্থী, ভোটার, ভোট নেয়ায় সহায়তাকারী কর্মকর্তা ছাড়া সবার প্রবেশাধিকার নিয়ন্ত্রিত থাকবে। ভোট শেষে ফরেক্স ট্রেডিং সুবিধা নির্বাচন কমিশনার প্রকাশ্যে ভোট গণনা করবেন। সর্বাধিক ভোটপ্রাপ্তকে রাষ্ট্রপতি পদে নির্বাচিত ঘোষণা করা হবে। আর সমান ভোট পেলে প্রার্থীদের মধ্যে লটারির মাধ্যমে ফল নির্ধারণ করা হবে।


কংগ্রেসের 'সিনিয়র গান্ধীর' প্রশ্নবাণে জর্জরিত প্রধানমন্ত্রী! কবে থেকে চীনা সেনা ভারতীয় ভূখণ্ডে ঢুকতে শুরু করে? সরকার কি ভারতীয় সীমান্তের উপগ্রহ চিত্র আগে পায়নি? প্রশ্ন তাঁর! | Khabor24x7\nSaturday, July 11th, 2020, 3:38:11 PM\nকংগ্রেসের ‘সিনিয়র গান্ধীর’ প্রশ্নবাণে জর্জরিত প্রধানমন্ত্রী! কবে থেকে চীনা সেনা ভারতীয় ভূখণ্ডে ঢুকতে শুরু করে? সরকার কি ভারতীয় সীমান্তের উপগ্রহ চিত্র আগে পায়নি? প্রশ্ন তাঁর!\nWritten By Shreyasi\t Published On Friday, June 19th, 2020, 10:17:18 PM Last updated Saturday, June 20th, 2020, 12:36:15 PM\nআজ বিকেলে ভার্চুয়াল জনসভায় ভারত-চীন সীমান্ত পরিস্থিতিকে কেন্দ্র করে সর্বদলীয় বৈঠক ডাকেন প্রধানমন্ত্রী নরেন্দ্র মোদী। আর সেখানেই কার্যত প্রধানমন্ত্রীকে আক্রমণ করেন কংগ্রেস সভানেত্রী সোনিয়া গান্ধী।\nবৈঠকের শুরুতেই বক্তব্য রাখেন কংগ্রেস সভানেত্রী । লাদাখের গালওয়ান উপত্যকায় চীনাবাহিনীর সঙ্গে রক্তক্ষয়ী সংঘর্ষে ২০ জন ভারতীয় জওয়ান শহিদ হওয়ার ঘটনায় কার্যত কেন্দ্রীয় সরকারকেই কাঠগড়ায় তোলেন সোনিয়া। প্রধানমন্ত্রীর কাছে তাঁর স্পষ্ট প্রশ্ন, “কবে থেকে চিনা সেনা ভারতীয় ভূখণ্ডে ঢুকতে শুরু করে? আগ্রাসনের কথা কবে জানতে পারে সরকার? সরকার কি ভারতীয় সীমান্তের উপগ্রহ চিত্র আগে পায়নি? LAC-তে চিনা সেনার সন্দেহজনক গতিবিধি নিয়ে কি কোনও গোয়েন্দা রিপোর্ট ছিল না? সরকারকে কি আগাম সতর্ক করা হয়নি? কেন্দ্রীয় গোয়েন্দা সংস্থা এক্ষেত্রে কি আগাম সতর্ক করতে ব্যর্থ?”\nএই মুহূর্তে দাঁড়িয়ে লাদাখের বর্তমান কি পরিস্থিতি তা দেশবাসী জানতে চায় বলেও প্রধানমন্ত্রীকে বলেন সোনিয়া গান্ধী। একইসঙ্গে জানতে চান চীনের সঙ্গে মোকাবিলার জন্য যে মাউন্টেন স্ট্রাইক কর্প গঠন করা হয়েছিল, তা বর্তমানে কী অবস্থায় আছে?\nAll party meeting with PM over India-China border issue: Congress Pres Sonia Gandhi asked "What date did Chinese troops intrude? When did the Govt find out about the transgressions? Does govt not get satellite pics?Did intelligence not report about unusual activity?" (Source)\nসোনিয়া গান্ধী আরও বলেন, “আরও আগেই এই বৈঠক ডাকা উচিত ছিল। ৫ মে যখন বিভিন্ন রিপোর্টে লাদাখে চীনা সেনার সন্দেহভাজন গতিবিধি সামনে আসতে শুরু করে, তখনই এই বৈঠক ডাকা উচিত ছিল। এরপর ৬ জুন সীমান্তে দুই বাহিনীর কম্যান্ডার বৈঠক করে। এর মাঝে অনেকটা সময় নষ্ট হয়ে গিয়েছে। ৬ জুনের পরেও রাজনৈতিক ও কূতনৈতিক স্তরে চীনের নেতৃত্বের সঙ্গে সরাসরি কথা বলা উচিত ছিল। কিন্তু তা হয়নি। লাদাখে ২০ জন জওয়ান শহিদ হয়ে গিয়েছেন। এটা কাম্য ছিল না।”\nএকইসঙ্গে কংগ্রেস সভানেত্রী স্পষ্ট জানান, দেশের সার্বভৌমত্ব রক্ষায় ভারতীয় কংগ্রেস ও সব বিরোধী দল ঐক্যবদ্ধভাবে ভারতীয় সেনাবাহিনীর পাশে আছে।\nChinaIndiaNarendra ModiSonia Gandhiচিননরেন্দ্র মোদীভারতসোনিয়া গান্ধী


সিন্থেটিক লেদার সেলাই: বেসিক গাইড - সাধারণআরও পড়তে\nপ্রধান সাধারণসিন্থেটিক লেদার সেলাই: বেসিক গাইড\nসিনথেটিক চামড়া উপর সেলাই\nকৃত্রিম চামড়া সেলাই\nতথ্য স্যুট অনুকরণ\nআজ আমি একটি উত্তেজনাপূর্ণ বিষয় নিয়ে কাজ করতে পারি: কৃত্রিম চামড়া সেলাই। এটি যেহেতু একটি বিস্তৃত পরিসর, তাই আমি এখন নরম টেক্সটাইল চামড়ার উপর দৃষ্টি নিবদ্ধ করি, যার সাহায্যে কেউ পোশাক সেলাই করতে পারে। প্রসারিত হোক বা প্রসারিত হওয়া আপাতত গৌণ is\nস্পষ্টতার স্বার্থে, আমি এই উপাদানটির প্রক্রিয়াকরণে ধীরে ধীরে উপাদানগুলির অদ্ভুততাগুলি দেখানোর জন্য টাকের সাথে একটি পোশাক সেলাইয়ের সিদ্ধান্ত নিয়েছি। এছাড়াও, অবশ্যই, সেলাইয়ের টাকগুলি অন্তর্ভুক্ত করার জন্য একটি গাইড রয়েছে।\n(এই গাইড সহ এমনকি নতুনরা এই ধরণের কৃত্রিম চামড়া সেলাই করতে পারেন)\n(0% এর মধ্যে ফ্যাব্রিক নির্বাচন এবং প্রকল্প / পরিমাণের উপর নির্ভর করে - অবশিষ্ট ব্যবহার থেকে 30 এবং ইউরো - ইউরো)\n(অনুশীলনের উপর নির্ভরশীল 30 থেকে 60 মিনিটের জন্য)\nমূলত, আসবাবপত্র এবং টেক্সটাইল কৃত্রিম চামড়ার মধ্যে একটি পার্থক্য তৈরি হয়। একসাথে তারা যে সিনথেটিকভাবে তৈরি হয়। বেস উপকরণগুলির প্রক্রিয়াজাতকরণ পদ্ধতিগুলি এখন এত উন্নত যে ইতিমধ্যে কিছু ধরণের চামড়ার প্রকৃত চামড়া এবং কৃত্রিম বৈকল্পিকের মধ্যে পার্থক্য করা খুব কঠিন। পশু দুর্ভোগের বিরুদ্ধে একটি বড় পদক্ষেপ।\nওয়াশিং লেদার হ'ল টেক্সটাইল লেদার যা ওয়াশিং মেশিনে ধুতে পারে। এর অর্থ প্রধানত পোশাক এবং আনুষাঙ্গিকগুলির জন্য টেক্সটাইল কৃত্রিম চামড়া।\nকৃত্রিম চামড়ার ওজন কেবল পুরুত্ব এবং স্থিতিস্থাপকতা সম্পর্কে আংশিক তথ্য। মূলত, চামড়া ভারী, এটি আরও ঘন এবং প্রসারিত কম। হালকা leathers ক্ষেত্রে, তবে, এটি আবার সর্বজনীন বৈধ নয়, যেহেতু খুব পাতলা কৃত্রিম চামড়ার প্রকার রয়েছে, তবে এটি সর্বনিম্ন পর্যন্ত প্রসারিত করা যায় না।\nপ্রায় 300 গ্রাম পর্যন্ত কৃত্রিম চামড়া সাধারণত পোশাকের জন্য আদর্শ। G০০ জিএসএম অবধি সীমাতে এটি আনুষাঙ্গিক এবং ব্যাগ তৈরি করতে ব্যবহার করা যেতে পারে যা প্রায়শই কম বেশি শক্তিশালী জোরদার করা প্রয়োজন। প্রায় 600 গ্রাম থেকে, শক্ত ব্যাগ শক্তিবৃদ্ধি ছাড়াই সেলাই করা যায়।\nআজ আমি টেক্সটাইল খাতে ব্যবহারের জন্য হালকা, নরম কৃত্রিম চামড়ার ধরণের উপর একটি প্রকল্পের আকারে মনোনিবেশ করছি: আমি হাঁটু অঞ্চলে হাঁটু সন্নিবেশ সহ একটি জিম শর্টস সেলাই করি।\nএই ধরণের ফ্যাব্রিক নির্দিষ্ট প্রকল্পের উপর নির্ভর করে কারণ এই ধরণের ফ্যাব্রিক স্থির এবং প্রসারিত রূপগুলিতে বিদ্যমান। আদর্শভাবে, কৃত্রিম চামড়ার ধরণটি ফ্যাব্রিকের স্থিতিস্থাপকতার সাথে মেলে যা অন্যথায় প্রকল্পের জন্য ব্যবহৃত হয় বা প্যাটার্ন গাইডে প্রস্তাবিত ফ্যাব্রিকের ধরণের। আমি আমার ছেলের জন্য নকল লেদার সহ গ্রীষ্মের ট্র্যাক প্যান্ট সেলাই করতে চাই।\nআরও নির্দিষ্টভাবে, আমি হাঁটুগুলিকে আরও শক্তিশালী করতে চাই, কারণ তারা সবসময় বাচ্চাদের মধ্যে খুব দ্রুত ব্রেক হয় break যেহেতু এটি একটি জার্সি প্রকল্প, প্রথম পছন্দটি খুব স্থিতিস্থাপক সিন্থেটিক চামড়া হবে। তবে আমি ভারী ব্যবহৃত জায়গাগুলির জন্য আরও কিছু সুরক্ষা চাই, তাই আমি এই কুডল সুয়েড নাইট নীল সুয়েড অনুকরণের জন্য স্থির করেছিলাম, কিছুটা প্রসারিত নকলটি সিনথেটিক লেদার স্টাইল ।\nআমি এমন একটি প্যাটার্ন বেছে নিয়েছি যা আকারে ভাল ফিট করে এবং হাঁটুর উচ্চতায় ওয়েজ-আকারের পার্টিশন দেখায়। এই ওয়েজগুলি এরপরে সোয়েড অনুকরণ থেকে উত্পন্ন করা উচিত। জার্সি প্যান্টের জন্য আমার 110 মাপের জন্য প্রায় 0.8 মি সুতির জার্সি দরকার। ওয়েজগুলির জন্য আমার প্রায় 0.25 মিটার অনুকরণের চামড়া প্রয়োজন, কারণ হাতগুলি তাদের দৈর্ঘ্যের কিছুটা হারাবে।\nআমার বিশেষ টেক্সটাইল চামড়ার জন্য, থ্রেডলাইনটি কাটা গুরুত্বপূর্ণ, কারণ এটিতে স্ট্রাইডের দিক যেমন সুয়েড অনুকরণ (পাশাপাশি মখমল এবং অন্যান্য উচ্চতর গাদা কাপড়) রয়েছে।\nপূর্বের ছবিতে আপনি বাম ছবিতে, বাম দিকে একবার নীচে, ডানদিকে উপরের দিকে দেখতে পারেন। সাধারণত, এটি সঠিক থ্রেডলাইনও। পিছনে একটি বোনা কাপড়ের সাথে তুলনাযোগ্য (শীর্ষে ডান চিত্র দেখুন) ble\nআমি হাঁটুর উচ্চতায় টাকগুলি ব্যবহার করতে চাই যাতে খেলতে খেলতে আমার ছেলের হাঁটু আরও সুরক্ষিত থাকে। এই জন্য এটি পালটা পুরো উচ্চতার জন্য এটি সেলাই করা প্রয়োজন হয় না। আপনি যদি যাইহোক দৃশ্যমান কারণে এটি করতে চান তবে তাও সম্ভব also তবে পর্যাপ্ত ফ্যাব্রিক উচ্চতার পরিকল্পনা করুন।\nটাকগুলি মূলত কেবল কুইলটেড ফ্যাব্রিক ভাঁজগুলি যা নিয়মিত বা অনিয়মিত বিরতিতে পাশাপাশি পাশাপাশি সেলাই করা হয়। আমি এটি দিয়ে ফ্যাব্রিকের নিম্ন প্রান্ত থেকে প্রায়6সেন্টিমিটার দিয়ে শুরু করি, কারণ আমি পুরো উচ্চতা টাকের সাথে সরবরাহ করতে চাই না। আমি আমার টাকগুলি 1.5 সেমি দূরত্বে সেলাই করব এবং7টি আবেদন করব ।\nপ্রথম বিয়েসের জন্য আমি ফ্যাব্রিকের ডানদিকে একটি সরল রেখা আঁকছি । অনুকরণ সায়েডে, শক্ত বস্তুর (যেমন একটি শাসকের প্রান্ত বা অনুরূপ) দিয়ে গাদাটি বাঁকানো যথেষ্ট।\nমসৃণ সিনথেটিক চামড়ার সাহায্যে আপনি বিভিন্ন জল দ্রবণীয় কলম (PRYM 611807 ট্রিক-মার্কার একোয়া নীল জল দ্রবণীয়) এবং মাঝে মাঝে পিন (PRYM 610955 ক্রেইরেড স্টিফ) সহ চক বা ক্রাইওন পাউডার ব্যবহার করতে পারেন।\nঠিক এই লাইনে আমি এখন कृत्रिम চামড়া বাম থেকে বামে (অর্থাত "সুন্দর" ফ্যাব্রিক পাশ দিয়ে) বাইরে থেকে ভাঁজ করি।\nটিপ: ক্রয় করার সময় দয়া করে যত্নের জন্য যত্নের নির্দেশগুলিতে মনোযোগ দিন! আমার ক্ষেত্রে, প্রান্তটি এমনকি সুন্দরভাবে পাওয়ার জন্য তুলার কাপড়ের নীচে কম তাপের মধ্যে নকল চামড়াটি লোহার করা সম্ভব। (চিত্র 3) প্রতিটি ধরণের চামড়া দিয়ে এটি সম্ভব নয়।\nআমি এখন এই ভাঁজটিকে শক্ত-প্রান্তযুক্ত করে প্রতিটি বার এবং পিছনে বার বার সেলাই করে এটি শুরু এবং শেষ করে সেলাই করি। প্রান্তের দূরত্বটি প্রায়3মিমি হওয়া উচিত এবং প্রতিটি পেলমেটের জন্য অগত্যা একই হওয়া উচিত, যাতে তারা সুন্দরভাবে এমনকি হয়! প্রেসার পাদদেশে বা সুই প্লেটের একটি পয়েন্ট নোট করা ভাল, যেখানে আপনি নিজেকে ফ্যাব্রিকের প্রান্তটি দিয়ে সাজিয়ে তুলতে পারেন।\nএর পরে আমি প্রান্ত থেকে ঠিক 1.5 সেন্টিমিটার পরিমাপ করি এবং আবার পরবর্তী গর্তের জন্য একটি লাইন চিহ্নিত করি।\nটিপ: বিশেষত যদি অনুকরণের চামড়াটি লোহা করা সম্ভব না হয় বা যদি এটি পিছলে যায় তবে ওয়ান্ডারক্লিপস একটি প্রতিকার দিতে পারে! পিন ব্যবহার করবেন না দয়া করে! উপাদানগুলির উপর নির্ভর করে কৃত্রিম চামড়ার স্থায়ীভাবে এগুলি গর্ত ছেড়ে দিতে পারে!\nসুতরাং এখন আমি উভয় লেগ সন্নিবেশের জন্য সাতটি সিল সেলাই করি।\nতারপরে আমি উপরে থেকে একটি তুলার কাপড় রাখলাম (ব্রাশের দিকটি লক্ষ্য করুন!) এবং নিশ্চিত করুন যে সমস্ত টাকা নিচে নির্দেশ করছে ...\n... এবং আমার টাকাকে আবার আকারে আয়রন করুন।\nএখন আমি আমার কিল কাটা অংশগুলিকে টাকের উপর রাখি এবং সাধারণ বীজ ভাতা দিয়ে কাটা করি। ট্রাউজার-কাটা অংশগুলি একত্র করার সময় যাতে আমি স্লিপ বা বাঁক না করি, আমি এখন থ্রেডলাইনে সীম ভাতার মধ্যে সূচিকর্মের দিকটি নামিয়ে দেব।\nএখন আমি পৃথক টুকরা এক সাথে সেলাই করি এবং প্যান্টগুলি যথারীতি প্রস্তুত রাখি।\nএবং ইতিমধ্যে নকল চামড়া দিয়ে তৈরি প্যান্টগুলি শেষ!\nআপনি যদি না করতে পারেন বা কাটটি সামঞ্জস্য করতে না চান তবে আপনি পছন্দগুলি খুব ভাল পছন্দ করেন এটি কোনও সমস্যা নয়। ইতিমধ্যে পর্যাপ্ত পরিমাণে সমাপ্ত নিদর্শন রয়েছে। নিজের তৈরি করার সময়, টাকগুলি দেওয়ার জন্য অতিরিক্ত ফ্যাব্রিক দৈর্ঘ্য গণনা করা এবং তারপরে এটি কেটে নেওয়া গুরুত্বপূর্ণ। এটি কেবল সত্য নয় যখন কৃত্রিম চামড়া সেলাই করা হয়, টাকগুলি বিভিন্ন ধরণের ফ্যাব্রিক থেকে তৈরি করা যায়।\nঅবশ্যই, আমি বর্ণিত প্রক্রিয়াকরণ পদ্ধতিগুলি আপনি কোনও টাকা সেলাই না করলেও প্রযোজ্য। উদাহরণ হিসাবে, তবে এগুলি আমার কাছে খুব দরকারী বলে মনে হয়েছিল, কারণ কোনও প্রকল্পে প্রক্রিয়াজাতকরণের অনেকগুলি দিক বর্ণনা করা যেতে পারে।\nCopyright সাধারণ: সিন্থেটিক লেদার সেলাই: বেসিক গাইড - সাধারণআরও পড়তে


খালেদা জিয়ার রাজনৈতিক সফলতা-ব্যর্থতা\nশিরোনাম: খালেদা জিয়ার রাজনৈতিক সফলতা-ব্যর্থতা আওয়ামী লীগের উপদেষ্টা হলেন জয়নাল হাজারী পীরগঞ্জে আগাম শীতকালীন সবজি মোদিকে পাকিস্তানের আকাশে ঢুকতে দিবেন না ইমরান রাজশাহী জেলা পরিষদের নতুন ভবনের ছাদ ঢালাই কাজের উদ্বোধন ‘খালেদা জিয়াকে নিয়ে আশঙ্কা নেই’ তামাকজাত দ্রব্যের বিজ্ঞাপনমুক্ত শহর নীলফামারী\nস্বামীর আকস্মিক মৃত্যুর পর গৃহবধূ থেকে রাজনৈতিক ময়দানে আবির্ভূত হন বিএনপির চেয়ারপারসন বেগম খালেদা জিয়া। মাত্র ১০ বছরের মাথায় তিনি প্রধানমন্ত্রী হন। দলকে সুসংগঠিত করাসহ সরকার পরিচালনায় সাফল্য-ব্যর্থতার ঘটনা প্রবাহ নিয়েই তার দীর্ঘ রাজনৈতিক জীবন।\n১৯৮১ সালের মে মাসে বিএনপির প্রতিষ্ঠাতা এবং রাষ্ট্রপতি জিয়াউর রহমানকে যখন হত্যা করা হয়, খালেদা জিয়া তখন নিতান্তই একজন গৃহবধূ। রাজনীতি নিয়ে চিন্তাধারা তো দূরের কথা, রাজনৈতিক কোনো অনুষ্ঠানেও তাকে খুব একটা দেখা যেতো না।\nপ্রেসিডেন্ট জিয়ার মৃত্যুর পর বিচারপতি আব্দুস সাত্তার রাষ্ট্রপতি নির্বাচিত হন। এক পর্যায়ে আবদুস সাত্তারকে অপসারণ করে ক্ষমতা দখল করেন তৎকালীন সেনাপ্রধান জেনারেল হুসেইন মুহাম্মদ এরশাদ।\nএকদিকে দলীয় কোন্দল, অন্যদিকে বিএনপির অনেক নেতার এরশাদের মন্ত্রিসভায় যোগদান- এই দুই পরিস্থিতিতে বিএনপি তখন অনেকটা ছত্রভঙ্গ, বিপর্যস্ত এবং দিশেহারা।\nদল টিকিয়ে রাখার প্রয়োজনে তৎকালীন বিএনপির সিনিয়র কিছু নেতার পরামর্শ এবং অনুরোধে ১৯৮২ সালের জানুয়ারি মাসে রাজনীতিতে আসেন খালেদা জিয়া।\nবিএনপি নিয়ে গবেষণাধর্মী বই লিখেছেন মহিউদ্দিন আহমদ। তার মতে, সেই সময় থেকেই খালেদা জিয়া হয়ে ওঠেন বিএনপির অবিচ্ছেদ্য অংশ।\nতিনি বলেন, জিয়াউর রহমান ক্ষমতার বলয়ের ভেতরে থেকে দল তৈরি করেছেন। কিন্তু পরবর্তীতে খালেদা জিয়া সে দলকে রাজনৈতিকভাবে এগিয়ে নেন। সেভাবে এটি রাজনৈতিক দল ছিল না, যেভাবে রাজনৈতিক দল তৈরি হয় আমাদের দেশে। বিএনপির রাজনৈতিক দল হিসেবে গড়ে ওঠা এরশাদবিরোধী আন্দোলনের সময় খালেদা জিয়ার নেতৃত্বে। আজকে আমরা যে বিএনপি দেখি, যদিও সেটার আইকন জিয়াউর রহমান; কিন্তু দলটাকে এ পর্যায়ে এনেছেন খালেদা জিয়া।\nসামরিক শাসক জেনারেল এরশাদ-বিরোধী আন্দোলনের সময় রাস্তায় বেশ সক্রিয় ছিলেন খালেদা জিয়া। ওই আন্দোলন দেশব্যাপী তাঁর ব্যাপক পরিচিতিও গড়ে তুলেছিল।\nজেনারেল এরশাদের পতনের পর ১৯৯১ সালে যে নির্বাচন অনুষ্ঠিত হয়েছিল, তাতে বিএনপি জয়লাভ করে। রাজনীতিতে আসার ১০ বছরের মধ্যেই প্রধানমন্ত্রী হন খালেদা জিয়া।\nএরশাদ-বিরোধী আন্দোলনের সময় তাকে কয়েকবার আটক করা হলেও আন্দোলন থেকে সরে যাননি বিএনপি চেয়ারপারসন।\nওই সময় খালেদা জিয়াকে বেশ কাছ থেকে দেখেছেন বিএনপির বর্তমান ভাইস-চেয়ারম্যান সেলিমা রহমান। তিনি বলেন, খালেদা জিয়া সবসময় যেটা বলতেন সেটা করতেন। কখনো তাকে মানসিকভাবে ভেঙ্গে পড়তে দেখিনি।\n১৯৯৬ সালের ১৫ ফেব্রুয়ারি বিএনপির অধীনে একটি বিতর্কিত নির্বাচনে জয়ী হয়ে খুব অল্প সময়ের জন্য প্রধানমন্ত্রী হওয়ার ঘটনা বাদ দিলে খালেদা জিয়া পূর্ণ মেয়াদে সরকার পরিচালনা করেছেন দুই বার। প্রথমবার যখন প্রধানমন্ত্রী হন, তখন দেশ পরিচালনায় তিনি ছিলেন একেবারেই অনভিজ্ঞ। এমনকি সংসদেও তিনি ছিলেন নতুন। কিন্তু জীবনের প্রথম নির্বাচনেই খালেদা জিয়া পাঁচটি আসন থেকে লড়ে পাঁচটিতেই জয়লাভ করেন।\nতার রাজনৈতিক জীবনে যতগুলো নির্বাচনে অংশ নিয়েছেন, কোনোটিতেই পরাজিত হননি তিনি।\nখালেদা জিয়ার শাসন আমল, ১৯৯১-৯৬ এবং ২০০১-২০০৬ এই দুইভাগে ভাগ করেন অনেক রাজনৈতিক পর্যবেক্ষক।\nআহমেদ বলেন, বাংলাদেশ হচ্ছে অত্যন্ত রক্ষণশীল একটি রাষ্ট্র। সেই রক্ষণশীল রাষ্ট্রে তিনি প্রথম নারী প্রধানমন্ত্রী হন। নারীদেরকে ঘিরে যে কিছু প্রচলিত সংস্কার ছিল, সে সংস্কারের ব্যারিয়ারগুলো উনি ভেঙে ফেলেছেন। বাংলাদেশের নারীর অগ্রযাত্রায় তার একটা বড় ভূমিকা রয়েছে বলে আমার সবসময় মনে হয়। কিন্তু ২০০১ সালে বিএনপি ক্ষমতাসীন হবার পর প্রগতিশীল ধারা থেকে দলটি সরে আসে বলে তিনি মনে করেন।\nতাকে যেন ক্রমশই আপস করতে দেখা গেছে ধর্ম-ভিত্তিক রাজনৈতিক দলগুলোর সাথে। মৌলবাদী রাজনৈতিক দলগুলোর সাথে অতিমাত্রায় যোগাযোগ এবং আপসের ফলে আন্তর্জাতিক যে মহল - প্রাচ্য এবং পাশ্চাত্য - এ দুই জায়গা থেকে তিনি নিজেকে বিচ্ছিন্ন করে ফেলেন।\n২০০১ সালের সংসদ নির্বাচনে বিএনপি দুই তৃতীয়াংশ সংখ্যাগরিষ্ঠতা নিয়ে নির্বাচনে জয়লাভ করেছিল এবং নির্বাচনের পর জোটসঙ্গী জামায়াতে ইসলামীকে সঙ্গে নিয়েই সরকার গঠন করে। ২০০১ থেকে ২০০৬ সাল পর্যন্ত বিএনপির শাসনামলে এমন কিছু ঘটনা ঘটেছে , যেগুলো খালেদা জিয়াকে রাজনৈতিকভাবে ক্ষতিগ্রস্ত করেছে বলে অনেকের ধারণা।\nবিএনপি ক্ষমতায় থাকলেও দলের ভেতরে নানা টানাপড়েন স্পষ্ট হয়ে উঠে। সম্প্রতি খালেদা জিয়ার জীবন কাহিনী নিয়ে বই প্রকাশ করেছেন সাংবাদিক মাহফুজ উল্লাহ। তিনি মনে করেন, গণতন্ত্রের প্রতি খালেদা জিয়ার অবিচল আস্থা ছিল এবং রাজনৈতিক ব্যক্তি হিসেবে তার ক্যারিশমা রয়েছে।\nকিন্তু খালেদা জিয়ার রাজনৈতিক জীবনের ভুলগুলো কী? - এমন প্রশ্নে মাহফুজ উল্লাহ বলেন, ১৯৯৬ সালে যখন আওয়ামী লীগ নির্দলীয় তত্ত্বাবধায়ক সরকারের দাবি তুলেছিল তখন খালেদা জিয়ার উচিত ছিল সংসদ ভেঙে দিয়ে আগাম নির্বাচন দেয়া। এতে বিএনপি আরো বেশি জনপ্রিয়তা নিয়ে ক্ষমতায় ফিরে আসতো বলে তিনি মনে করেন।\nতিনি বলেন, এই সময়টিতে কিছু কিছু দুষ্টু লোক শাসন পদ্ধতিতে ঢুকে কিছু কিছু কাজকর্ম করেছে যেটার দায় গিয়ে তার ওপর পড়েছে। বিষয়টা তাই হয়। সে সময় যদি তিনি সরকারকে সুশাসনের পথে আরো আনতে পারতেন দৃঢ়তার সঙ্গে, তাহলে পরবর্তী পর্যায়ে যে ঘটনাগুলো ঘটেছে, সেগুলো ঐভাবে ঘটতো না।\nঅন্য অনেক রাজনীতিবিদের মতো খালেদা জিয়ার সফলতা বা অবদান যেমন রয়েছে, তেমনি তিনি বিতর্ক বা ভুলের ঊর্ধ্বে নন বলে মনে করেন অনেক পর্যবেক্ষক। তবে এমন কিছু ভুল তিনি করেছিলেন যেগুলোর মাশুল তার দল বিএনপি এখনও দিচ্ছে অনেকের ধারণা।\nতবে খালেদা জিয়ার সবচেয়ে বড় ভুলগুলো, তা নিয়ে বিশ্লেষকদের মধ্যেও মতভেদ আছে।\nরাজনৈতিক পর্যবেক্ষক ও লেখক মহিউদ্দিন আহমদ মনে করেন, ২০০১ সালে বিএনপি ক্ষমতায় আসার পর তারেক রহমানকে অতি দ্রুততার সাথে দলের শীর্ষ পর্যায়ে নিয়ে আসা এবং ২১ অগাস্ট আওয়ামী লীগের সমাবেশে গ্রেনেড হামলার বিষয়টি বিএনপির ওপর নেতিবাচক প্রভাব ফেলেছে।\n২০০১ সালে বিএনপি ক্ষমতায় থাকার সময় দলের সিনিয়র অনেক নেতার সাথে খালেদা জিয়ার দূরত্ব তৈরি হয়েছিল। তারই একটি ফলাফল হিসেবে রাষ্ট্রপতির পদ থেকে বিদায় নিতে হয়েছিল অধ্যাপক একিউএম বদরুদ্দোজা চৌধুরীকে।\nক্ষমতার মেয়াদের একেবারে শেষের দিকে দল ছেড়ে গিয়েছিলেন অলি আহমদ, যিনি এক সময় খালেদা জিয়াকে রাজনীতিতে আনার জন্য ভূমিকা রেখেছিলেন।\nএছাড়া ২০০৭ সালে সেনা-সমর্থিত তত্ত্বাবধায়ক সরকার ক্ষমতায় আসার পর খালেদা জিয়া গ্রেপ্তার হবার আগে মহাসচিব আব্দুল মান্নান ভুঁইয়াকে দল থেকে বহিষ্কার করেন।\nখালেদা জিয়া যখন রাজনৈতিকভাবে নানান চ্যালেঞ্জ মোকাবেলা করছিলেন, ওই একই সময়ে তার পারিবারিক ট্র্যাজেডিও ঘটে ২০১৫ সালে ছোট ছেলে আরাফাত রহমানের মৃত্যুর মধ্য দিয়ে।\n২০১৪ সালের ৫ জানুয়ারি নির্বাচন বর্জনের পর বিএনপি রাজনৈতিকভাবে অনেকটা চাপে পড়ে যায়। খালেদা জিয়ার সামনে সবচেয়ে বড় চ্যালেঞ্জ এসে হাজির হয় তার বিরুদ্ধে করা দুর্নীতির মামলা। জিয়া অরফানেজ ট্রাস্ট দুর্নীতির মামলায় সাজাপ্রাপ্ত হয়ে গত এক বছর ধরে তিনি কারাগারে।\nতার কারাবাস এতোটা দীর্ঘ হবে সেটি অনেকেই ভাবেননি। দলের পক্ষ থেকে বলা হচ্ছে, ৭৩ বছর বয়সী খালেদা জিয়ার শরীরও ভালো যাচ্ছে না।\nখালেদা জিয়াকে কারাগারে রেখেই সর্বশেষ জাতীয় সংসদ নির্বাচনে অংশ নিয়েছে বিএনপি। বিএনপি নেত্রীর রাজনৈতিক ভবিষ্যত নিয়ে অনেকে নানা রকম সমীকরণ করছেন। তবে খালেদা জিয়ার রাজনৈতিক ভবিষ্যৎ কী হবে, সেটি নিয়ে এখনই কোনো উপসংহারে পৌঁছতে চান না সাংবাদিক মাহফুজ উল্লাহ।\n১৯৭৫ সালের পর আওয়ামী লীগ আজকের বিএনপির তুলনায় কম বিপর্যস্ত ছিল না। বিএনপির দু'জন নেতা (খালেদা জিয়া এবং তারেক রহমান) আজকে প্রকাশ্যে অনুপস্থিত। এছাড়া গত আট-দশ বছরে বিএনপির মধ্যে কি কোনো ভাঙন হয়েছে? বিএনপি থেকে কি উল্লেখযোগ্য সংখ্যক মানুষ অন্য দলে চলে গেছেন? কাজেই আমি বেগম জিয়ার রাজনৈতিক ভবিষ্যত নিয়ে খুব শঙ্কিত নই।\nতবে খালেদা জিয়ার রাজনৈতিক ভবিষ্যৎ কী হবে - সেটি এখন বেশ অনিশ্চয়তায় রয়েছে বলে মনে করেন সাঈদ ইফতেখার আহমেদ।\nযুক্তরাষ্ট্রে বসবাসরত এই শিক্ষক এই মুহুর্তে খালেদা জিয়ার 'খুব ভালো কোন' রাজনৈতিক ভবিষ্যত দেখতে পাচ্ছেন না। কারন তাকে মুক্ত করার জন্য বিএনপির তরফ থেকে কোনো কার্যকর রাজনৈতিক চাপ বা আন্দোলন দেখেননি তিনি।\nসাঈদ ইফতেখার আহমেদ মনে করেন, খালেদা জিয়ার রাজনৈতিক ভবিষ্যৎ কোন দিকে যাবে তার অনেকটাই নির্ভর করছে বিএনপি রাজনৈতিক দল হিসেবে সংগঠিত হয়ে সরকারের উপর কতটা চাপ তৈরি করতে পারবে তার উপর। সূত্র: বিবিসি


এই সমৃদ্ধ গ্রাফিক ওয়েবসাইট টেমপ্লেট, সেই পেশাদারী পদ্ধতিতে তাদের কাজ প্রদর্শন বন্ধ করতে খুঁজছি ব্যক্তিদের জন্য পরিকল্পিত উপভোগ করুন. সমস্ত পৃষ্ঠা টেবিল কম এক্সএইচটিএমএল / CSS এবং সব প্রধান ব্রাউজারে কাজ দিয়ে ডিজাইন করা হয়েছে.\nMootools ব্যবহার হোম পেজে একটি ঝরঝরে ইমেজ রোলওভার সিস্টেম অন্তর্ভুক্ত করা হয়েছে. একটি চতুর উপায় একটি ছোট thumbail ফর্ম যে ব্যবহারকারী মিথস্ক্রিয়া উত্সাহ দেয় এবং আপনার কাজ দেখার মানুষের সম্ভাবনা বৃদ্ধি পায় এ কাজ আপনার সেরা টুকরা দেখাতে.\nআমি চার টেমপ্লেট পৃষ্ঠাগুলি যে আপনি একটি চমৎকার বেস যার উপর আপনার নিজস্ব বিষয়বস্তু যোগ দিতে সরবরাহকৃত আছে.\nসমৃদ্ধ গ্রাফিক্স সঙ্গে কম্প্যাক্ট নকশা আপনার নিজের গ্রাফিক্যাল কাজ উন্নত করার জন্য\nসঙ্গতিশীল এক্সএইচটিএমএল / CSS এর কোড যে সমস্ত প্রধান ব্রাউজারে কাজ করে\nহোমপেজে Mootools ভিত্তিক থাম্বনেল রোলওভার আপনার কাজ দ্রুত আভাস দিতে\nচমৎকার কাস্টম সঙ্গে পোর্টফোলিও পাতা কাস্টম স্ক্রলবার সঙ্গে অনুভূমিক কাজ scroller করেছেন - সেই অরুপ স্ক্রলবার কোনটিই বিভিন্ন ব্রাউজারে বিভিন্ন খুঁজছি!!\nScroller বিষয়বস্তুর সীমাহীন পরিমাণ সম্ভাবনা রয়েছে, আপনি, ইমেজ অন্তর্ভুক্ত করতে এমনকি টেক্সট, SWF বা সিনেমা ফাইল অন্তর্ভুক্ত. প্রস্থ অসীম এবং scroller জন্য অ্যাকাউন্ট\nপ্রকল্প পাতা আপনার ইমেজ থেকে একটি স্বয়ংক্রিয় প্রতিফলন প্রদান করার জন্য একটি স্ক্রিপ্ট অন্তর্ভুক্ত!\nতুমিও আগ্রহী হতে পার.\n19 আগস্ট 08\nফায়ারফক্স, IE6, IE7, সাফারি


মাইলেসীয় বা আয়োনিয় সম্প্রদায়ের দার্শনিকদের বস্তুবাদ | সংশয় - চিন্তার মুক্তির আন্দোলন\nPosted on March 26, 2020 August 2, 2021 by Sumit Roy\n2 ১। থেলিস (খ্রি.পূ. ৬২৪-৫৪৬ অব্দ)\n2.1 থেলিসের জীবন, বিজ্ঞান ও জ্যামিতিতে তার কৃতিত্ব\n2.2 থেলিসের দর্শন\n2.3 থেলিসের দর্শনের গুরুত্ব\n2.3.1 (১) সৃষ্টিকর্তাকে বাদ দেয়া\n2.3.2 (২) বিশ্বজগতের ঐক্য ও বিভেদের মধ্যে ঐক্যের ধারণা\n2.3.3 (৩) প্রশ্ন উত্থাপন\n2.3.4 (৪) মনের ধারণার বদলে বস্তুজগতের কার্যকারণ নিয়মে ব্যাখ্যা দানের চেষ্টা\n2.4 থেলিসের সর্ব-প্রাণবাদ বা সর্বাত্মবাদ\n2.5 থেলিসের দ্বারা দর্শনের সূচনা হবার সামাজিক কারণ\n3 ২। অ্যানাক্সিমেন্ডার (খ্রি.পূ. ৬১১ – ৫৫৭ অব্দ)\n3.1 পরিচয় ও কৃতিত্ব\n3.2 অ্যানাক্সিমেন্ডারের দর্শন\n3.2.1 (১) সীমাহীন বা বাউন্ডলেস এর ধারণা\n3.2.2 (২) অ্যানাক্সিমেন্ডারের দর্শনে জড় ও জীবজগতের বিবর্তন\n3.2.3 (৩) ভারসাম্য বজায় রাখার প্রাকৃতিক নিয়ম\n3.3 অ্যানাক্সিমেন্ডারের দর্শনের গুরুত্ব ও থেলিসের দর্শনের থেকে অগ্রগতি\n4 ৩। অ্যানাক্সিমিনিস (খ্রি.পূ. ৫৮৮ – ৫২৪ অব্দ)\n4.1 অ্যানাক্সিমিনিসের জীবন\n4.2 অ্যানাক্সিমিনিসের দর্শন\n4.2.1 (১) জগতের আদিমতত্ত্ব হল বায়ু\n4.2.2 (২) জগতের বিবর্তন ও বায়ু থেকে অন্যান্য উপাদানের সৃষ্টি\n4.3 অ্যানাক্সিমিনিসের দর্শনের গুরুত্ব\n4.4 মাইলেসীয় বা আয়োনীয় দার্শনিক সম্প্রদায়ের বৈশিষ্ট্য ও গুরুত্ব\n4.5 আয়োনীয় দার্শনিকদের মধ্যে তদকালীন ধর্মের প্রভাব\nপ্রাচীন সভ্যতার লীলাভূমি গ্রীসকে বিশ্বনন্দিত করেছেন কতিপয় দার্শনিক ও চিন্তাবিদ। এখানেই ইউরোপীয় দর্শনের জন্ম। তবে গ্রীসের লোকদেরকে শুধু গ্রীক বলাটা যথেষ্ট নয়। গ্রীসের পূর্বদিকের ইজিয়ান সাগরের (aegean sea) পূর্বে কিছু ছোট ছোট দ্বীপ আছে, তারপর আছে তুরস্ক, তার পশ্চিমে অনেকখানি উপকূল অঞ্চল হল ছোট এশিয়া বা এশিয়া মাইনোর। প্রাচীনকালের গ্রীকদের প্রধান চার জাতির মধ্যে (আখিয়ান, এওলিয়ান, ডোরিয়ান, আয়োনিয়ান) আয়োনিয়ান বা আয়োনীয়রা এশিয়া মাইনোরে উপনিবেশ স্থাপন করেছিল। সেই উপনিবেশে মোট ১২টি শহরের ইতিহাস-কথা রয়েছে, যাদের একটির নাম মিলেটাস। যে অঞ্চলে এই মিলেটাস তার নাম আয়োনিয়া।\nআয়োনিয়ার অধিবাসীদের প্রায় সবাই নাবিকের জীবনযাপন করত, তাদের জীবিকা ছিল ব্যবসা-বাণিজ্য। এজন্য তারা দূর দূরান্তে যাত্রা করত। এভাবে খ্রিস্টপূর্ব ৬ষ্ট-৭ম শতকে তারা বহু দেশকে অনেকটা জানতে পারে, এই জানাজানির ভেতর দিয়ে সমগ্র অঞ্চলের নাম হয় গ্রীস। ব্যবসা-বাণিজ্য ছাড়াও আয়োনীয়রা শিল্পকলাতেও অত্যন্ত পারদর্শী ও দক্ষ ছিল। বহির্জগতে গ্রিক কারিগরদের চাহিদা ছিল। এরা ব্যাবসার সাথে ভাব বিনিময়ও করেন। কার্লাগুহায় অঙ্কিত শিল্প নিদর্শন ও বিভিন্ন বৌদ্ধমঠের গায়ে খোদিত ভাষ্কর্য শিল্পের উপর গ্রিক ভাষ্কর্য রীতির সার্থক প্রভাব দেখা যায় (গান্ধার শিল্প)।\nএই গ্রীকদের কেউ কেউ সৃষ্টির মূলতত্ত্বকে জানার জন্য চিন্তাভাবনা করেন। এই চিন্তাভাবনা থেকে গ্রীক দর্শনের সবচেয়ে পুরনো শাখা আয়োনীয় সম্প্রদায়ের থেলিস, অ্যানাক্সিমেন্ডার, অ্যানাক্সিমিনিস প্রমুখ দার্শনিকদের আবির্ভাব। এদের কেউ অগ্নিকে মূলতত্ত্ব বললেন, কেউ বায়ুকে, কেউ আকাশকে। এই দার্শনিক সম্প্রদায়ের সময়কাল খ্রিস্টপূর্ব ৬০০ থেকে ৪০০ অব্দ পর্যন্ত। আয়োনীয় দার্শনিক থেলিস (৬২৪ – ৫৪৭ খ্রিপূ) বললেন জলই আদি উপাদান। অ্যানাক্সিমেন্ডার (৬১১-৫৪৭ খ্রিপূ) বললেন বস্তুত মূল উপাদান নির্দিষ্ট কিছু নয়, এর আকার নেই। তিনি তার নাম দিলেন সীমাহীন বা বাউন্ডলেস (boundless)। অ্যানাক্সিমিনিস (৫৮৮-৫২৪ খ্রিপূ) বায়ুকে মূলতত্ত্ব বললেন। (এই সম্প্রদায়ের আবির্ভাবের এক শতক আগে উপনিষদের দার্শনিকদের প্রশ্ন করে দেখা যায়, বিশ্বের মূল উপাদান কী? তারা বললেন এই মূল উপাদান হল পরম ব্রহ্ম।)\nতাদের দার্শনিক চিন্তার মুল উপজীব্য ছিল বিশ্ব সৃষ্টির উৎস্য কোথায় তা বের করা। আকাশচারী কল্পনায় বিশ্বাসী ছিলেন না। অ্যানাক্সিমেন্ডার সেসময়ের জ্ঞাত জগতের একতা নকশা তৈরি করেন যা বহুদিন ধরে বণিকদের পথ প্রদর্শন করে। অর্থাৎ, তারা দার্শনিক ব্যবহার বা বৈজ্ঞানিক প্রয়োগের দ্বারা নিজেদের জীবনবিমুখ করেন নি, তারা জীবনঘনিষ্ঠ চিন্তাভাবনাকে বিশ্লেষণ করে দেখতে চেয়েছেন।\nএই দার্শনিকদের প্রশ্ন ছিল কিভাবে সৃষ্টি হয়েছে। রাহুল সংকৃত্যায়ন তার দর্শন-দিগ্‌দর্শন গ্রন্থে বলছেন, “আয়োনীয় দার্শনিকগণ জীবনকে এত তুচ্ছ মনে করতেন না যে, তার জন্য পৃথক একটা চেতন চালকশক্তির প্রয়োজন হবে। মেঘগর্জন, বহমান নদী, সামুদ্রিক জলোচ্ছ্বাস, দোলায়িত বৃক্ষ, স্পন্দিত পৃথিবী, প্রাণের স্ফূরণকেই প্রমাণ করে; এর জন্য কোন স্রষ্টা বা অন্তর্যামীকে জানার প্রয়োজন তারা বোধ করেননি। বস্তুজ্ঞানই তাদের কাছে যথেষ্ট বলে মনে হয়েছিল।” (তদকালীন সময়ে ভারতীয় উপমহাদেশে চার্বাক ও বৌদ্ধ দার্শনিকরাও সৃষ্টিকর্তা সম্পর্কে জিজ্ঞাসু ছিলেন না।)\nআয়োনীয় দার্শনিক সম্রদায়ের দার্শনিক তিনজন – থেলিস, অ্যানেক্সিমেন্ডার ও অ্যানেক্সিমিনিস। এই তিন দার্শনিকই মিলেটাস নগরের বাসীন্দা ছিলেন বলে তাদের মাইলেসীয় দার্শনিক সম্প্রদায় বলা হয়, আবার তারা আয়োনিয়া অঞ্চলের লোক ছিলেন বলে তাদের আয়োনীয় দার্শনিক সম্প্রদায়ও বলা হয়। এদের দর্শনই ইউরোপের দর্শনের আদি পর্যায়, গ্রীক দর্শন, এমনকি পাশ্চাত্য দর্শনের উদ্ভবের সূচনাও এদের থেকেই। তো এই দার্শনিক সম্প্রদায়ের দার্শনিকগণ, তাদের দর্শন ও দার্শনিক গুরুত্ব নিয়ে আলোচনা করা যাক –\n১। থেলিস (খ্রি.পূ. ৬২৪-৫৪৬ অব্দ)\nথেলিসের জীবন, বিজ্ঞান ও জ্যামিতিতে তার কৃতিত্ব\nতাকে সব দর্শনের প্রবর্তক বা জনক বলা হয়, এ ম্যান অফ সায়েন্স বলা হয়। তার বহুমুখী কর্মশক্তি ও অসাধারণ উদ্ভাবন ক্ষমতা ছিল। তিনি সমুদ্র তীর থেকে সমুদ্রে অবস্থিত জাহাজের দূরত্ব আবিষ্কারের পদ্ধতি আবিষ্কার করেন। শীতকাল আসার পূর্বেই আকাশের নক্ষত্র পর্যবেক্ষণ করে বের করেন যে আগামী মৌসুমে জলপাই এর ফলন ভাল হবে। এই জ্ঞান থেকে তিনি ধনী হন। এখান থেকে তিনি প্রমাণ করেন যে দার্শনিকরা ইচ্ছে করলেই ধনী হতে পারেন, কিন্তু সেটা তাদের উচ্চাকাঙ্ক্ষা নয়, তাদের উচ্চাকাঙ্ক্ষা ভিন্ন ধরণের। গণিত, জ্যোতির্বিদ্যা সংক্রান্ত জ্ঞান, বাস্তববুদ্ধি, তীক্ষ্ণ বোধশক্তি ও বিচিত্র কর্মদক্ষতার জন্য প্রাচীন গ্রীসে খ্যত ও সম্মানের পাত্র হন।\nসেই সময়ে বিজ্ঞানের যতটুকু উন্নতি হয় তার সাথে থেলিসের ঘনিষ্ঠতা ছিল, অবশ্য থেলিসের আগে বিজ্ঞানের জন্ম হয়েছিল কিনা তা বিতর্কের বিষয়, কারণ থেলিসের আগ পর্যন্ত জ্যোতির্বিদ্যা সহ বিভিন্ন বিষয় ধর্ম ও পৌরাণিক বিশ্বাসের দখল থেকে মুক্তি পায়নি। তবুও তখন জ্যামিতিতে মিশর, জ্যোতির্বিদ্যায় ব্যাবিলন ও নৌবিদ্যায় মিশরীয় বণিকরা বিখ্যাত ছিল। ব্যবসার জন্যই সম্ভবত থেলিস মিশরে যান ও সেখানকার জ্যামিতি শেখেন। কিন্তু মিশরীয়রা জ্যামিতির প্রয়োগ কেবল জমিজমা মাপার ক্ষেত্রে ব্যবহার করত। থেলিসই প্রথমবার তা থেকে সমুদ্রের জাহাজের দূরত্ব মাপতে সক্ষম হন।\nজ্যামিতিতে একটি কথা জানা এক জিনিস আর তা প্রমাণ করতে পারা আরেক জিনিস। প্রমাণ করার শর্তগুলো মিশরীয়রা স্পষ্ট করে জানাতে পারেনি, থেলিস পেরেছিল। যেমন, মিশরীয়রা জানত বৃত্তের ব্যাস বৃত্তকে দুইভাগে ভাগ করে। কিন্তু তারা তা প্রমাণ করতে পারত না। থেলিস এটি প্রমাণ করার পথ দেখান। তাই ইমানুয়েল কান্ট থেলিসকে প্রথম প্রকৃত গণিতজ্ঞের সম্মান দিতে চেয়েছেন। থেলিস মিশরীয় জ্যামিতির উন্নয়নে অনেক অবদান রাখেন।\nএকইভাবে ব্যাবিলনীয় জ্যোতির্বিজ্ঞানেও তিনি উন্নয়ন ঘটান। ব্যাবিলনীয়রা কেবলমাত্র গ্রহ-নক্ষত্রের ছবি এঁকেছিল। ৫৮৫ সালে থেলিসই সেই ছকের উপর নির্ভর করে হিসাব করে দখান কবে গ্রহণ হবে। আকাশের তারার উপর নির্ভর করে দিক নির্ণয়ের যে কৌশল ব্যাবিলনীয়রা আয়ত্ত করেছিলেন, থেলিস গ্রীক জ্যোতির্বিদ্যার ক্ষেত্রে সেই কৌশল আমদানি করেন।\nথেলিস তার দর্শন চিন্তার জন্য সবচেয়ে বেশি খ্যাত ছিলেন, কিন্ত এপর্যন্ত পাওয়া থেলিসের দার্শনিক মত মাত্র দুটি –\n১। থেলিসের মতে পরমসত্তা হল জল, জল থেকেই সব কিছুর উৎপত্তি, জলের মধ্যেই সব কিছু বিলীন হয়ে যায়।\n২। পৃথিবী জলের উপর ভাসমান একটি সমতল চাকতি।\nপ্রথমটি বেশি গুরুত্বপূর্ণ। এখানে দুটো প্রশ্ন ওঠে –\n১। থেলিস জলকেই সব বস্তুর আদি কারণ কেন মনে করলেন?\n২। কোন পদ্ধতি বা প্রক্রিয়া অনুসারে জল বিভিন্ন বস্তুতে পরিণত হয়েছে বা জল থেকে এই বিশ্বজগতের উদ্ভব হয়েছে?\nথেলিস এই প্রশ্নের কী উত্তর দিয়েছিলেন তা জানা যায়নি। ১ম প্রশ্নের ক্ষেত্রে এরিস্টোটল অনুমান করেন, সব পুষ্টিকর পদার্থের মধ্যে আর্দ্রতা আছে, আর যা কিছু আর্দ্র তা থেকেই উত্তাপের উৎপত্তি। জলের সাহায্যে জীব প্রাণ ধারণ করে, এছাড়া সব বীজের মধ্যে একটা স্যেঁতস্যেঁতে বা ভেজা ভাব রয়েছে। এসব দেখেই থেলিস এই সিদ্ধান্তে এসে থাকতে পারেন। ২য় প্রশ্নের ক্ষেত্রে জেলার বলেন, থেলিস উপাদানের সাথে গতিশক্তিকে প্রত্যক্ষভাবে যুক্ত মনে করতেন। বার্নেট বলেন, এরিস্টোটলের এই অনুমান পরবর্তী এক দার্শনিক দ্বারা প্রভাবিত যিনি বলেছিলেন বায়ু হচ্ছে সব কিছুর মূল এবং বায়ু ও জলের বাষ্পীভূত অবস্থা আসলে একই জিনিস। সেই দার্শনিক এও বলেছিলেন, বায়ুকে এক বিশুদ্ধ ও অধিকতর স্বচ্ছ আর্দ্রতার অবস্থারূপে ধরা যায়।\nথেলিসের দর্শনের গুরুত্ব\nথেলিসের বক্তব্যে নতুন কিছু নেই। তার আগে গ্রীক কবি হোমার ও হেসইডই কল্পনা করেছিলেন যে জল থেকে পৃথিবীর সৃষ্টি হয়। মিশর ও ব্যাবিলনের প্রাচীন পুরাণেও এরকম কথাই লেখা আছে। ব্যাবিলনের পুরাণে আছে, এককালে সব কিছু জল ছিল, সৃষ্টিকর্তা মার্দুক আদি প্লাবন থেকে পৃথিবীর সৃষ্টি করেছেন। ‘জল থেকেই সব কিছুর উৎপত্তি, জলেই সব কিছুর পরিণতি’ – এই কথাটা থেলিসের দর্শনের মূলকথা হলেও এটা দার্শনিক ক্ষেত্রে গুরুত্বপূর্ণ নয়, কারণ জল থেকে পৃথিবীর সৃষ্টি হবার ব্যাপারটা বিভিন্ন পৌরাণিক কল্পনায় উঠে এসেছিল। তাহলে প্রশ্ন আসে, থেলিসের চিন্তায় যদি নতুন কিছু নাই থাকে তবে তিনি কেন দর্শনের জনক?\n(১) সৃষ্টিকর্তাকে বাদ দেয়া\nতাকে দর্শনের জনক বলার কারণটা হচ্ছে তিনিই প্রথম পৌরাণিক চিন্তার কাঠামোটাকে বাদ দিয়ে প্রকৃত বৈজ্ঞানিকের মেজাজ নিয়ে বিশ্বের রহস্য উদ্ঘাটনের চেষ্টা করেন। থেলিসের আসল গৌরব হচ্ছে তিনি প্রথম জগতের উৎপত্তির ব্যাখ্যা থেকে মার্দুক এর মত সৃষ্টিকর্তাকে বাদ দিয়ে দেন। তিনি বিধাতা-পুরুষকে বাদ দিয়ে কেবল পার্থিব জিনিসের সাহায্যে পরমসত্তাকে চেনার চেষ্টা করেছিলেন, পৌরাণিক কল্পনাকে পেছনে ফেলে তিনি বিজ্ঞানের আলোয় বিশ্বরহস্যের সমাধান করতে চেয়েছিলেন। তার বক্তব্য আর যাই হোক, তা ধর্মবিশ্বাসের অঙ্গ নয়, নয় পৌরাণিক কল্পনার ক্রীতদাস।\nতার দর্শনের একটি গুরুত্বপূর্ণ বিষয় হল, তিনি বললেন, এই বিশ্বজগতের বহুত্বের মূলে যে একটি মাত্র মূল কারণ বা তত্ত্বের উপস্থিতি রয়েছে। এটি বলে তিনি প্রাক-সক্রেটিস বা প্রিসক্রেটিক যুগের আলোচনার গতি-প্রকৃতি নির্দেশ করে দেন। সমস্ত প্রিসক্রেটিক যুগের আলোচনার বিষয়বস্তুই ছিল বিশ্বের বহুত্বের মূলে একটি মাত্র আদিম কারণের উপস্থিতি।\n(২) বিশ্বজগতের ঐক্য ও বিভেদের মধ্যে ঐক্যের ধারণা\nআরেকটি গুরুত্বপূর্ণ ব্যাপার হল থেলিস বিশ্বজগতের ঐক্য (unity of the world) সম্পর্কে ধারণা করেন। দর্শনের একটি লক্ষ হচ্ছে, একটি মাত্র মূলনীতি বা তত্ত্বের অনুসন্ধান (থিওরি অফ এভরিথিং) যা দিয়ে সবকিছুকে ব্যাখ্যা করা যাবে। অন্যভাবে বললে, দর্শন সত্তার একটি মাত্র সংহতি বাasingle system of reality এর অনুসন্ধান করে। থেলিসের আগে এটা নিয়ে কেউ ভাবেনি। কপলস্টোন বলেন, তিনি বস্তুসমূহকে (things) একটি প্রাথমিক বা মূল উপাদানের ভিন্ন ভিন্ন রূপ হিসেবে ধারণা করেছেন। এভাবে থেলিস সর্বপ্রথম বিভেদের মধ্যে ঐক্য বা unity in difference এর ধারণা দেন। এই ঐক্যের ধারণায় অটল থেকে তিনি বহুত্বের বৈচিত্র্যের ব্যাখ্যা দেবার চেষ্টা করেন। থেলিস ভেবেছিলেন এই জগতের অসীম বৈচিত্র্যের মধ্যেও যথেষ্ট সংহতি আছে। আর এজন্যই জগতের একটি মাত্র তত্ত্বের কথা ভাবা যেতে পারে। এরকম ভাবনাই দর্শনের সূত্রপাত ঘটায়।\n(৩) প্রশ্ন উত্থাপন\nএকজন দার্শনিকের কৃতিত্ব কেবল প্রশ্নের উত্তর দেয়ায় নয়, একই সাথে প্রশ্ন করাতেও। থেলিসও এই কৃতিত্বে কৃতী। তিনি যে প্রশ্ন উত্থাপন করেন তার সঠিক জবাব হয়তো তিনি দিতে পারেননি, কিন্তু যে প্রশ্নটি তিনি উত্থাপন করে গিয়েছিলেন, তার জবাব পরবর্তী সমস্ত কালের দার্শনিকেরাই খুঁজে গেছেন, আজকের যুগের পদার্থবিজ্ঞানীরাও এই থিওরি অফ এভরিথিং খুঁজতে ব্যস্ত। এছাড়া থেলিস পরবর্তী সময়ে অন্য আরেকটি প্রশ্ন গোটা দর্শন রাজ্য জুড়েই বিস্তৃত ছিল। তা হল, সবকিছু কি একটিমাত্র সত্তা থেকে নিঃসৃত?\n(৪) মনের ধারণার বদলে বস্তুজগতের কার্যকারণ নিয়মে ব্যাখ্যা দানের চেষ্টা\nথেলিসের আগে বস্তুর বা ঘটনার কার্যকারণের ব্যাখ্যায় আনা হত কারও মন, ইচ্ছা এসবকে। থেলিস কোন ধারণার অনুসঙ্গের সাহায্যে বিষয়ের ব্যাখ্যা করেন নি, তিনি ব্যাখ্যা করলেন স্থান-কালে অবস্থিত বস্তুর সঙ্গে বস্তুর যে কার্যকারণ সম্পর্ক তার সাহায্যে।\nথেলিসের সর্ব-প্রাণবাদ বা সর্বাত্মবাদ\nউপরের বিষয়টি ছাড়াও এরিস্টোটলের একটি সংক্কিপ্ত উক্তি থেকে জানা যায়, জগতে যা কিছু দেখা যায় সবই ঈশ্বরের দ্বারা পূর্ণ। থেলিস বলেন, যেহেতু চুম্বক লোহাকে আকর্ষণ করে তাই তার আত্মা বা প্রাণ আছে। দ্রব্যের মধ্যেও আত্মা বা প্রাণ আছে। থেলিসের এই মতই পরবর্তীকালে সজীব বস্তুবাদ (hylozoism) বা সর্বাত্মাবাদ (panpsychism) নামে পরিচিতি লাভ করে।\nথেলিসের দ্বারা দর্শনের সূচনা হবার সামাজিক কারণ\nগ্রীক সভ্যতার চেয়ে ব্যাবিলনীয় ও মিশরীয় সভ্যতা পুরোনো, কিন্তু তাও সেসব সভ্যতায় দর্শনের উন্মেষ না ঘটে গ্রীসেই কেন ঘটল? এটা থেলিসের একক প্রতিভার ফল নাকি জাতি হিসেবে গ্রীকদের প্রতিভার ফল? নাকি দুটোই?\nগ্রীকদের প্রতিভার ভিত্তি ছিল তাদের সমাজের কাঠামো। গ্রীক দর্শনের ইতিহাস আলোচনা করলে দেখা যায়, দাস সমাজের প্রথম স্তরটা ছেড়ে যতই তারা দ্বিতীয় স্তরের দিকে এগিয়েছে ততই তাদের মধ্যে শৌখিন চিন্তা-বিভোরতার লক্ষণ দেখা গেছে। কিন্তু থেলিস যে সময়টার দার্শনিক, যে সামাজিক পরিস্থিতির সঙ্গে ও যে সামাজিক শ্রেণীর সঙ্গে তার যোগাযোগ ছিল তা ছিল দাস সমাজের প্রথম দিক।\nখ্রিস্টপূর্ব ৬ষ্ঠ শতকের আয়োনিয়ার রাজনৈতিক শক্তি অনেকটাই ছিল সওদাগত শ্রেণীর হাতে। এই শ্রেণী বিজ্ঞানের উন্নতির মাধ্যমে পৃথিবীকে আরও ভাল করে জয় করতে চাইত। তারা সামাজক মেহনতে অংশগ্রহণ করে। দাসপ্রথা তখনও মেহনতি জীবনকে ঘৃণার চোখে দেখার স্তরে পৌঁছায়নি। এই আয়োনিয়ার সবচেয়ে কর্মমুখর শহর ছিল মিলেটাস। সেই মিলেটাস শহরের সওদাগর শ্রেণীরই একজন ছিলেন থেলিস। আর তাই তার কাছে ধর্মমোহটা প্রয়োজনীয় নয়, প্রয়োজনীয় ছিল বিজ্ঞান। আর তাই বিশ্বরহস্য ভেদ করার জন্য তিনি ধর্মমোহের দ্বারস্থ না হয়ে দ্বারস্থ হতে চাইলেন বিজ্ঞানের। ফলে বিশ্বের রহস্যের বর্ণনায় মার্দুকের মত সৃষ্টিকর্তার স্থান রইল না। থেলিস বললেন, এই বাস্তব জগতের একটিই পদার্থ, আর তা কোন আধ্যাত্মিক কিছু নয়, সেটি হল জল।\nথেলিসকে বস্তুবাদী করে তুলেছিল তার কর্মজীবনের সাথে বিজ্ঞানের ঘনিষ্ঠ সম্পর্ক। এটাই তার চিন্তাকে আধ্যাত্মিকতাবাদ বা ভাববাদের মোহ থেকে সরিয়ে নেয়। এজন্যই তিনি লাভ করেন প্রথম দার্শনিকের গৌরব। জগতের অসীম ও অনন্ত বৈচিত্র্যের মূলে মাত্র একটি সত্তা রয়েছে, এই চিন্তাটাই থেলিসকে কেবল গ্রীক দর্শন নয়, এমনকি ইউরোপীয় দর্শন বা পাশ্চাত্য দর্শনও নয়, তাকে সর্বকালের দর্শনের জনক হবার কৃতিত্ব দান করে।\n২। অ্যানাক্সিমেন্ডার (খ্রি.পূ. ৬১১ – ৫৫৭ অব্দ)\nপরিচয় ও কৃতিত্ব\nথেলিসের সমসাময়িক বা শিষ্য ছিলেন। মাইলিসিয়ার অধিবাসীরা তাকে এপোলেনিয়ার একটি কলোনীর নেতা নির্বাচন করে, তাতে তার রাজনৈতিক গুরুত্ব ও অভিজাত পরিবারে জন্মের ব্যাপারে অনুমান করা যায়। অন্যান্য গ্রীক দার্শনিকদের মত তিনিও রাজনীতিতে জড়ান।\nজ্যোতির্বিদ্যা ও ভৌগলিক জ্ঞানের জন্য তার খ্যাতি ছিল, তিনি থেলিসের সৃষ্টিতত্ত্ব নিয়ে গবেষণা করেন ও তার গবেষণার ফল গ্রন্থাকারে প্রকাশ করেন, তবে সেই গ্রন্থের সন্ধান পাওয়া যায়নি। তিনি প্রথম গ্রীক দার্শনিক যিনি গ্রন্থ লিখেছিলেন। এছাড়া তিনি সর্বপ্রথম প্রাচীন গ্রীক গদ্যলেখক। তিনি সর্বপ্রথম একটি মানচিত্র অঙ্কন করেন, সম্ভবত কৃষ্ণসাগরের নাবিকদের জন্য। জ্যোতির্বিদ্যা ও ভূগোল চর্চার জন্য তিনি মডেল এর প্রবর্তন করেন। বিজ্ঞানের অগ্রগতির ক্ষেত্রে এটি গুরুত্বপূর্ণ ছিল। থেলিসের মত তিনিও ব্যবহারিক বিজ্ঞানচর্চায় আত্মনিয়োগ করেন। তিনি থেলিসের মত একজন যন্ত্রশিল্পী ছিলেন, ছিলেন থেলিসের মতই বহুমুখী প্রতিভার অধিকারী।\n(১) সীমাহীন বা বাউন্ডলেস এর ধারণা\nতিনি বস্তুজগতের পরমসত্তার প্রকৃত রূপ সনাক্ত করতে চান। থেলিসের ন্যায় জলের মত কোন স্থূল বস্তুকে পরম বস্তু মানতে তিনি রাজি হননি, তিনি বস্তুজগতের এমন একটি সূক্ষ্ম বস্তুকে পরম সত্তা মনে করতে চান যা থেকে অগ্নি, বায়ু, জল, মাটি সব স্থূল বস্তুর উৎপত্তি হয়েছে। তার কাছে এই আদিসত্তা হচ্ছে সীমাহীন বা বাউন্ডলেস। এটা হল সীমাহীন, অনন্ত, অসীম, অবর্ণনীয় বস্তু, যার থেকে সব কিছুর জন্ম হয়, ও সব কিছু বিলীন হয়ে যায়। এটা কোন নির্দিষ্ট জড় নয়, এটা হল আকারহীন, অনির্দিষ্ট ও সকল প্রকার বৈশিষ্ট্যবর্জিত, মানে এতে কোনরকম বৈশিষ্ট্যও নেই। কোন কিছু থেকে এই সীমাহীন এর উৎপত্তি হয়নি, এটি প্রথম থেকেই আছে, কোন কিছু থেকেই এটি গতিপ্রাপ্ত হয়নি (গতি অর্থ হল যার ফলে এটি বিবর্তিত হয়ে বিভিন্ন বস্তুর সৃষ্টি হয়েছে)। তবে মনে রাখতে হবে এই সীমাহীন আধ্যাত্মিক কিছু নয়। অ্যানাক্সিমেন্ডারের দর্শনে এই সীমাহীনও একটি বাস্তব জিনিস, জড় জগতের পদার্থ।\nকেন তার কাছে মূল উপাদান সীমাহীন? কেউ মনে করেন, তিনি ভেবেছিলেন, জল যেহেতু বিশ্বের একটা নির্দিষ্ট অংশমাত্র, তাই এর পক্ষে বিশ্বের মূল উপাদান হওয়া সম্ভব নয়। অংশের সাহায্যে সমগ্রের ব্যাখ্যা দেয়া যায়না। তাই বিশ্বের মূল উপাদানকে হতে হবে অসীম ও সর্বব্যাপক। বার্নেট বলেন, অ্যানাক্সিমেন্ডারের চিন্তাজগতে একাধিক বিরুদ্ধ বিষয়ের মধ্যে দ্বন্দ্ব দেখা যায়। যেমন, উষ্ণ ও শীতল, আর্দ্র ও শুষ্ক। অ্যানাক্সিমেন্ডারের মনে হয়েছিল থেলিস শুষ্কতার চেয়ে আর্দ্রতার উপর বেশি গুরুত্ব দিয়েছেন। তিনি মনে করেছেন, এরকম যত প্রকারের বিপরীত ও বিরুদ্ধ রূপ আছে সবই কোন অবিশেষ, অনির্দিষ্ট জড় থেকে বিচ্ছিন্ন বা পৃথক হয়ে এই বিশেষ বিশেষ বিপরীত ও বিরুদ্ধ রূপগুলো লাভ করেছে। তাই অ্যানাক্সিমেন্ডার অনির্দিষ্ট জড়কেই প্রাথমিক উপাদান হিসেবে গণ্য করলেন। তিনি থেলিসের মত বিপরীত গুণগুলোর বিষয়টি বিবেচনা না করে একটি বিশেষ গুণের সাথে মূল উপাদানকে অভিন্ন ভাবাটাকে সমর্থন করতে পারেন নি। তার কাছে তাই সীমাহীন নিরপেক্ষ অবিশেষ কিছুই হল মৌলিক জড়, যেখান থেকে বিপরীত বা বিরুদ্ধ গুণগুলো পৃথক হয়ে বিভিন্ন সত্তা লাভ করেছে।\nএরিস্টোটল বলেন, অ্যানাক্সিমেন্ডার ভেবেছিলেন, সীমাহীন থেকে বিপরীত গুণগুলো যেমন পৃথক সত্তা লাভ করে, তেমনি সেই সব পৃথক বস্তু উপাদানগুলো আবার সীমাহীনে মিলিয়ে যায়। যে উৎস্য থেকে বস্তুসমূহের উৎপত্তি, সেখানেই আবার তাদেরকে ফিরে যেতে হয়। এরা সময়ের ক্রমানুসারে একে অন্যের সন্তোষ বিধান বা ক্ষতিপুরণ করে থাকে। যদি এই মূল জড় উপাদান অসীম না হয়ে সসীম হত, তাহলে অসংখ্য জগতের সৃষ্টি ও ধ্বংসের জন্য ব্যবহৃত হতে গিয়ে এই জড় উপাদান অনেক আগেই নিঃশেষ হয়ে যেত। কারও কারও মতে, অ্যানাক্সিমেন্ডার ভাবত জগৎ হল ধারাবাহিক। একটি জগতের সৃষ্টি ও ধ্বংসের পর আরেকটি জগতের সৃষ্টি হত। আবার কারও মতে অ্যানাক্সিমেন্ডারের জগৎ ধারাবাহিক নয়, বরং সমকালীন। তবে এই জগতের কোন কিছুই চিরস্থায়ী নয়।\n(২) অ্যানাক্সিমেন্ডারের দর্শনে জড় ও জীবজগতের বিবর্তন\nকিভাবে এই আকারহীন, অনির্দিষ্ট, অবিশেষ জড় উপাদান থেকে অসংখ্য জগতের সৃষ্টি হল? এখানে স্পষ্ট উত্তর পাওয়া যায় না। অ্যানাক্সিমেন্ডার এর এই প্রাথমিক উপাদান সীমাহীন, স্বয়ম্ভূ (নিজে নিজের সৃষ্টি করেছে বা আপনা আপনি সৃষ্টি হয়েছে, কোন কিছু থেকে আসেনি), এটির বিনাশ নেই, এর গতিও অনন্ত। গতি বলতে এর পরিবর্তনের ব্যাপারটাকে বলা হচ্ছে। এই অনন্ত গতির একতি বিশেষ পর্যায়ে বিশ্বব্রহ্মাণ্ডের সৃষ্টি হয়। আব্রাহামিক ও পৌরাণিক সৃষ্টিতত্ত্বের মত এটির সৃষতি হয়নি, কোন চেতন সত্তা হুট করে নিজের ইচ্ছায় বিশ্ব ব্রহ্মাণ্ডের সৃষ্টি করেনি, এর সৃষ্টি হয়েছে বিবর্তনের মাধ্যমে। কেবল তাই নয়, অ্যানাক্সিমেন্ডারের মতে প্রাণীজগতেরও বিবর্তন ঘটেছে। তার মতে, সমুদ্র থেকেই সব জীবের উৎপত্তি। বর্তমান পৃথিবীতে যেসব প্রাণী দেখা যায়, নতুন পরিবেশের সাথে তাদের অভিযোজন বা সামঞ্জস্য বিধানের ফলেই তারা বর্তমান রূপ লাভ করেছে। মানুষের উৎপত্তিও এভাবেই। তার মতে শুরুতে মানুষ অন্য প্রজাতিভূক্ত ছিল। এভাবে আধুনিক বিবর্তনবাদের সাথে অ্যানাক্সিমেন্ডারের বিবর্তনের মধ্যে একরকম সামঞ্জস্য পাওয়া যায়।\nঅ্যানাক্সিমেন্ডার বলেন গতির কারণেই সীমাহীন থেকে বিশেষ বিশেষ বস্তুর পৃথকীকরণ সম্ভব হয়। তার মতে, জগৎ গঠিত হবার মূলে রয়েছে বিপরীত বা বিরুদ্ধ বিষয়ের বিভক্ত বা বিচ্ছিন্ন হবার প্রক্রিয়া (seperating out of the opposites)। অবিশেষ, অনির্দিষ্ট, আকারহীন প্রাথমিক উপাদান গতির কারণে কোন এক অনিশ্চিত প্রক্রিয়ায় নিজেকে উষ্ণ ও শীতল এই দুইয়ে বিভক্ত করে, এরপর শীতল পরিণত হয় আর্দ্র ও সেঁতসেঁতে। এই আর্দ্র জড় উপাদান বিশ্বজগতের কেন্দ্রস্থিত পৃথিবীর রূপ গ্রহণ করল। উষ্ণ জড় উপাদান পৃথিবী বেষ্টনকারী অগ্নিমণ্ডলে পরিণত হল। পৃথিবী ছিল মূলত তরল। চারপাশের উত্তাপে পৃথিবীর জল ধীরে ধীরে বাষ্পীভূত হয়ে বাতাসের আবরণ সৃষ্টি করে পৃথিবীকে বেষ্টন করল। উত্তাপের প্রভাবে এই বাষ্প বিস্তৃতি লাভ করে অগ্নিমণ্ডলের বাইরে গিয়ে ভেঙ্গে টুকরো টুকরো হয়ে যায় ও অসংখ্য চক্রাকৃতির খোসা রূপ গ্রহণ করে পৃথিবীর চারপাশে আবর্তিত হতে থাকে, এরাই সূর্য, চন্দ্র, তারকা ইত্যাদি গ্রহ-নক্ষত্র।\nতার মতে বিশ্বজগতের কেন্দ্রে অবস্থিত এই পৃথিবী নলাকার, যার উপরিভাগে মানুষ বাস করে, এর ব্যাস তার উচ্চতার তুলনায় তিনগুণ। কারও মতে তিনি মনে করতেন সূর্য পৃথিবীর থেকে ২৭ বা ২৮ গুণ বড়।\n(৩) ভারসাম্য বজায় রাখার প্রাকৃতিক নিয়ম\nঅ্যানাক্সিমেন্ডারের মতে পৃথিবীতে সুনির্দিষ্ট পরিমাণে আগুন, জল ও মাটি ছিল। এগুলো সবই পৃথিবীতে ছড়িয়ে পড়ার অবিরাম প্রচেষ্টা চালায়। কিন্তু একটি ভারসাম্যপূর্ণ অবস্থা বজায় রাখার জন্য এক ধরণের অনিবার্য ও প্রাকৃতিক নিয়ম রয়েছে। এর ফলে যেখানে আগুন থাকবে সেখানে ভস্মও থাকবে, এই ভস্মই হল পৃথিবী। এখান থেকে অ্যানাক্সিমেন্ডারের ন্যায়পরায়ণতা বা জাস্টিসের একটি ধারণা পাওয়া যায়, যা ভারসাম্য রক্ষার একটি অনিবার্য ও প্রাকৃতিক নিয়মের দ্বারা নিয়ন্ত্রিত হয়। কিন্তু অ্যানাক্সিমেন্ডারের দর্শনে এই অনিবার্য ও প্রাকৃতিক নিয়ম কোন ঈশ্বর নয়।\n(গ্রীকদের বিশ্বাসে এই ন্যায়পরায়ণতার ব্যাপারটা ছিল, যা নিশ্চিতভাবেই অ্যানাক্সিমেন্ডারদেরকে প্রভাবিত করে। তাদের কাছে ন্যায় তাই যা শাশ্বতভাবে সুনির্দিষ্ট সীমাকে অতিক্রম করেনি। তাদের কাছে মানুষ ও দেবতা সবই এই ন্যায়পরায়ণতার অধীনে ছিল। অ্যানাক্সিমেন্ডার যে প্রাকৃতিক উপাদানগুলোর পৃথিবীতে ছড়িয়ে পড়বার উদ্দেশ্যে অবিরাম প্রচেষ্টার কথা বলছিলেন, গ্রীকরা সেইসব প্রাকৃতিক উপাদানকে দেবতা হিসেবেই কল্পনা করত।)\nএকটি উপাদানের উপর অন্য উপাদানের অবৈধভাবে পদার্পন ছিল আনেক্সিমেন্ডারের ভাষায় অনাখ্যতা বা অন্যায় (Injustice)। গ্রীষ্মকালে উষ্ণ উপাদান ও শীতকালে শীতল উপাদানের ইনজাস্টিস দেখা যায়। এই বিশেষ উপাদানগুলোর এই ইনজাস্টিস এর ক্ষতিপূরণ হয় সীমাহীনের মধ্যে মিশে গিয়ে। এভাবে অ্যানাক্সিমেন্ডার মানুষের জীবনের আইনের ধারণাকে সমগ্র জগতের উপর প্রয়োগ করেন।\nঅ্যানাক্সিমেন্ডারের দর্শনের গুরুত্ব ও থেলিসের দর্শনের থেকে অগ্রগতি\n(১) থেলিসের আদি উপাদান জলের থেকে অ্যানাক্সিমেন্ডারের আদি উপাদান সীমাহীন বা বাউন্ডলেস অগ্রগতি ছিল। কারণ এখানে বিমূর্ত চিন্তা বা এবস্ট্রাক্ট থট এর ব্যাপার দেখা যায়। এছাড়া অ্যানাক্সিমেন্ডারের এই মূল উপাদানের তত্ত্ব থেকে বিপরীত গুণের বস্তুগুলোর সৃষ্টির ব্যাখ্যা দেয়া হয়েছে, যাদের মধ্যে থেলিসের জলও একটি। একটি বিশেষ উপাদানের তুলনায় একটি নির্বিশেষ সীমাহীন থেকে সব কিছু উদ্ভূত হয়েছে, এই ধারণাটি চিন্তার অগ্রগতিকেই নির্দেশ করছে।\n(২) থেলিস তার আদিম তত্ত্ব জল দিয়ে কিভাবে বিশ্ব সৃষ্টি হল সেই ব্যাখ্যায় যাননি। কিন্তু অ্যানেক্সিমেন্ডার তার তত্ত্বের ধারণা থেকে কিভাবে অস্তিত্বশীল জগৎ এল তার ব্যাখ্যা দিয়েছেন, অর্থাৎ তার দর্শনে বিশ্বজগতের বিবর্তনের একটি ব্যাখ্যা পাওয়া যায়। এটাও একটি অগ্রগতি।\n৩। অ্যানাক্সিমিনিস (খ্রি.পূ. ৫৮৮ – ৫২৪ অব্দ)\nতিনি মাইলেসিয় দর্শন ঘরানার ৩য় ও শেষ দার্শনিক। তিনি অ্যানেক্সিমেন্ডারের ছাত্র হতে পারেন। তিনিও একটি গ্রন্থ রচনা করেন যার একটি ক্ষুদ্র অংশ পাওয়া যায়। তিনি থেলিস ও অ্যানেক্সিমেন্ডারের মত মৌলিক প্রতিভার অধিকারী ছিলেন না। বার্নেটের মতে তার দর্শন তার পূর্ববর্তী দর্শনের অগ্রগতি সূচনা না করে পশ্চাদগতির ইঙ্গিত করে।\n(১) জগতের আদিমতত্ত্ব হল বায়ু\nঅ্যানাক্সিমিনিস এর কাছে অ্যানাক্সিমেন্ডারের সীমাহীন এর ব্যাপারটি ছিল ধোঁয়াটে, আর থেলিসের জল ছিল স্থূল। তিনি এই দুইয়ের মধ্যে মিল ঘটানোর জন্য আদিমতত্ত্ব বা পরম পদার্থ হিসেবে আনলেন বায়ুকে। তার মতে বায়ু বিমূর্ত নয়, মূর্ত, কিন্তু সূক্ষ্ম। এছাড়া বায়ু যে বস্তুজগতের জিনিস, আধ্যাত্মিক কিছু নয় তা তো স্পষ্টই।\nঅ্যানাক্সিমেন্ডারের সাথে তার মতবাদের পার্থক্য হল তার আদিমতত্ত্ব অবিশেষ নয়, এটি একটি নির্দিষ্টগুণযুক্ত দ্রব্য, যেমনটা থেলিস ভেবেছিলেন। তবে অ্যানাক্সিমেন্ডারের সীমাহীন এর দুটি বৈশিষ্ট্য আছে যা বায়ুর মধ্যেও আছে। সেগুলো হল – (১) সীমাহীনতা ও (২) নিরবচ্ছিন্ন গতি। এই বায়ু স্থান বা স্পেইস-এ সীমাহীনভাবে বিস্তৃত ও নিরবচ্ছিন্নভাবে গতিশীল ও পরিবর্তনশীল। গতিশীল ক্ষমতা বায়ুর অন্তর্নিহিত ক্ষমতা ও গতির দ্বারাই তার মতে বায়ু থেকে জগতের উৎপত্তি হয়েছে।\nকেন তিনি বায়ুকে আদিমতত্ত্ব বা পরমসত্তা হিসেবে গ্রহণ করলেন? মানুষ শ্বাসপ্রশ্বাস ছাড়া বাঁচে না, তাই বায়ুকে জীবনের মূল উপাদান বলে মনে হতে পারে। প্রাচীনকালে বায়ুকেই শ্বাস মনে করা হত, আর আত্মা বলতে বোঝাত যা প্রাণীতে চেতনা তৈরি করে। আত্মা ও বায়ুকে অভেদ কল্পনা করা হত অনেক সময়। ব্রামব্ বলেন, এভাবে বায়ু ও আত্মার অভেদকরণ প্রাণ ও জড়ের মধ্যে সম্পর্ক নির্দেশ করে। অ্যানাক্সিমিনিস বললেন, “আমাদের আত্মা (যা আসলে বায়ু) যেমন আমাদেরকে ধরে রাখে, তেমনি শ্বাস-প্রশ্বাস ও বাতাস সমগ্র জগৎকে পরিবেষ্টন করে থাকে।” তাই বায়ু হল জগতের মূল উপাদান। এই বায়ু থেকেই অতীত, বর্তমান ও ভবিষ্যতের সব বস্তুর উদ্ভব হয়েছে। অন্যান্য সব কিছু বায়ু থেকে তৈরি বস্তু থেকেই উৎপন্ন। জগৎ আসলে জগতের বাইরের সীমাহীন পুঞ্জ বা বাউন্ডলেস মাস থেকে শ্বাস বা বায়ু গ্রহণ করছে। এই বায়ুকে তিনি দেবতা বলে আখ্যায়িত করেন।\n(২) জগতের বিবর্তন ও বায়ু থেকে অন্যান্য উপাদানের সৃষ্টি\nকিভাবে বায়ু থকে সব কিছুর উৎপত্তি হল সেক্ষেত্রে তিনি ঘনীভবন (condensation) ও সংকোচন (Rarefaction) এই দুটি প্রক্রিয়ার কথা উল্লেখ করেন। প্রথমটি উষ্ণ হওয়া ও দ্বিতীয়টি শীতল হওয়া নির্দেশ করে। বায়ুকে দেখা যায় না, কিন্তু এই দুই প্রক্রিয়ার ফলে বায়ুকে দেখা যায়। অ্যানাক্সিমিনিস মনে করেন বায়ু সংকোচন হলে অগ্নির সৃষ্টি হয়, আগুন হল হালকা বায়ু। আবার বায়ু ঘনীভূত হলে প্রথমে জল, পরে মাটি ও আরও ঘনীভূত হলে পাথরে পরিণত হয়। এভাবে তার বিবর্তনের ধারণাটি নির্ভর করছে ঘনীভবনের মাত্রার উপর, আর এই মাত্রার পার্থক্যের উপর নির্ভর করে কোন দ্রবের সৃষ্টি হবে সেটা। আবার তার মতে যথাসময়ে জগৎ তার আদিম উপাদান বায়ুতে প্রত্যাবর্তন করবে। কপলস্টোন বলেন, তিনি মনে করেছিলেন বায়ু সংকুচিত হয়ে উত্তপ্ত হলে আগুন হয়, আর ঘনীভূত হলে শীতল ও কঠিন হয়, অর্থাৎ বায়ু হল মাঝামাঝি কিছু। জেলার বলেন, এই ঘনীভবন ও সংকোচনের ব্যাপারগুলো বায়ুমণ্ডলেই ঘটে। তিনি বায়ুমণ্ডলের এই প্রক্রিয়াগুলো প্রত্যক্ষণের মাধ্যমে বায়ুর আদিম উপাদানের সিদ্ধান্তে এসেছিলেন।\nঅ্যানাক্সিমেন্ডারের মতই অনন্ত সংখ্যক জগতের মতবাদ সমর্থন করেন। প্রচলিত মতবাদ অনুসারে জগৎগুলো ছিল ধারাবাহিক, অর্থাৎ এক জগতের শেষের পর আরেক জগতের উৎপত্তি হবে, আর এভাবে জগতের সংখ্যা হবে অনন্ত ও অসীম। কিন্তু বার্নেট বলেন, এই দার্শনিকদের জগৎ এরকম ধারাবাহিক না হয়ে সমকালীনও হতে পারে। অর্থাৎ একই সাথে অসীম সংখ্যক জগতের অস্তিত্ব থাকতে পারে, এরকমটাও তারা ভেবে থাকতে পারেন। অ্যানাক্সিমিনিস মনে করতেন সৃষ্টি প্রক্রিয়ার শুরুতেই পৃথিবীর উৎপত্তি হয়, আর এটি একটি সমতল গোলাকার থালার মত, যা বাতাসের উপর ভাসমান। গ্রহ নক্ষত্রগুলোও বাতাসের উপরেই ভাসছে। সমতল পৃথিবীকে বায়ুই উপরে ধরে রেখেছে। এর থেকে উত্থিত বাষ্প সংকুচিত হয়ে আগুনে পরিণত হয়, যার অংশবিশেষ বাতাসের চাপে তারায় পরিণত হয়। এগুলোর আকার পৃথিবীর আকারের মত আর এরা পৃথিবীকে আবর্তিত হয়ে আছে, বাতাসের উপর ভেসে ভেসেই। অ্যানাক্সিমিনিস উপলব্ধি করেন যে চাঁদ সূর্য থেকেই আলো পায়, তিনি সূর্যগ্রহণ ও চন্দ্রগ্রহণের প্রাকৃতিক ব্যাখ্যা দিতে পেরেছিলেন। তিনি রংধনুরও একটা ব্যাখ্যা দেন। ঘন মেঘের উপর সূর্যরশ্মির পরিণতি থেকেই রংধনুর সৃষ্টি বলে তিনি ব্যাখ্যা করেন। সূর্যের যে রশ্মি ঘন মেঘকে ভেদ করে যেতে পারে না তাই রংধনুর সৃষ্টি করে।\nঅ্যানাক্সিমিনিসের দর্শনের গুরুত্ব\n(১) দর্শনচিন্তার জন্য অ্যানাক্সিমিনিস প্রাচীনকালে অ্যানাক্সিমেন্ডারের চেয়ে বেশি প্রশংসিত হন, কিন্তু আধুনিককালের পণ্ডিতরা বলেন তার দর্শনচিন্তা ছিল যেন অ্যানাক্সিমেন্ডারের চিন্তা থেকে এক ধাপ পিছিয়ে আসা। অ্যানাক্সিমেন্ডার থেলিসের মূর্ত আদিম উপাদান থেকে সরে এসে যে বিমূর্ত আদিমসত্তার ধারণা দিয়ে চিন্তার অগ্রগতি আনলেন, অ্যানাক্সিমিনিস যেন সেখান থেকে পিছিয়ে গিয়ে আবার থেলিসের কাছেই ফিরে এলেন। অ্যানাক্সিমেন্ডারের চেয়ে তার ধারণা সুস্পষ্ট, কিন্তু অ্যানাক্সিমেন্ডারের চিন্তায় যেমন মূর্ত বিষয়কে ছাড়িয়ে বিমূর্তের চিন্তা রয়েছে, তা অ্যানাক্সিমিনিসের দর্শনে অনুপস্থিত।\n(২) তবে একটি ক্ষেত্রে অ্যানাক্সিমিনিস অ্যানাক্সিমেন্ডারকে ছাড়িয়ে গেছেন, ও চিন্তার অগ্রগতি সাধন করেছেন বলা যায়। অ্যানাক্সিমেন্ডার তার সীমাহীন থেকে জগতের উৎপত্তির ব্যাখ্যায় বললেন, সীমাহীন থেকে বিরুদ্ধগুণের বস্তুগুলো পৃথকীকরণের মাধ্যমে বিভিন্ন বস্তুর সৃষ্টি হয়েছে। কিন্তু কিকরে সেটা হয়েছে, বা কোন পদ্ধতিতে তা হয়েছে সেগুলো বলা হয়নি। অ্যানাক্সিমিনিস তার দর্শনচিন্তায় ঘনীভবন ও সংকোচনের পদ্ধতির কথা আনেন, যার মাধ্যমে আদিম উপাদান বায়ু থেকে বিভিন্ন বস্তুর সৃষ্টি হয়। এটাকে অ্যানাক্সিমেন্ডারের চিন্তার থেকে অগ্রসরতা বলতেই হয়।\n(৩) তিন মাইলেসীয় বা আয়োনীয় দার্শনিকের মধ্যে অ্যানাক্সিমিনিসই সবথেকে উল্লেখযোগ্য ছিলেন। আসলে মিলেটাসের দার্শনিক মতবাদ সামগ্রিকভাবে অ্যানাক্সিমিনিসের দর্শন নামেই পরিচিত ছিল। পিথাগোরাস ও পিথাগোরাস পরবর্তী দার্শনিক চিন্তায় অ্যানাক্সিমিনিসের গুরুত্বপূর্ণ প্রভাব দেখা যায়। পিথাগোরীয়রা অ্যানাক্সিমিনিসের সাথে একমত পোষণ করে বলেছিলেন পৃথিবীর আকার চাকতি বা ডিস্কের মত।\nমাইলেসীয় বা আয়োনীয় দার্শনিক সম্প্রদায়ের বৈশিষ্ট্য ও গুরুত্ব\n১। আয়োনীয় দর্শনের বৈশিষ্ট্য হল এর বিশ্বতাত্ত্বিক ধ্যানধারণা। এই দর্শনে জগতের উৎপত্তির কারণ, স্বরূপ নিয়ে আলোচনা করা হয়েছে। এই দার্শনিকরা ছিলেন মুক্তচিন্তক। অন্ধবিশ্বাস ও কুসংস্কার মুক্ত হয়ে তারা স্বাধীন ও যুক্তিভিত্তিক চিন্তাধারার দ্বারা তাদের মতবাদ তৈরি করেন। তাদের দর্শনে পাওয়া যায় প্রকৃতি, সেই সাথে বৈজ্ঞানিক চিন্তার আদি রূপ, তারা জল, সীমাহীন ও বায়ুর সাহায্যে জগতের ব্যাখ্যা দিতে চেয়েছেন, কোন আধ্যাত্মিক সত্তা থেকে নয়, আবার কেউ কেউ কিভাবে সেই সত্তা থেকে জগতের উৎপত্তি হয়েছে তারও ব্যাখ্যা দিতে চাইলেন। তারা বৈজ্ঞানিক পদ্ধতির ব্যবহার না করলেও, পরবর্তিতে বৈজ্ঞানিক পদ্ধতির উদ্ভবে তাদের দর্শনের প্রভাব রয়েছে। তারা ছিলেন জড়বাদী বা বস্তুবাদী, কারণ জগতের আদি কারণ তাদের মতে জড় বা বস্তু, কোন চেতনবিশিষ্ট সত্তা নয়। তাদের দর্শন ছিল অন্টোলজিকাল বা সত্তাতাত্ত্বিক, কারণ তারা জগতের আদি বা মূল সত্তা সম্পর্কেই জানতে ইচ্ছুক ছিলেন। তাদের দর্শন জড়বাদী হলেও ছিল সজীব জড়বাদী, কারণ তারা মনে করতেন সব পদার্থেই প্রাণের অস্তিত্ব আছে।\nতারা জ্ঞানতত্ত্বের দিক থেকে তারা নির্বিচারবাদী বা ডকমেটিক, কেননা তাদের দর্শনে জ্ঞানের সীমাবদ্ধতা নিয়ে কোন কথা নেই। মানুষের জ্ঞানের সীমা কতখানি, মানুষ যা প্রত্যক্ষণ করে তাই বাস্তব কিনা, মানুষের সব কিছু জানার ক্ষমতা আছে কিনা এসব নিয়ে কিছু বলেন নি তারা। তারা ধরেই নিয়েছেন যে মানুষের মিনে জগৎ বিষয়ক সব সমস্যা সমাধানের ক্ষমতা রয়েছে। তবে ইন্দ্রিয় জগতের মূল্যায়নে এদের জ্ঞানতত্ত্বের এই দিকটিও মূল্যবান। তারা সত্তা বা রিয়ালিটি ও অবভাস বা এপিয়ারেন্স এর মধ্যে কোন পার্থক্য নির্দেশ করেননি, তাদের কাছে যা প্রত্যক্ষণের বিষয়, তাই সত্তারও বিষয় হয়ে গেছে। সত্তা ও অবভাসের মধ্যে পার্থক্য এনে তারা বলেন নি যে ইন্দ্রীয় জগৎ অলীক বা মিথ্যা যা পরবর্তী অনেক দার্শনিকই বলে গেছেন। তাদের কাছে ইন্দ্রিয় জগৎ যে প্রকৃত জগতের মতই সয় ও বাস্তব ছিল তা পাশ্চাত্য দর্শন ঐতিহ্যের একটি গুরুত্বপূর্ণ দিক। তাদের দার্শনিক চিন্তার মুল উপজীব্য ছিল বিশ্ব সৃষ্টির উৎস্য কোথায় তা বের করা। আকাশচারী কল্পনায় বিশ্বাসী ছিলেন না। তারা দার্শনিক ব্যবহার বা বৈজ্ঞানিক প্রয়োগের দ্বারা নিজেদের জীবনবিমুখ করেন নি, তারা জীবনঘনিষ্ঠ চিন্তাভাবনাকে বিশ্লেষণ করে দেখতে চেয়েছেন।\n২। তারা তাদের দর্শনে কোন জিনিসটিকে জগতের পরমসত্তা বলে বিবেচনা করেছিলেন তার চেয়ে গুরুত্বপূর্ণ হচ্ছে তাদের বস্তুবাদ, বিজ্ঞানের আলোয় বিশ্বের রহস্যভেদের চেষ্টা, পৌরাণিক চিন্তাধারা ও ধর্মকে পেছনে ফেলে এগিয়ে আসাটা। তারা কেউই প্রশ্ন করেন নি, কে এই বিশ্ব সৃষ্টি করেছে, প্রশ্ন করেছেন কী থেকে বিশ্বের সৃষ্টি হল (ভারতবর্ষের চার্বাক ও বৌদ্ধ দর্শনের সাথে তুলনীয়)। তাদের দর্শনে আধ্যাত্মিকতার কোন স্থানই ছিলনা। বস্তুজ্ঞানই তাদের কাছে যথেষ্ট ছিল। আর তাদের গুরুত্ব এখানেও যে, তারাই পাশ্চাত্য দর্শনের বিকাশ ঘটানোর প্রথম প্রয়াস নেন। এর আগে গ্রীসে দর্শনচিন্তা বলতে কিছু ছিল না, এমনকি গ্রীক সভ্যতা যে মিশরীয় ও ব্যাবিলনীয় সভ্যতার দ্বারা প্রভাবিত সেখানেও দর্শনচিন্তার কোন অস্তিত্ব ছিল না। এই সমস্ত সভ্যতায় প্রথম দর্শন নিয়ে আসেন এই মাইলেসীয় দার্শনিকরাই। আর সেই দর্শন আসে তাদের জগৎ সম্পর্কে জানার প্রচেষ্টা থেকেই। তাদের দর্শনে ঈশ্বরের উপর মানুষের ব্যক্তিত্বের আরোপ, অযৌক্তিক মানবিক আশা-আকাঙ্ক্ষা, নৈতিক ধারণার অনধিকার প্রবেশ কদাচিৎ দেখা যায়। তারা যে প্রশ্ন উত্থাপন করেন সেগুলো খুব গুরুত্বপূর্ণ ছিল, আর তাদের চিন্তার মৌলিকত্ব ও বলিষ্ঠতা পরবররীকালের দার্শনিকদের অনুপ্রাণিত ও প্রভাবিত করে।\n৩। মাইলেসীয় দর্শনের অগ্রগতির মূলে ছিল ব্যাবিলন ও মিশরের সাথে গ্রীকদের যোগাযোগ। এদের সভ্যতা গ্রীক সভ্যতার চেয়ে পুরনো। তাছাড়া মিলেটাস ছিল একটি ধনী বাণিজ্যিক শহর। বিভিন্ন জাতির যোগাযোগের মাধ্যমে, ভাব বিনিময়ের কারণে এখানকার মানুষের মধ্যে কুসংস্কার ও অন্ধবিশ্বাস তেমন গভীরভাবে প্রোথিত ছিল না। আয়োনীয়বাসীর ধর্ম ছিল অলিম্পিক প্রকৃতির, তবে তারা এই ধর্মকে খুব গুরুত্বের সাথে গ্রহণ করেছিল বলে মনে হয়না। খ্রিস্টপূর্ব ৫ম শতকে দারিউসের কর্তৃত্বে চলে যাওয়ার আগ পর্যন্ত আয়োনীয়রা ছল হেলেনিক বিশ্বের সাংস্কৃতিক দিক থেকে সবচেয়ে গুরুত্বপূর্ণ স্থান। হেলেনিক বিশ্বের বা গ্রীসের অন্যান্য স্থানকে যেমন ডায়োনিসাস ও অরফিয়াসের ধর্মীয় আন্দোলনগুলো যেমন প্রভাবিত করেছিল, আয়োনিয়াকে এরা প্রভাবিত করতে পারেনি।\nগ্রীক দর্শনের পরবর্তী ধারাটি দক্ষিণ ইতালির গ্রীক শহরগুলোর সাথে সম্পর্কিত। এই ধারাটি অধিকতর ধর্মীয় ভাবাপন্ন ও বিশেষ অরফিক প্রভাব দ্বারা প্রভাবিত ছিল। কোন কোন দিক থেকে অর্ফিক প্রভাবে প্রভাবিত দার্শনিক ধারাগুলো বেশি আকর্ষণীয় ও কৃতিত্বের দিক থেকে প্রশংসনীয় হলেও মাইলেসীয় দার্শনিক চিন্তাধারায় যতখানি বৈজ্ঞানিক দৃষ্টিভঙ্গির পরিচয় পাওয়া যায় তা পরবর্তী গ্রীক দর্শনচিন্তায় পাওয়া যায়না।\n৪। আয়োনীয় দার্শনিকগণ যে দুটি প্রশ্ন করেন, মানে (১) এই বিশ্ব ব্রহ্মাণ্ডের মূল সত্তা বা স্বরূপ কী, ও (২) সেই মূল ও আদি সত্তা থেকে কিভাবে দৃশ্যমান জগতের সৃষ্টি হল? এই দুই প্রশ্নের উত্তর খোঁজার জন্য পরবর্তী পাশ্চাত্য দার্শনিকেরা অক্লান্ত পরিশ্রম করে গেছেন। এই দুটো প্রশ্নই পরবর্তীতে পাশ্চাত্য দর্শন ও বিজ্ঞানের অগ্রগতি সাধন করেছে।\nআয়োনীয় দার্শনিকদের মধ্যে তদকালীন ধর্মের প্রভাব\nআয়োনীয় দার্শনিক সম্প্রদায় হল গ্রীক দর্শনের প্রথমযুগের দার্শনিক। গ্রীক দর্শনের প্রথম যুগে ধর্মের একটি বড় প্রভাব দেখা যায়, যদিও পরবর্তী গ্রীক দর্শনের যুগেও ধর্মের প্রভাব ছিল। গ্রীক ধর্মমতের প্রধান দুটো ধারা ছিল। এক হল হোমার ও হেসিয়ডের পৌরাণিক দেবদেবী ভিত্তিক ধর্মীয় মত, আরেকটি হল এলিউসীনীয় ও অর্ফিক মতের মত বিভিন্ন গূঢ় ধর্মমত। আয়োনীয়ায় কোনরকম গূঢ় ধর্মমতের প্রভাব ছিল না, তবে হোমার ও হেসিয়ডের পূরাণকেন্দ্রিক ধর্মমতের প্রভাব ছিল। আয়োনিয়ার দার্শনিক বস্তুবাদী ছিলেন, তাদের দর্শন পুরাণকে ত্যাগ করে গড়ে ওঠে, কিন্তু তারপরও তাদের দর্শন তদকালীন ধর্মমতের প্রভাবহীন হয়ে থাকতে পারেনি। তাই দেখা যায় তারা তাদের ব্যাখ্যায় দেবতাদের বিভিন্ন রূপকের ব্যবহার নিয়ে আসেন।\nএছাড়া সেইসময় গ্রীকরা ছিলেন প্রকৃতিবাদী। তারা প্রকৃতিকে সজীব বলে মনে করত ও প্রাকৃতিক ঘটনাবলিকে মানুষের অনুভূতি, ইচ্ছা ও উদ্দেশ্যের আলোকে ব্যাখ্যা ও বিচার করত। তারা প্রকৃতি থেকে নিজেদের সম্পূর্ণ আলাদা বলে ভাবত না, বরং প্রকৃতির সাথে একাত্মবোধ করত। আর প্রকৃতির সাথে এধরণের একাত্মবধ করত বলে তারা ধর্মীয় অভিজ্ঞতার জন্য নিজেদের অন্তরের দিকে না তাকিয়ে বহির্প্রকৃতির দিকে তাকাতো। পেলোপোনেসীয় যুদ্ধের পর অর্থাৎ খ্রিস্টপূর্ব ৩য় শতক থেকে গ্রীকদের মধ্যে পারলৌকিক, মরমী ও বৈরাগ্যের মনোভাব শক্তিশালী হতে থাকে (সেই গূঢ় ধর্মমতগুলোর প্রসারের কারণেই)। কিন্তু আয়োনীয় দার্শনিকদের সময়ে গ্রীকরা তখনও যথেষ্ট ইহলৌকিক ও প্রকৃতিবাদী। গ্রীকদের এই প্রকৃতিবাদী মনন প্রভাবিত করেছিল আয়োনীয় দার্শনিকদেরকেও। তারাও প্রাণ বা চেতনাকে প্রকৃতির সাথে একাত্ম চিন্তা করে, যার প্রভাব পড়েছিল তাদের দর্শনে। আয়োনীয় দার্শনিকরা তাই ভেবেছেন সব বস্তুতেই চেতনা আছে, তারা এভাবেই প্রাণের সাথে আদি সত্তা যেমন জল, বায়ু ও সীমাহীনের সম্পর্ক স্থাপন করাতে পেরেছেন, কিভাবে এই আদিসত্তা থেকে প্রাণের সৃষ্টি হল, জড় ও প্রাণের মধ্যকার সম্পর্ক কী তা নিয়ে ভাবতে পেরেছেন।\n১। রাহুল সাংকৃত্যায়ন : দর্শন – দিগদর্শন, প্রথমখণ্ড\n২। W.T. Stace : A Critical History of Greek Philosophy\n৩। Roberts. Brumbaugh : The Philosophers of Greece\n৪। E. Zeller : Outlines of History of Greek Philosophy\n৫। B. Russel : History of Western Philosophys


নাম না করে বিজেপিকে খোঁচা প্রণবের, কিন্তু কেন? - Media Window\nনাম না করে বিজেপিকে খোঁচা প্রণবের, কিন্তু কেন?\n# ট্রেন্ডিং নিউজ # লিড নিউজ কলকাতা রাজনীতি\nআর্থিক পরিস্থিতি মোকাবিলায় ইউপিএ সরকার সদর্থক ভূমিকা নিয়েছিল\nসুবল সাহা: প্রাক্তন রাষ্ট্রপতি ও ভারতরত্ন প্রণব মুখোপাধ্যায়ের জন্মদিন উপলক্ষ্যে ইন্ডিয়ান স্ট্যাটিস্টিক্যাল ইনস্টিটিউটের পক্ষ থেকে তাঁকে সংবর্ধনা দেওয়া হয়। উল্লেখ্য তিনি রাষ্ট্রপতি নির্বাচিত হওয়ার আগে অব্দি ইন্ডিয়ান স্ট্যাটিস্টিক্যাল ইনস্টিটিউটের চেয়ারম্যান ছিলেন। এদিনের অনুষ্ঠানের সূচনা করেন আইএসআইয়-এর সভাপতি তথা প্রাক্তন উপদেষ্টা বিবেক দেবরয়। এই অনুষ্ঠানে বক্তব্য রাখতে গিয়ে প্রাক্তন রাষ্ট্রপতি দেশের অর্থনৈতিক পরিস্থিতির বেশ কয়েকটি দিক তুলে ধরেন। দেশের আর্থিক পরিস্থিতি সম্পর্কে বলতে গিয়ে বিজেপিকে সরাসরি আক্রমণ না করলেও বুঝিয়ে দিয়েছেন দেশের আর্থিক সংকট মোকাবিল করতে ইউপিএ সরকার যথেষ্ট দৃঢ় পদক্ষেপ নিয়েছিল।\nএই প্রসঙ্গে তিনি বলেন, ‘২০০৮ সালে একই রকম আর্থিক সংকটের মোকাবিলায় তৈরি হয়েছিল জি-২০। ইউরোপ, আমেরিকার একাধিক প্রভাবশালী ব্যাঙ্কগুলিকে বাঁচাতে সেই দেশের সরকার আর্থিক সাহায্য দিয়েছিল। কিন্তু ভারতের কোনও ব্যাংকে সরকারের কাছ থেকে এই সাহায্য নিতে হয়নি। ভারত সরকারের ভালো আর্থিক পরিচালনার জন্যই এটা সম্ভব হয়েছিল।’\nআরও পড়ুন: দেশের নাগরিক বনাম অর্থনীতি\nঅন্যদিকে নোটবন্দি নিয়ে বলতে গিয়ে তিনি বলেন, ‘নোটবন্দি যথন হয়েছিল তখন প্রাক্তন প্রধানমন্ত্রী মনমোহন সিং বলেছিলেন নোটবন্দি হলে দেশে একটা বড় সমস্যা তৈরি হবে। আবার নীতিগতভাবে আমি জিএসটির পক্ষে। যখন অর্থমন্ত্রী ছিলাম তখন দীর্ষ চেষ্টা করেও জিএসটি কার্যকর করতে পারিনি। এটা বাস্তবায়িত করতে নানা রকম সমস্যা রয়েছে। আলোচনার মাধ্যমেই এই সমস্যার পথ খুঁজতে হবে।’ দেশের আর্থিক সংকট মোকাবিলায় সরকারকে যে সদর্থক ভূমিকা নিতে হবে সেটাও স্পষ্টভাবে জানিয়ে দেন প্রাক্তন রাষ্ট্রপতি। আলাপ-আলোচনার মাধ্যমে উন্নয়নের পথ খুঁজতে হবে বলেও জানান তিনি। পাশাপাশি তিনি আরও বলেন, ‘ব্যাংক রাষ্ট্রায়াত্তকরণে ইন্দিরা গান্ধীর সিদ্ধান্ত সঠিক ছিল। বর্তমানে ব্যাংক সেক্টরে যে মন্দা চলছে তা দ্রুত কাটিয়ে উঠতে হবে।’\nএদিনেক অনুষ্ঠানে প্রাক্তন রাষ্ট্রপতি প্রণব মুখোপাধ্যায়ের পাশাপাশি রাজ্যপাল জগদীপ ধনকরকেও সংবর্ধিত করা হয়। প্রাক্তন রাষ্ট্রপতি তথা ভারতরত্ন প্রণব মুখোপাধ্যায়ের একটি পথিকৃত রাজভবনে রাখার কথা জানান রাজ্যপাল জগদীপ ধনকর।\nছবি: সুবল সাহা\nTags: Jagdeep Dhankar, Media Window, Pranab Mukherjee, জগদীপ ধনকর, প্রণব মুখোপাধ্যায়, ভারতরত্ন, মিডিয়া উইন্ডো, রাষ্ট্রপতি\nপরিবেশ দূষণ রোধে যে অঙ্গীকার নেওয়া হয়েছে তা আদৌ কি বাস্তবায়িত হবে?